Wathan Edhey Gothah – MDP » އިސްލާހީ ޕާޓީތަކުގެ އިއްތިހާދުން އުފައްދާ ސަރުކާރުވާނީ ރައްޔިތުންގެ މަސްލަހަތަށް އިސްކަންދޭ އިސްރާފުނުކުރާ ސަރުކާރަކަށް – ޑރ ވަހީދު\nވަތަން އެދޭގޮތަށް ގުޅިފައިވާ އިއްތިހާދުގެ ފަރާތުން އުފައްދާ ސަރުކާރުވާނީ ރައްޔިތުންގެ މަސްލަހަތަށް އިސްކަންދޭ އިސްރާފުނުކުރާ ސަރުކާރަކަށް ކަމުގައި އެމްޑީޕީ އިއްތިހާދުގެ ރަނިންމޭޓް ޑރ މުހައްމަދު ވަހީދު ހަސަން މަނިކު ވިދާޅުވެއްޖެއެވެ.\nޑރ ވަހީދު މިގޮތަށް ވިދާޅުވީ ވަތަން އެދޭ ކެމްޕޭންގެ ފަރާތުން ބޭއްވި ފަހު ޖަލްސާގައެވެ. ޑރ ވަހީދު ވިދާޅުވި ގޮތުގައި ދިވެހިންނަށް ދެން ފެންނަ ސަރުކާރުވާނީ މިހާތަނަށް ދިވެހިންނަށް ތަޖުރިބާ ކުރެވިފައި ނުވާފަދަ ގާބިލް ސަރުކާރަކަށެވެ. އަދި އެސަރުކާރުން ރައްޔިތުންނާއި ކުރިމަތިލާނީ ރައްޔިތުންގެ ހާދިމުންގެ ގޮތުގައެވެ.\nޑރ ވަހީދުގެ އިތުރުން މިޖަލްސާގައި ވާހަކަ ދެއްކެވި ޖުމުހޫރީ ޕާޓީގެ ލީޑަރ ގާސިމް އިބްރާހިމް ވަނީ އެމްޑީޕީ އިއްތިހާދުގެ ކެންޑިޑޭޓް މުހައްމަދު ނަޝީދަށް ވޯޓު ދިނުމަށް ގާސިމް ދެންނެވިކަމަށް ރައްޔިތުންނަށް އަންގައިދިނުމަށް އެޖަލްސާ ބެލިމީހުންނަށް ގާސިމް ގޮވާލެއްވިއެވެ. އަދި މުހައްމަދު ނަޝީދަށް ކާމިޔާބު ލިބިމުން މައުމޫނު އަންގައިގެން ރައްޔިތުންނާއި ދެކޮޅަށް ގާނޫނާއި ޚިލާފު އެއްވެސް ފިޔަވަޅެއް ނޭޅުމަށް ދިވެހި ސިފައިންނާއި ފުލުހުންނަށް ގާސިމް އިބްރާހިމް ގޮވާލެއްވިއެވެ.\nމީގެ އިތުރުން ރޭ ވާހަކަ ދެއްކެވި ޖުމުހޫރީ ޕާޓީގެ ދިޔާނާ ސައީދު ވަނީ ގަނީމާ މުދާ ބަހާހެން ވެރިކަން ބެހުމުގެ ފުރުސަތު މައުމޫނަށާއި އޭނާގެ އާއިލާއަށް ނުދިނުމަށް ގޮވާލައްވާފައެވެ. މީގެ އިތުރުން ގުޅިފައިވާ އިއްތިހާދުގެ ޕާލިމަންޓްރީ ގްރޫޕްގެ ވިޕް ރީކޯ މޫސާ މަނިކުވަނީ ހަސަން އީވާން ނަސީމު ތަޅާ މަރާލި މައްސަލައާއި ޖަލުގައި ބަޑިޖެހި ހާދިސާގެ ރިޕޯޓުން އުނިކޮށްފައިވާ ބައިތައް ރައްޔިތުންނަށް ކިޔައިދެއްވާފައެވެ. މޫސަ މިބައިތައް ކިޔައިދެއްވުމުން އެސްއެލްޕީގެ އިބްރާހިމް އިސްމާއިލް ވާހަކަ ދައްކަވަމުން ވިދާޅުވީ އިންފޮމޭޝަން މިނިސްޓަރ ނަޝީދަކީ އެބައިތައް ކަނޑައެޅިގެން އެގި ހުންނަވާ ޒާލިމެއްގެ ފަހަތުގައި މަސައްކަތްކުރައްވާ ބޭފުޅެއްކަމުގައެވެ. އަދި ރައްޔިތުންނަށް ލޯތްބެއް ހުރި އެކަކުވެސް މައުމޫނުގެ ފަހަތުގައި މިހާރު ނުހުންނާނެ ކަމުގައި އިބްރާ ވިދާޅުވިއެވެ.\nމިޖަލްސާގައި ވާހަކަ ދައްކަވަމުން އެމްޑީޕީގެ ޕާލިމަންޓްރީ ގްރޫޕްގެ ރައީސް ހަސަން އަފީފް ވަނީ މިގައުމުގެ އިގްތިސާދު ސަލާމަތްކުރުމަށްޓަކައި އަދުގެ ސަރުކާރުގެ ބަދަލުގައި މުހައްމަދު ނަޝީދަށް ވޯޓު ދިނުމަށް ގޮވާލައްވާފައެވެ.\nނޯޓް: އަޅުގަޑު ރައްދު ދޭނީ ހަމަ އެގޮތަށް. އޭނާގެ ޖާނަކަށް މާލަކަށް ގެއްލުމެއް ނުދޭނަން. ރައްދުދޭނީ އޭނާ ރައްދު ދިން ދާއިރާއިން!\nComment by supporter. notamember of any political party. who wants freedom — October 27, 2008 @ 11:06 pm\nއަހަރަމެން އެއްވެސް ރައްދެއް ދޭނެކަމެއް ނެތް. އަޅުގަޑުމެން މި ދަނޑިވަޅުގައި ބަދަލުހިފުމުގެ ރޫހް އާލާ ނުކުރަމާ.\nއަޅުގަޑުމެން ބޭނުމީ ހެޔޮ ބަދަލެއް. ބަދަލު ހިފާކަށް ނޫން!\nހިކްމަތްތެރިކަމާއެކު ކަންތައް ކުރޭ.\nނުވިސްނާ އެޅޭ އެންމެ ފިޔަވަޅެއްގެ ސަބަބުން އަހަރަމެން ދާން މިއުޅޭ މަންޒިލަށް ނުދެވިދާނެ.! އަނެއް ދިވެހި ރާއްޖެއަށް ނުދެވިދާނެ!!\nމިސައިޓްގެ އެޑްމިނިސްޓްރޭޓަރުން މަތީ އެވާ އިންޒާރުގެ ކޮމެންޓް މިސައިޓުން އަވަހަށް ނެގުމަށްއެދި ދަންނަވަން.\nއެއީ އެމްޑީޕީ އިއްތިހާދުގެ ސަޕޯޓަރެއްނޫން.\nއެއީ ވަރަށްބޮޑަށް ރޭވިގެން ޑީ އާރު ޕީން ހިންގަމުންދާ ބޮޑު ޖަރީމާއެއް.\nއެއީ ކޮންމެ މީހަކު ކުރި ކަމެއް ކަމުގައިވިޔަސް އެއީ ގާނޫނީ ބޮޑު ކުށެއް! މި ކުށުގެ ހައްގު އަދަބު ލިބެން ޖެހޭނެ!\nComment by vathanah takai — October 27, 2008 @ 11:18 pm\nހާދަ ތާކުން ތާކު ނުޖެހޭ ކޮމެންޓް ތަކެކޭ!\nComment by heheh — October 29, 2008 @ 3:18 am\n“ކާމިޔާބުގައި ހިތްތިރި ކުރަންޖެހޭނެ، ނާކާމިޔާބުގައި ކެއްތެރި ވާންޖެހޭނެ” : މުހައްމަދު ނަޝީދު އަންނި\nComment by އަހުމަދު — October 29, 2008 @ 3:35 am\nއައްނިއަށް މަރުހަބާ. ވަރަށްހިއްވަރުގަދަ. މިލިބުނުކާމިޔާބީގައި ހެޔޮގޮތުގައި ޤައުމާގެން ވަތަންއެދޭ ގޮތަށް، އަމިއްލަ އެދުންތައް ދުރުކޮށް ވަތަންގެ ދަރިން އެދޭ ގޮތައް މިޤައުމުގެ ބަލިކަށިވަމުންދާ އިސްލާމް ދީނާ، އިޤްތިސާދާ، އަދިވެސް މިހެންހުރި ހުރިހައި ކަމެއް ރަނގަޅު ކުރުމަށް ހުރިހައިމެން އެކުވެރިވެގެން އިންތިހާބު ކާމިޔާބު ކުރިގޮތަށް މަސއްކަތްކުރަމާހިގާ. ﷲ އަޅަމެން ކުރާ ރަނގަޅުކަންތަކުގައި ބަރަކާތް ލައްވާށި.\nComment by Vathan ge dhariyeh — October 29, 2008 @ 5:26 am\nމަރުޙަބާ އަންނި…. އަދި ހުރިހާ ދިވެހި ރައްޔިތުންނަށް..\nComment by Mohamed Eman — October 29, 2008 @ 6:33 am\nފުރަތަމަވެސް މިއެއްބައިވަންތަކަން ކުރިއަށް ނެރުއްވިނަމަ މިފޮނިރަހަ މާކުރިން ލާނެކަން ދިވެހި ރައްޔިތުން ޤަބޫލުކުރޭ. 30 އަހަރުގެ މަސައްކަތް މިނިންމާލެވުނީ އެކުވެރި 21 ދުވަހުން. ބަދަލެއް ނޫން ދެން ހިފަންވީއަކީ. ނެގެނި ރައީސް ބަހައްޓަވަންވީ 30 އަހަރު ދުވަހުގެ ތެރޭގައި ހާވާފައިވާ ހަޑިތައް އަމިއްލަ އަތުން ސާފުކުރުވަން. ޚިޔާނާތެއްވާނަމަ މުސާރައިންވެސް ކަނޑައިގެން އެބައި ހޯދަން. – ވަތަން އެދޭގޮތަށް ދަމާހެ ހެޔޮހިތުން މިޖާންދޭން – ވަތަންގެ އާޒުވާނުނޭ ފަށާށެ އަދު އިޖާބަދޭން.\nސާބަހޭ ވަތަނުގެ ދަރިންނަށް. މަރުޙަބާ ރައްޔިތުންގެ ރައީސް\nComment by Anonymous — October 29, 2008 @ 8:00 am\nމަރުހަބާ އަންނި.އަޅުގަނޑުމެން ދިނީ %100 .އަހަރުމެން ބޭނުމީ “ޖަސްޓިސް ފޯ ޢަލީ ސާހިރު” ޖަލުގައި މަރާލި.(މއ. ދުއްލިސާ) އެންމެން\nComment by ma. dhullisa — October 29, 2008 @ 8:37 am\nވަތަންގެ ގޮވާލުމަށް އިޖާބަދީ ރިވެތި އަޙްލާގާއި މައާފު ކުރުމުގެ މަތިވެރި ސިފައަށް ހިތްވަރުދެން.\nComment by Inaek — October 29, 2008 @ 3:12 pm\nމުހަންމަދު ނަޝީދު ހަމަ ސާބަސް\nComment by Vathan geDhariyeh — October 30, 2008 @ 7:00 pm\nއަންނި ކަމެއް ނުކޮށްދިނަސް އަޅުގަނޑުމެނަށް އަޑު އުފުލާކަށް ޖާގައެއް ނެތް. ސަބަބަކީ އަޅުގަނޑު މެންނަށް އެކަން ކަން ދަސް ކޮށްދީ، އަޅުގަނޑުމެންގެ ހިތުން ބިރު ކަނޑުވާލަދީ، އަޅުގަނޑުމެންގެ ވެރިކަން އަޅުގަނޑުމެނަށް ހޯދަދިނީ، ﷲގެ އިރާދަފުޅާ ލައިގެން ހަމަ އަންނި. އެހެންވީމަ ކާންދޭ އަތުގައި ދަތް ނާޅަމާ.\nComment by kulhudhuffushin.. — November 6, 2008 @ 9:24 am


Maamigiyyah Ibu ge gina vaudhu thakeh | Mihaaru\nއިބޫ މިރޭ މާމިގިއްޔަށް ވަޑައިގަތުމުން، އޭނާ އަށް ގިނަ ބަޔަކު މަރުހަބާ ދަންނަވަނީ. - ފޮޓޯ: އެމްޑީޕީ\nއދ. މާމިގިލިން މުހައްމަދު ޔާމީން\n14 ސެޕްޓެމްބަރ 2018 - 00:035comments\nއިދިކޮޅު އިއްތިހާދަށް ރިޔާސީ އިންތިޚާބު ކާމިޔާބުކުރެވިއްޖެ ނަމަ، އދ. މާމިގިލީގައި ހުރި ސިއްހީ މަރުކަޒު، ހޮސްޕިޓަލަކަށް ބަދަލު ކުރައްވާނެ ކަމަށް ވިދާޅުވެ، އިދިކޮޅު ކޯލިޝަންގެ ރިޔާސީ ކެންޑިޑޭޓު، އިބްރާހިމް މުހައްމަދު ސޯލިހް (އިބޫ) މާމިގިއްޔަށް ވައުދުތަކެއް ވެވަޑައިގެންފި އެވެ.\nއިދިކޮޅު ކޯލިޝަނުން އދ. މާމިގިލީގައި މިރޭ ބޭއްވި ބޮޑު ޖަލްސާގައި އިބޫ ވިދާޅުވީ ސަރަހައްދުގައި ހަތްހާހެއްހާ މީހުންގެ އާބާދީއެއް އޮންނައިރު، ރަނގަޅު ސިއްހީ ފަރުވާއެއް ނުލިބޭ ކަމަށެވެ. އެކަމަކު، މެދު ރާއްޖެ ތެރޭގެ މީހުން ސިއްހީ ހޯދުމަށް އަންނަނީ މާމިގިއްޔަށް ކަމަށް ވެސް އިބޫ ވިދާޅުވި އެވެ.\nއިބޫ މިރޭ މާމިގިއްޔަށް ވަޑައިގަތުމުން، އޭނާ އަށް މަރުހަބާ ކިޔަނީ. - ފޮޓޯ: އެމްޑީޕީ\n"އިރާދަކުރެއްވިއްޔާ އަޅުގަނޑުގެ ވެރިކަމެއްގައި އެތަނަށް ބޭނުންވާ ވަސީލަތްތައް އިތުރުކޮށް، އެ ސިއްހީ މަރުކަޒު ހޮސްޕިޓަލަކަށް ބަދަލު ކުރާނަން،" ގިނަ ބަޔަކު ބައިވެރިވި ޖަލްސާގައި އިބޫ ވިދާޅުވި އެވެ.\nޖުމްހޫރީ ޕާޓީގެ ލީޑަރު ގާސިމް އިބްރާހިމްގެ އުފަން ރަށުގައި ހުންނަވައި އިބޫ ވިދާޅުވީ ސަރަހައްދުގެ ގިނަ މީހުން ވަޒީފާ އަދާކޮށް، ފައިސާގެ މުއާމަލާތް ކުރާއިރު، ބޭންކިންގެ ހިދުމަތް ލިބެން ނެތުމުން، މާމިގިލީގައި ބޭންކިންގެ ހިދުމަތް ހަމަޖެހިގެންދާނެ މަގު ވެސް ފަހިކޮށްދެއްވާނެ ކަމަށެވެ.\nމީގެއިތުރުން، މާމިގިލި ސްކޫލަށް ބޭނުންވާ ތަރައްގީ ގެނެސް، މަގުތައް ރަނގަޅު ފެންވަރެއްގައި ހަދާނެ ކަމަށް ވެސް އިބޫ ވިދާޅުވި އެވެ. އދ. އަތޮޅުގައި މޮޅަށް ފުޓްބޯޅަ ކުޅޭ ކުޅުންތެރިންތަކެއް ތިބި ކަން ފާހަގަކުރައްވައި އިބޫ ވަނީ މާމިގިލީގައި ރަނގަޅު ފުޓްބޯޅަ ދަނޑެއް ހައްދަވައި ދެއްވުމަށް ވެސް ވައުދުވެވަޑައިގެންފަ އެވެ.\nމިއަދު އިރުއޮއްސެނިކޮށް އިބޫ މާމިގިއްޔަށް ވަޑައިގަތުމާ އެކު އޭނާ އަށް މަރުހަބާ ދަންނަވަން އެތައް ސަތޭކަ ބަޔަކު ބަނދަރުމައްޗަށް ނުކުތެވެ. އަދި އެ ހުރިހާ އެންމެންނާ އިބޫ ސަލާމް ކުރައްވަން ސާޅީހަކަށް މިނިޓަށްވުރެ ގިނަ އިރު ހޭދަ ކުރެއްވި އެވެ.\nއިބޫ އަށް ގިނަ ބަޔަކު މަރުހަބާ ދެންނެވުމާ ގުޅިގެން، އޭނާ ވިދާޅުވީ އދ. އަތޮޅާއި އއ. އަތޮޅުން ވެސް އިދިކޮޅު ކޯލިޝަނަށް ބޮޑު ތާއީދެއް އެބައޮތް ކަމަށެވެ. އަދި ދެ އަތޮޅުން ފެންނަ މަންޒަރު ވަރަށް "ސާފު" ކަމަށާއި ރިޔާސީ އިންތިހާބު ކޯލިޝަނަށް ކާމިޔާބު ކުރެވޭނެ ކަމަށް ވިދާޅުވި އެވެ.\nރިޔާސީ އިންތިޚާބަށް 10 ދުވަހަށްވެފައިވާތީ އެކަމަށް އިޝާރާތް ކުރައްވައި އިބޫ ވިދާޅުވީ، ރައްޔިތުން ތިބީ ބަދަލަކަށް ބޭނުންވެފައި ކަމަށެވެ. އެހެންވެ، ވިސްނުންތެރިކަމާއި މަސައްކަތް ކުރުމަށާއި ވީހާވެސް ހެނދުނު ވޯޓުލައި ނިންމުމަށް ފަހު، ނަތީޖާ ނުލިބެނީސް ގެއަށް ވަޑައިނުގަތުމަށް އޭނާ އެދިވަޑައިގެންނެވި އެވެ. އިބޫ ވިދާޅުވި ގޮތުގައި އެ ދުވަހު ގެއަށް ވަންނަން ވާނީ ނަތީޖާ ހޯދުމަށް ފަހު އެވެ.\nއިތުރު ލިޔުންތައް އެމްޑީޕީ ތަރައްގީގެ މަޝްރޫއުތައް އިދިކޮޅު ފަރާތްތައް އަދާލަތު ޕާޓީ ޖުމްހޫރީ ޕާޓީ އދ. އަތޮޅު ރައީސް އިބްރާހިމް މުހައްމަދު ސޯލިހް އދ. މާމިގިލި


Zigzeg intar ofees futsal mubaaraai: teemuthakun dhevana burah kuri dhathuru\nޒިގްޒެގް އިންޓަރ އޮފީސް ފުޓްސަލް މުބާރާތް: ޓީމުތަކުން ދެވަނަ ބުރަށް ކުރި ދަތުރު\nކުޅުދުއްފުށީގައި ހުންނަ ސަރުކާރުގެ އޮފީސްތަކާއި ކުންފުނިތަކަށް ހުޅުވާލައިގެން ބާއްވާ ޒިގްޒެގް އިންޓަރ އޮފީސް ފުޓްސަލް މުބާރާތުގައި ރޭ ވަނީ ގްރޫޕް ސްޓޭޖްގައި ކުޅޭ ހުރިހާ މެޗެއް ނިމިފައެވެ. އަދި މުބާރާތުގެ ދެވަނަ ބުރު ނުވަތަ ކުއާޓަރ ފައިނަލަށް ދަތުރު ކުރާ ޓީމުތަކާއި އެޓީމުތައް ބައްދަލު ކުރަންޖެހޭ ޓީމުތައް ކަށަވަރު ވެފައެވެ.\nފަނަރަ ޓީމު ހަތަރު ގުރޫޕަކަށް ބަހާލައިގެން ކޮންމެ ގުރޫޕެއްގެވެސް އެއްވަނަ އަދި ދެވަނަ ޓީމަށް ދެވަނަ ބުރަށް ދެވޭ ގޮތަށް ރޭވިފައިވާ މުބާރާތުގެ ދެވަނަ ބުރުގައި 8 ޓީމެއް ވާދަކުރާނެއެވެ. އެއީ ގުރޫޕް އެކަކުން ދިރާގު އަދި ޕޮލިހާއި ގްރޫޕު ދެޔަކުން ގައުމީ އިދާރާ އަދި އެސްޓީއޯ އާއި ގްރޫޕު ތިނަކުން ޔޫޓިލިޓީސް އަދި އަފީފުއްދީން ސްކޫލާއި ގްރޫޕު ހަތަރަކުން ހޮސްޕިޓަލް އަދި ޕޯޓް ލިމިޓެޑެވެ.\nގުރޫޕް އެކަކުން އެއްވަނަ ޓީމެއްގެ ގޮތުގައި ޕޮލިސް ޓީމު ވަނީ ދެވަނަ ބުރަށް ގޮސްފައެވެ. އެޓީމު މުބާރާތުގެ ފުރަތަމަ ބުރުގައި ކުޅުނު ހުރިހާ މެޗަކުން މޮޅުވިއިރު 18 ގޯލު ޖަހާފައި ވެއެވެ. ބައިކޮޅަށް3ގޯލު ވަދެފައި ވުމުން ފައިދާ 15 ގޯލު އެޓީމަށް ލިބިފައި ވެއެވެ. މިގުރޫޕުގެ ދެވަނަ ޓީމުގެ ގޮތުގައި ދިރާގު ދެވަނަ ބުރަށް ދިޔައީ ކުޅުނު ތިން މެޗުގެ ތެރެއިން ދެ މެޗުން މޮޅުވެ، ފައިދާ 13 ގޯލާއެކު6ޕޮއިންޓް ލިބިގެންނެވެ. ދެވަނަ ބުރުގައި ދިރާގަށް ބައްދަލު ކުރަން ޖެހޭނީ ވަރުގަދަ ޓީމެއްގެ ގޮތުގައި ބެލެވޭ ގައުމީ އިދާރާއެވެ. ޕޮލިހާ ބައްދަލު ކުރާނީ އެސްޓީއޯއެވެ.\nގުރޫޕު ދެޔެއް ގައި ފެނިގެން ދިޔައީ ވަރުގަދަ ގައުމީ އިދާރާގެ ޑޮމިނޭޝަން އެވެ. ކުޅުނު ހުރިހާ މެޗަކުން މޮޅު ވިއިރު އެޓީމުން ވަނީ 15 ގޯލު ޖަހާފައެވެ. ނަމަވެސް ބައިކޮޅަށް7ގޯލު ވަދެފައި ވުމުން ފައިދާ ގޯލުގެ ގޮތުގައި ލިބިފައި ވަނީ 8 ގޯލެވެ. މިގުރޫޕުގެ ދެވަނަ ޓީމަކަށް ހޮވުނީ6ޕޮއިންޓް ލިބުނު އެސްޓީއޯ އެވެ. މިގުރޫޕުގެ ތިންވަނަ ފަޔަރ އަށް ލިބުނު އިރު އެއްވެސް ޕޮއިންޓެއް ނުލިބި ޖަލާލުއްދީން ސްކޫލުގެ ޓީމު ވަނީ ފުލަށް ގޮސްފައެވެ.\nވަރަށް ހަމަހަމަ ޓީމުތަކެއް ކަމަށް ބެލެވުނު ގުރޫޕު ތިނެއްގައި އަފީފުއްދީން ސްކޫލަކީ އެހެން ޓީމުތަކަށް ވުރެ ވަރުގަދަ ޓީމެއް ކަން އެޓީމުން ވަނީ ސާބިތު ކޮށްދީފައެވެ. އަފީފުއްދީނުން ހުރިހާ މެޗަކުން މޮޅުވެ9ޕޮއިންޓް ހޯދި އިރު 20 ގޯލު ޖަހާފައި ވެއެވެ. މިގުރޫޕުގެ ދެވަނަ ޓީމަކަށް ހޮވުނީ6ޕޮއިންޓް ހޯދި ޔޫޓިލިޓީސް ކުންފުންޏެވެ. މިގުރޫޕްގެ ތިންވަނަ ތައުލީމީ މަރުކަޒަށް ލިބޭއިރު، އެންމެ ގިނަ ގޯލު ބައިކޮޅަށް ވަނުމުގެ ރިކޯޑާއެކު ފެން ކުންފުނި ވަނީ އެންމެ ފުލަށް ގޮސްފައެވެ. އެޓީމުގެ ގޯލަށް އިދިކޮޅު ޓީމުތަކުން 27 ގޯލު ޖަހާފައި ވެއެވެ.\nވަރަށް ވާދަވެރި އަދި ވަރުގަދަ ތިން ޓީމު ހިމެނުނު ގުރޫޕް ހަތަރެއްގެ ކޮންމެ ޓީމަށް ވެސް ލިބުނީ ފަސް ޕޮއިންޓެވެ. ނަމަވެސް ލަނޑުގެ ތަފާތުން ހޮސްޕިޓަލް ވަނީ މިގުރޫޕުގެ އެއްވަނަ ހޯދާފައެވެ. އެޓީމުން ވަނީ 11 ގޯލުޖަހައި ބައިކޮޅަށް 8 ގޯލު ވަދެފައެވެ. ފައިދާގެ ގޮތުގައި އޮތީ3ގޯލެވެ. ގުރޫޕުގެ ދެވަނަ އަށް ދިޔައީ ފޯރިގަދަ މެޗެއްގައި ރޭ ކަސްޓަމްސް އާ އެއްވަރުކުރި ޕޯޓް ލިމިޓެޑެވެ. ޕޯޓްސް އަށް މައިނަސް ދެގޯލު އޮތްއިރު ކަސްޓަމްސްއަށް ލިބިފައިވަނީ މައިނަސް ތިން ގޯލެވެ. ދެވަނަ ބުރުގައި ޕޯޓްސް ބައްދަލު ކުރަން ޖެހެނީ އަފީފުއްދީން ސްކޫލާއެވެ. އަދި ހޮސްޕިޓަލް ބައްދަލު ކުރަން ޖެހެނީ ޔޫޓިލިޓީސް ކުންފުންޏާއެވެ.\nމުބާރާތުގެ ފުރަތަމަ ބުރު ނިމުނު އިރު އެންމެ ގިނަ ގޯލު ޖަހާފައި ވަނީ ކުރީގައި މަގުލަސް ކުލަބްގެ ތަރި އަފީފުއްދީން ސްކޫލުގެ އަހުމަދު މޫސާއެވެ. އަހުމަދު މޫސާ ވަނީ މިހާތަނަށް 11 ގޯލު ޖަހާފައެވެ.\nދެވަނަ ބުރުގެ މެޗުތައް ފަށައިދޭނީ މާދަމާރޭ ޕޮލިހާއި އެސްޓީއޯ ބައްދަލު ކުރާ މެޗުންނެވެ.


Barca Dhookohlan Iniesta Ninmaifi - Vaguthu\nބާސެލޯނާ ދޫކޮށްލަން އިނިއެސްޓާ ނިންމައިފި\nބާސެލޯނާ އާއެކު ގިނަ ކާމިޔާބީތަކެއް ހޯދާފައިވާ އެޓީމުގެ ތަޖުރިބާކާރު މިޑްފީލްޑަރު އަންދްރޭސް އިނިއެސްޓާ 22 އަހަރަށްފަހު އެ ކްލަބު ދޫކޮށްލަން ނިންމައިފިއެވެ.\nމި ސީޒަނަށްފަހު ބާސާ ދޫކޮށްލަން އިނިއެސްޓާ ނިންމާފައިވާއިރު އޭނާ ދެން ބަދަލުވާނީ ޗައިނާގެ ސުޕަރ ލީގުގެ ކްލަބަކަށް ކަމަށް ރިޕޯޓުތަށް ބުނެއެވެ.\nބާސާ ދޫކޮށްލަން ނިންމާފައިވާކަން ހާމަކުރަމުން ސްޕެއިން އަށް އުފަން އިނިއެސްޓާ ބުނީ މިއީ ވަރަށް ގިނަ ދުވަސްތަކަކަށް ވިސްނުމަށްފަހު ނިންމި ނިންމުމެއް ކަމަށާއި ބާސާ އަކީ އަބަދުވެސް އޭނާ އަށް އެންމެ މޮޅު ޓީމު ކަމަށެވެ. އަދި ބާސާ ދޫކޮށްލަން ނިންމި މައިގަނޑު އެއް ސަބަބަކީ ކުރިއަށް އޮތް ތަނުގައި އެންމެ މޮޅު ކުޅުން އޭނާ އަށް އެ ކްލަބުގައި ނުދެއްކޭނެތީ ކަމަށް ވެސް އިނިއެސްޓާ ބުންޏެވެ.\n"މިއަދަކީ އަހަންނަށް ވަރަށް އުނދަގޫ ދުވަހެއް. އަހަރެންގެ މުޅި ކެރިއަރު މި ހޭދަކުރީ ބާސާގަ. މިތަނުގައި ހުރެ މި ކްލަބަށް އަލްވަދާއު ކިޔަން ޖެހުމަކީ އުނދަގޫ ކަމެއް. މި ކްލަބުން އަހަންނަށް ހުރިހާ ކަމެއް ކޮށްދީފި. އަހަރެން މީހަކަށް ހަދައިދިނީ މި ކްލަބުން. އެކަމަށްޓަކާ ބާސާ އަށާއި ބާސާގެ އެކެޑަމީ އަށް އަހަރެން ޝުކުރުވެރިވަން" މިއަދު ބޭއްވި ނޫސްވެރިންގެ ބައްދަލުވުމެއްގައި އިނިއެސްޓާ ބުންޏެވެ.\nބާސާ އަށް ކުޅުމަކީ އޭނާ ދެކެމުން އައި ހުވަފަނެއް ހަގީގަތަކަށްވުން ކަމަށާއި އެ ކްލަބަށް ކުޅުމަކީ އޭނަ އަށް ލިބުނު ބޮޑު ޝަރަފެއް ކަމަށްވެސް އިނިއެސްޓާ ބުންޏެވެ. އަދި އޭނާގެ މައިގަނޑުގެ އަމާޒަކަށް އަބަދުވެސް ވެފައި އޮތީ ބާސާގައި ހުރެ ކާމިޔާބު މީހަކަށްވުން ކަމަށާއި އެކަން ހާސިލުކުރެވިފައިވާ ކަމަށްވެސް އޭނާ ބުންޏެވެ.\nކުރިމަގާ ގުޅޭގޮތުން ވާހަކަދައްކަމުން އިނިއެސްޓާ ބުނީ އޭނާ ދެން ކުޅޭނެ ކްލަބެއް މި ސީޒަން ނިމުމުން އިނގޭނެ ކަމަށެވެ. އަދި ބާސާ އާއި ދެކޮޅަށް ނުކުޅޭނެ ކަމަށް ވެސް އިނިއެސްޓާ ބުންޏެވެ.\n"އަހަރެން ބާސާ އާއި ދެކޮޅަކަށް ނުކުޅޭނަން. އަހަރެން ދެން ކުޅޭނެ ކްލަބެއް މި ސީޒަން ނިމުމުން ބުނާނަން" އިނިއެސްޓާ ބުންޏެވެ.\nއުމުރުން 12 އަހަރުގައި އިނިއެސްޓާ ބާސާ އާއި ގުޅިފައިވަނީ 1996 ވަނަ އަހަރުއެވެ. ބާސާގެ ޔޫތް ޓީމުގައި މޮޅު ކުޅުމެއް އިނިއެސްޓާ ދައްކާފައިވާއިރު 2001 ވަނަ އަހަރު އޭނާ ވަނީ އެ ކްލަބުގެ ބީ ޓީމަށް ޕްރޮމޯޓްވެފައެވެ.\nއަދި އޭގެ އެއް އަހަރުފަހުން ބާސާ ސީނިއާ ޓީމުން ވެސް އިނިއެސްޓާ އަށް ވަނީ ޖާގަ ލިބެން ފަށާފައެވެ. ބާސާގެ ސީނިއާ ޓީމަށް އިނިއެސްޓާ އެންމެ ފުރަތަމަ މެޗެއް ކުޅެދިނީ 2002 ވަނަ އަހަރުގެ އޮކްޓޫބަރު މަހުގެ 29 ވަނަ ދުވަހުއެވެ. ޗެމްޕިއަންސް ލީގުގެ އެ މެޗުގައި ރަށުން ބޭރުގައި ބާސާ އިން ބައްދަލުކުރީ ބްލެޖިއަމްގެ ކްލަބެއް ކަމަށްވާ ކްލަބް ބްރޫޖްއާއެވެ. އޭރު ބާސާގެ ކޯޗަކަށް ހުރީ ލުއިސް ވެންހާލްއެވެ.\nއުމުރުން 33 އަހަރުގެ އިނިއެސްޓާ އޭގެފަހުން ވަނީ ބާސާގެ ސީނިއާ ޓީމަށް ޖުމްލަ 670 މެޗު ކުޅެދީ 57 ގޯލު ކާމިޔާބުކޮށް 141 އެސިސްޓު ހަދާފައެވެ.\nބާސާގެ ކެޕްޓަންކަން ވެސް މިހާރު ކުރަމުން އަންނަ އިނިއެސްޓާ ވަނީ އެ ކްލަބާ އެކު 31 ތަށި ކާމިޔާބުކޮށްފައެވެ. އޭގެތެރޭގައި ސްޕެނިޝް ލީގު އަށް ފަހަރު އަދި ޗެމްޕިއަންސް ލީގު ހަތަރު ފަހަރު ކާމިޔާބުކުރުން ހިމެނެއެވެ.\nބާސާ ދޫކޮށްލުމުގެ ކުރިން ސްޕެނިޝް ލީގު އަދި އެއް ފަހަރު ކާމިޔާބުކުރުމުގެ ފުރުސަތު މި ސީޒަނުގައި އިނިއެސްޓާ އަށް އަދި އެބައޮތެވެ. އެގޮތުން މި ސީޒަނުގެ ސްޕެނިޝް ލީގު ކާމިޔާބުކުރުމަށް ބާސާ އަށް މިހާރު ބޭނުންވަނީ އެންމެ ޕޮއިންޓެކެވެ.\nއިނިއެސްޓާ ބާސާ ދޫކޮށްލަން ނިންމާފައިވާއިރު އަންނަ ސީޒަނުގައި އެ ކްލަބުގެ ކެޕްޓަންކަން ކުރާނީ ލިއޮނަލް މެސީ ކަމަށް ބެލެވެއެވެ. މެސީ އަކީ މިހާރު ބާސާގެ ވައިސް ކެޕްޓަނެވެ.


މިމަހުގެ އަށް ވަނަ ދުވަހު ބޭއްވި ރިޔާސީ އިންތިހާބުގައި އަމިއްލަ ގޮތުން ވާދަކުރެއްވި އައްޑު އަތޮޅަށް އުފަން ޑރ. ހަސަން ސައީދަށް ރައްޔިތުން ވޯޓް ދީފައި ވަނީ ބަދަލަކަށް ރައްޔިތުން ބޭނުންވާތީ ކަމަށް އޭނާ ވިދާޅުވެއްޖެ އެވެ.\nއެމްޑީޕީ އިއްތިހާދުގެ ފަރާތުން ރޭ މަރަދޫގައި ބޭއްވި ޖަލްސާގައި ވާހަކަ ދައްކަވަމުން ޑރ. ހަސަން ވިދާޅުވީ ރައްޔިތުން އޭނާ އަށް ވޯޓް ދެއްވީ ބަދަލަކަށް ބޭނުންވާތީ ކަމަށާއި އައްޑު އަތޮޅުގެ ރައްޔިތުން ވެސް އެކަން ވަރަށް ބޮޑަށް އިންތިހާބުގެ ފުރަތަމަ ބުރުގައި ހާމަކޮށްދީފައިވާ ކަމަށެވ. އަދި އޭނާ އަށް ވޯޓް ދިން ހުރިހާ ފަރާތްތަކަށް ޑރ. ހަސަން ވަނީ ވަރަށް ބޮޑަށް ޝުކުރު ވެސް އަދާކޮށްފަ އެވެ.\n"އަޅުގަނޑަށް ވޯޓް ދެއްވި ހުރިހާ ބޭފުޅުންނަށް ވެސް ވަރަށް ބޮޑަށް ޝުކުރުއަދާ ކުރަން. އަޅުގަނޑު ދެކޭ ގޮތުގައި ރައްޔިތުން އަޅުގަނޑަށް ދިން ތާއީދަކީ ބަދަލަކަށް ދިން ތާއީދެއް. އެހެންނަމަވެސް ތަގުދީރު ނިޔާކުރި ގޮތުން މިފަހަރު އަޅުގަނޑަށް ދެވަނަ ބުރުގައި ވާދަކުރުމުގެ ފުރުސަތެއް ނެތް،" އެމްޑީޕީ އިއްތިހާދަށް ތާއީދު ކުރާ ގިނަ އަދަދެއްގެ ބަޔަކު ހާޒިރުވި ޖަލްސާގައި ޑރ. ހަސަން ވިދާޅުވި އެވެ. "އެފުރުސަތު އިރާދަކުރެއްވިއްޔާ މުސްތަގުބަލުގައި އަޅުގަނޑުމެންނަށް ލިބިގެންދާނެ. އެހެންނަމަވެސް މިހާރު ފުރުސަތު ލިބިފައި ވަނީ އިއްތިހާދުގެ ފަރާތުން ނަޝީދަށް (އެމްޑީޕީގެ ރިޔާސީ ކެންޑިޑޭޓް މުހައްމަދު ނަޝީދު). އަޅުގަނޑުގެ ވަރަށް ބޮޑު އެދުމެއް އެބައޮތް ތިޔަލޮބުވެތި އަހުންނާއި އުހުތުންގެ ކިބައިން. އެއީ 28 ވަނަ ދުވަހު އޮންނަ އިންތިހާބުގެ ދެވަނަ ބުރުގައި ނަޝީދަށް ތާއީދުކޮށް ދިނުން. އަދި އެ ތާއީދުކޮށްދޭ ދިނުމުގައި ހަމަ އަޅުގަނޑަށް ތާއީދުކޮށް ދެއްވި އުސޫލުން ނަޝީދަށް ތާއީދުކޮށް ދެއްވުމަށް އަޅުގަނޑު އެދެން. ސަބަބަކީ ރާއްޖެ އަށް ބަދަލެއް އެބަ ބޭނުންވޭ."\nއޭނާ އިތުރަށް ވިދާޅުވީ ރާއްޖެ އަށް ބަދަލެއް ބޭނުންވާ ސަބަބުތައް ވަރަށް ގިނަ ކަމަށާއި އެހެންވެ މިފަހަރު މައުމޫން ހޮއްވަވައިފި ނަމަ އޭގެ މާނައަކީ މައުމޫން ގެންގުޅުއްވާ ސިޔާސަތު ރައްޔިތުންނަށް ކަމުދަނީ ކަމަށެވެ.\n"ކޮންމެ އިންތިހާބެއްގައި ވެސް ވޯޓް ދެނީ ބަދަލަކަށް ނުވަތަ އޭރު އޮންނަ ހާލަތެއް ދަމަހައްޓަން. އެހެންވެ ދިވެހި ރައްޔިތުން 28 ވަނަ ދުވަހު އޮންނަ އިންތިހާބުގައި ރައީސް މައުމޫނަށް ވޯޓް ދެއްވައިފި ނަމަ ތިޔަ ބޭފުޅުންނަށް ހަގީގަތުގައި އެ އިއުތިރާފު ވެވެނީ ރާއްޖެ މިހާރު އޮތް ހާލަތު އެންމެ ރަނގަޅޭ،" ޑރ. ހަސަން ވަރަށް ކުރުކޮށް ވާހަކަ ދައްކަވަމުން ވިދާޅުވި އެވެ. "ދިވެހިރާއްޖޭގައި މަސްތުވާތަކެތީގެ ވަބާ ފެތުރިފައި ވަނީ އެންމެ ރަނގަޅު ގޮތަށޭ. އެހެންވީމާ ތިމަންނަމެން ބޭނުމޭ މަސްތުވާތަކެތީގެ މައްސަލަ މިހާރު ފެތުރިފައި އޮތް ގޮތަށް ދަމަހައްޓަން. އެހެންވެ ރައީސް މައުމޫނަށް ވޯޓް ދެމޭ. ތިމަންނަމެން ހިތްހަމަޖެހެއޭ ވައްކަމާއި ފޭރުމާއި މާރާމާރީގެ ކަންތައްތައް ރާއްޖޭގައި ގޮސްފައިވާ ހާލަތު. އެހެންވެ އެހާލަތު ދެމެހެއްޓުމަށްޓަކައި ސަރުކާރުން ގެންގުޅޭ ސިޔާސަތުތަކަށް ތާއީދުކޮށް ރައީސް މައުމޫނަށް އިތުރު ފަސް އަހަރުގެ ފުރުސަތު ދެމޭ. އެހެންވީމާ ރާއްޖެ މިހާރު އޮތް ހާލަތާ މެދު ހިތްހަމަޖެހޭތީ އިތުރު ދައުރަކަށް މައުމޫނަށް ފުރުސަތު ދެމޭ. އެކަމަކު ރާއްޖެ މިހާރު އޮތް ހާލަތާ މެދު ރާއްޖޭގެ އެއްވެސް ރައްޔިތަކު ހިތްހަމައެއް ނުޖެހޭ. އޭގެ މާނަކީ ރައްޔިތުން ދެން ވޯޓް ދޭން ޖެހޭނީ ބަދަލަކަށޭ. ބަދަލަކަށް ވޯޓް ދޭ އިރު މައުމޫނަކީ ބަދަލެއް ނޫން. ރައީސް މައުމޫނަކީ މިއަދު މައްސަލަތަކުގެ އަސްލު ސަބަބު. ބަދަލަކަށް ވޯޓް ދެންޏާ ދޭން ޖެހޭނީ ނަޝީދަށް."\nޑރ. ހަސަން އިތުރަށް ވިދާޅުވީ ނަޝީދަށް ވޯޓް ދީގެން ނޫނީ ރާއްޖޭގެ ހާލަތު ބަދަލު ކުރެވޭނެ އެއްވެސް ފުރުސަތެއް ދެން ނުލިބޭނެ ކަމަށެވެ.\nރޭގެ ޖަލްސާގައި ވާހަކަ ދައްކަވަމުން ޑރ. މުހައްމަދު ޖަމީލް އަހުމަދު ވަނީ އައްޑު އަތޮޅުގެ ރައްޔިތުން ޑރ. ހަސަން ސައީދަށް ވޯޓް ދީފައި ވަނީ ވަތަނީ ރޫހެއްގައި ކަމަށް ޑީއާރްޕީގެ ރިޔާސީ ކެންޑިޑޭޓް މައުމޫން އަބްދުލް ގައްޔޫމް ވިދާޅުވެފައިވާތީ އެކަމަށް ވަރަށް ބޮޑަށް ފާޑުވިދާޅުވެފަ އެވެ. އަދި ޑރ. ހަސަނަށް ވޯޓް ދިން ހުރިހާ ރައްޔިތުން ވެސް އެމަނިކުފާނަށް ވޯޓް ދެއްވުމަށް އެދިވަޑައިގެންފައިވާތީ އެކަމަށް ފާޑު ވިދާޅުވެ ޖަމީލް ވިދާޅުވީ މައުމޫން ރައްޔިތުން ވޯޓް ދޭން ޖެހޭ އެއްވެސް ސަބަބެއް މިހާރު ނެތް ކަމަށެވެ.\n"މައުމޫން ވިދާޅުވެފައި ވަނީ މިއަތޮޅުގެ ރައްޔިތުންނަކީ ވަރަށް ވިސްނުން ތޫނު ރައްޔިތަކަށް ވާތީވެ، ތިމަން މަނިކުފާނު ވެސް އުންމީދު ކުރަމޭ އެބޭފުޅުން ވަރަށް ވިސްނުންތެރިކަމާ އެކީގައި ޑރ. ހަސަން ސައީދަށް ދިން ވޯޓް ތިމަންނާ އަށް ދެއްވާނެ ކަމަށް. އެހެން ވިދާޅުވެފައި އެއާ އެކީގައި ވަރަށް އިހާނެތްތެރި އެހެން ބަހެއް ވެސް ވިދާޅުވި،" ޑރ. ޖަމީލް ވިދާޅުވި އެވެ. "ވިދާޅުވަނީ ތިމަން މަނިކުފާނު ގަބޫލު ކުރައްވާ ގޮތުގައި ވިސްނުންތެރިކަމާ އެކު ދެއްވި ނަމަވެސް ދެއްވީ ވަރަށް ވަތަނީ ވޯޓެކޭ."\nއެމްޑީޕީ އިއްތިހާދުން ރޭ ބޭއްވި ޖަލްސާގައި މިފްކޯގެ ކުރީގެ މެނޭޖިން ޑިރެކްޓަރު އާދިލް ސަލީމާއި ރައްޔިތުންގެ މަޖިލީހުގެ ސ. އަތޮޅު މެންބަރު މުހައްމަދު އަސްލަމުގެ އިތުރުން ވެސް އިއްތިހާދުގައި ހިމެނިވަޑައިގަންނަވާ ބައެއް ފަރާތްޔަކުން ވާހަކަ ދެއްކެވި އެވެ. އަދި އެބޭފުޅުންގެ ވާހަކައިގައި މައުމޫނުގެ ސަރުކާރުގެ ސިޔާސަތުތަކަށް ވަރަށް ބޮޑަށް ފާޑު ވިދާޅުވެފައިވެ އެވެ. ހާއްސަކޮށް މަސްވެރިކަމުގެ ދާއިރާގައި ސަރުކާރުން ގެންގުޅޭ ސިޔާސަތުތަކަށް ހުރިހާ ބޭފުޅުން ވެސް ވަރަށް ބޮޑަށް ފާޑުވިދާޅުވެފައި ވެ އެވެ.\nއަރުޝީފަށް ނެގީ 22/03/2017 19:13\nއެންމެފަހުން އަޕްޑޭޓްކުރީ 22/03/2017 19:13\nމަރިޔަމް އަނާ 49 މިނެޓު ކުރިން


Beys faruvaa hoadhaa faraaithakaa dharivarunna card limit ithuru...\nބޭސްފަރުވާ ހޯދާ ފަރާތްތަކާއި ދަރިވަރުންނަށް ކާޑު ލިމިޓް އިތުރުކޮށްދޭނަން: ބީއެމްއެލް\nލިބޭ ހުށަހެޅުން 24 ގަޑިއިރުތެރޭ ޕްރޮސެސްކުރެވޭނެ\nކ. މާލެ | 16 ސެޕްޓެންބަރ 2020 | ބުދަ 12:29 | 3,761\nބީއެމްއެލް އޭޓީއެމްއަކުން ކަސްޓަމަރަކު ޚިދުމަތް ހޯދަނީ - ބެންކް އޮފް މޯލްޑިވްސް\nބީއެމްއެލްގެ ކާޑުން ކުރެވޭ މުއާމަލާތުގެ އަދަދު ދަށްކުރެވުނު ކަމުގައިވިޔަސް، ބޭސްފަރުވާ އާއި ތައުލީމާ ގުޅުންހުރި ކަންކަމުގައި ފައިސާދެއްކުމަށް ވަގުތީ ލިމިޓެއް ކަސްޓަމަރުންނަށް ދިނުމަށް ހަމަޖެހިފައިވާ ކަމަށް ބޭންކް އޮފް މޯލްޑިވްސްއިން ހާމަކޮށްފިއެވެ.\nރާއްޖޭން ބޭރަށް ދަތުރުކުރާ ދިވެހިންނަށް ބީއެމްއެލް ޔޫއެސްޑީ ބުކިންގ ޕޯޓަލް މެދުވެރިކޮށް މިހާރެކޭ އެއްގޮތަށް ކޮންމެ މީހަކަށް 500 ޑޮލަރު ގަނެވޭނެއެވެ. އަލަށް އަދަދުތައް ކަނޑައެޅިފައިވާއިރު ޑޮލަރ ޕޯރޓަލް އިން ގަންނަ ޑޮލަރުގެ އަދަދަށް ބަދަލެއް ނާންނާނެ ކަމަށްވެސް ބީއެމްއެލްއިން ބުންޏެވެ.\nމިހާރެކޭ އެއްގޮތަށް ބީއެމްއެލް ޔޫއެސް ޑޮލަރު އޭޓީއެމް މެދުވެރިކޮށް ކަސްޓަމަރުންނަށް މަހަކު 2000 ޑޮަލަރު ނެގޭނެއެވެ. އަލަށް އަދަދުތައް ކަނޑައެޅިފައިވާއިރު ޑޮލަރު އެޓީއެމް އިން ނެގޭ ފައިސާގެ އަދަދަށް ބަދަލެއް ނާންނަ ކަމަށްވެސް އެކުންފުނިން ބުންޏެވެ.


Saruthu Hama Nuvaa Faraatheh Ministry Of Education Ge Director General Ge Magaamah Hamajehssi Kan Fenmathivejje - Vaguthu\nކޮވިޑް-19: އަނެއްކާވެސް ހާލަތު ގޯސްވުމާއި ދިމާއަށް! - 15 ގަޑިއިރު ކުރިން\n1 އަހަރު ކުރިން ( މާޗް 18, 2019 )\nމުހައްމަދު ވަހީދު ---\nމިނިސްޓްރީ އޮފް އެޑިޔުކޭޝަނުގެ ފައިނޭންސް ސެކްޝަނުގެ ޑިރެކްޓަރ ޖެނެރަލްގެ މަޤާމުގައި މިހާރު ހުންނެވި މުޙަންމަދު ވަޙީދު ޢަލީ އެ މަޤާމަށް ހަމަޖައްސާފައިވަނީ އެ މަޤާމުގެ ޝަރުޠު ހަމަނުވަނީސްކަމަށް، އަމިއްލަ ފަރާތަކުން އެންޓި-ކޮރަޕްޝަން ކޮމިޝަނަށް ހުށަހަޅައިފިކަމަށް "ވަގުތު" އަށް މަޢުލޫމާތު ލިބިއްޖެއެވެ.\nއެ ފަރާތުން ހުށަހަޅާފަައިވާގޮތުގައި، މިނިސްޓްރީ އޮފް އެޑިޔުކޭޝަނުގެ ޑިރެކްޓަރ ޖެނެރަލްގެ މަޤާމަށް ކޮށްފައިވާ އިޢުލާނުގައި ކަނޑައަޅާފައިވާ ތަޢުލީމުގެ ދާއިރާއަކީ އެކައުންޓިންގ އެންޑް ފައިނޭންސްއެވެ. އެހެންނަމަވެސް، މުޙަންމަދު ވަޙީދު ޢަލީ ހުށަހަޅާފައިވަނީ ހިސާބު މުއްދަރިސްކަމުގެ އެޑްވާންސް ސެޓްފިކެޓެކެވެ. އެ މަޤާމަށް ވާދަކުރި އެހެން ފަރާތަކުން އެކައުންޓިންގ އެންޑް ފައިނޭންސްގެ ދާއިރާއިން ޑިގްރީއެއް ހަދާފައިވާއިރު، އެފަރާތަށް އެމަޤާމު ނުދީ މުޙަންމަދު ވަޙީދު ޢަލީ ޑިރެކްޓަރ ޖެނެރަލްގެ މަޤާމަށް ހަމަޖައްސާފައިވަނީ ކޮންމެވެސް އެހެން ފަރާތެއްގެ ނުފޫޒު އޮވެގެންކަމަށް ހީވާކަމަށް ބަޔާންކޮށްފައިވެއެވެ.\nމީގެ އިތުރުން، މުޙަންމަދު ވަޙީދު ޢަލީ ހުށަހަޅާފައިވާ ހިސާބު މުދައްރިސްކަމުގެ އެޑްވާންސް ސެޓްފިކެޓަކީ އެކައުންޓިންގ އެންޑް ފައިނޭންސްގެ ދާއިރާގެ ސެޓްފިކެޓެއްކަން މޯލްޑިވްސް ކޮލިފިކޭޝަންސް އޮތޯރިޓީއިން ކަނޑައަޅާފައިނުވާކަމާއި، މިނިސްޓްރީ އޮފް އެޑިޔުކޭޝަނުގެ ހިއުމަން ރިސޯސް ކޮމިޓީއިންވެސް އެ ސެޓްފިކެޓަކީ އެކައުންޓިންގ އެންޑް ފައިނޭންސްގެ ދާއިރާގެ ސެޓްފިކެޓެއްކަން ކަނޑައަޅާފައިނުވާކަމަށް ބަޔާންކޮށްފައިވެއެވެ. އަދި އެ ސެޓްފިކެޓަކީ އެކައުންޓިންގ އެންޑް ފައިނޭންސް ދާއިރާގެ ސެޓްފިކެޓެއްކަން ބަޔާންކޮށްދޭ އެއްވެސް ލިއުމެއް މުޙަންމަދު ވަޙީދު ޢަލީ ހުށައަޅާފައިނުވާކަމަށްވެސް ބަޔާންކޮށްފައިވެއެވެ. އަދި އިންޓަރވިއު މަރްޙަލާގައި މުޙަންމަދު ވަޙީދު ޢަލީއަށް އިގިރޭސިބަހުން މުއާމަލާތު ކުރަން ނޭގޭކަމަށްވެސް އިންޓަރވިއު ޕެނަލްގެ މެމްބަރުން ފާހަގަކޮށްފައިވާކަމަށް ބަޔާންކޮށްފައިވެއެވެ.\nމުޙަންމަދު ވަހީދު ޢަލީއަށް ޑިރެކްޓަރ ޖެނެރަލްގެ މަޤާމު ހަމަޖެއްސުމުގެ މަސައްކަތް ކުރަމުން ދިޔައިރު، އެ މަޤާމަށް ކުރިމަތިލީ ފަރާތަކުން އެ މައްސަލަަ މިނިސްޓްރީ އޮފް އެޑިޔުކޭޝަނަށް ހުށަހެޅުމާއި ގުޅިގެން، އެ މައްސަލަ މިނިސްޓްރީ އޮފް އެޑިޔުކޭޝަނުން ބެއްލެވިކަމާއި، އެކަމާބެހޭގޮތުން ތައްޔާރުކުރެވުނު ރިޕޯޓުގައިވެސް މުޙަންމަދު ވަޙީދު ޢަލީއަށް ޑިރެކްޓަރ ޖެނެރަލްގެ މަޤާމު ހަމަޖައްސަން މަސައްކަތްކުރަނީ ސިވިލް ސަރވިސްގެ އުސޫލްތަކާއި ޚިލާފަށްކަމަށާއި، އެ މަގާމަށް އަލުން އިޢުލާންކުރުމަށްވެސް އެ ރިޕޯޓުގައި ލަފާދީފައިވެއެވެ. އެހެންނަމަވެސް، އެ ރިޕޯޓުގައި ފާހަގަކޮށްފައިވާ އެއްވެސް ކަމަކަށް ބެލުމެއްނެތި، މުޙަންމަދު ވަޙީދު ޢަލީއަށްވަނީ މިނިސްޓްރީ އޮފް އެޑިޔުކޭޝަނުގެ ފައިނޭންސް ސެކްޝަނުގެ ޑިރެކްޓަރ ޖެނެރަލްގެ މަޤާމު ހަމަޖައްސާފައިކަމަށްވެސް އެންޓި ކޮރަޕްޝަން ކޮމިޝަނަށް ހުށައެޅި މައްސަލައިގައި ބަޔާންކޮށްފައިވާކަމަށް "ވަގުތު" އަށް މަޢުލޫމާތު ލިބިފައިވެއެވެ.\nއަލްފާޟިލް މުޙަންމަދު ވަޙީދު ޢަލީއަކީ މިނިސްޓްރީ އޮފް އެޑިޔުކޭޝަނުގެ ފައިނޭންސް ސެކްޝަނުގެ ޑިރެކްޓަރ ޖެނެރަލްގެ އިތުރުން، އެ މިނިސްޓްރީގެ ފައިނޭންސް އެގްޒެކެޓިވްގެ މަގާމާއި ތަޢުލީމީ ފަންޑުގެ ވެރިޔާގެ މަޤާމާއި އެކްޓިންގ ޕާރމަަނަންޓް ސެކްރެޓަރީގެ މަގާމު މިހާރު އަދާކުރައްވަމުން ގެންދަވާ ބޭފުޅެކެވެ.\nމިކަމާގުޅޭގޮތުން "ވަގުތު" އިން އެންޓި-ކޮރަޕްޝަން ކޮމިޝަނަށް ގުޅުމުން، އެފަދަ މައްސަލައެއް އެ ކޮމިޝަނަށް ހުށަހަޅާފައިވާކަމަށް ވިދާޅުވިއެވެ.\nއަލަށް ޓީޗިންގ ދާއިރާއަށް ވަންނަ ފަރާތްތަކަށް ހާއްސަަ ސްކޮލާޝިޕްތަކެއް\nއޯލެވެލް އާއި އޭލެވެލް އިމްތިހާނު ތާވަލާއި އެއްގޮތަށް ރާއްޖޭގައި އޮންނާނެ - އެޑިއުކޭޝަން\nއެކަޑެމިކް ކަލަންޑަރުގައި އޮތް ގޮތަށް މި މަހުގެ 10 ގައި ކިޔެވުން ފެށޭނެ- އެޑިއުކޭޝަން\nމާޗް 18, 2019 13:36\nމިއީ ކޮންއިރަކު ހިނގާފައިވާ ކަމެއްކަން ސާފެއްނުވޭ. ޑިރެކްޓަރ ޖެނެރަލްގެ މަޤާމަށް އަައްޔަން ކުރީ ކޮން ތާރީހެއްގައިކަމެއް ސާފެއްނުވޭ.\nޑިރެކްޓަރ ޖެނެރަލްގެ މަގާމުގެ ޝަރުޠުތަކުގެ ތެރޭގައި އިނގިރޭސި ބަހުން މުޢާމަލާތް ކުރަން އެނގެން ޖެހޭނެ ކަމަކަ(ށް ސިވިލް ސަރވިސްގެ އޮނިގަނޑުގައި ބަޔާންކޮށްފައެއް ނޯވޭ.\nމާޗް 18, 2019 21:04\nސިވިލް ސަރވިސްގެ ޝަރުތުގައި އޮވޭތަ ޝަރުތު ހަމަނުވާ މަގާމަކަށް މީހާ ހަމަޖައްސަން. މައްސަލަ ޖެހިގެން މިއުޅެނީ އޭނާގެ ޝަރުތު ހަމަނުވާތީއޭ.\nމާޗް 18, 2019 13:40\nމި މައްސަލަ ރަގަޅަށް ބަލައި ފިޔަވަޅު އަޅަންޖެހޭ. ސަރުކާރުގެ ތެރޭގައި ހުންނަ މިކަހަލަ ކަންތައްތައް ރަގަޅު ކުރަންޖެހޭ\nމާޗް 18, 2019 13:47\nމީނަމާ ސައިޒުން ބޮޑުވެގެން އުޅެންފެށީމަވެސް ހިތައް އަރައިފިއޭ ކޮންމެވެސް ގަޑުބަޑެއް އުޅެއޭ\nމާޗް 18, 2019 13:49\nޑިގްރީ ހަދާނެކަމެއް ނެތް. ސިޔާސީ ޕާޓީ އެއްގެ ޕޯޑިއަމްގައި ނުވަތަ ސިޔާސީ ޕާޓީއަކަށް ވައި އަޅުވަން އުޅެންވީ. އޭރުން ބޮޑެތި މަގާމު ލިބޭނެ\nމާޗް 18, 2019 13:51\nމިއީ އެއްކަލަ ހިސާބު މުދައްރިސް ދޯ.. ބޯ ހަލާކު. މަ ކުރިން ހީކުރީ އެއީ ޒާތީ ކަމެއް ކަމަށް. މިހާރު އެގިއްޖެ ރަގަޅު ވާހަކަ އެެއްކަން\nޒީރޯ ޓޮލަރެންސް ބަނާނާ\nމާޗް 18, 2019 13:55\nއޭސީސީން ބެލިބެލުމުން ތިކަހަލަ އެއްވެސްކަމެނެތްކަން ފާހަގަކޮށް ރައީސްއޮފީހަށް ސިޓީލިޔާނެ. ތިކަހަލަ މައްސައެ ނުވެސް ބަލާކަށް ތިމީހާއަށް އަންގާނެ. މިއޮތީވާ ގައުމެ. މިއީ އަސްލު ބަނާނާ ރިޕަބްލިކް.\nމާޗް 18, 2019 13:59\nމީދޯ މާފުއްޕާފަ އުޅޭ މީހުންގެ ފެންވަރަކީ. މީ ހާދަ ސިރިއަސް މައްސަލައެކޭ. މީ ކުރީ ސަރުކާރުގެ ކޮރަޕްޝަނެއް. މައްސަލަ ބަލާ މިކަމުގަ ޝާމިލުވި އެންމެން އިންސާފަށް ހުށަހަޅަންޖެހޭނެ.\nމިއީ ވަރަށް ބޮޑު އޮޅުވާލުމެއް. ސަރުކާރުގެ ޒީރޯ ޓޮލަރަންސްގެ ތެރެއިން މިކަން ބަލައި ތަހްގީގު ކުރަންޖެހޭ\nމާޗް 18, 2019 14:02\nއެއޮއްފަދަ ޕީއެސް ސައީދު ބޭރުކޮށްލީ މިހެންވެތާދޯ..\nމާޗް 18, 2019 21:07\nހިއެއްނުވޭ އެސޮރުގެ ކަމެއް ހެނެއް ތިއީ. އެސޮރު ބޭރުކުރީ ކެމްޕެއިންގައި އުޅެގެން ކަމަށް ވަނީ\nމާޗް 18, 2019 14:08\nއޭ ހަހަހަހަ މިއޮތް ވާހަކަތަކެއް މިސޮރު ކުރި ދުވަހެއްގައި ހޮޓާލެއްގެ އިދެވަރަށް ފޮނިކެޑި މިއީ މިއީ ދޯ ވަހީދުގެ ފެންވަރަކީ މީނާގެ ވަރަށް ގިނަވާހކަތައް މަސައްވެސް އިގޭ މިނާ މިއީ ވަރަށް ކޮރަޕްޓް މީހެއް މިނާ ތިނަދޫ މީހެއްގެ އތުން ވަރަށް ގިނަ ލާރިވަނީ ނަގާފަ މިނާ އުޅެނީ އެމީހާއަށް ފިލާގެން ކަމަށް ބުނަނީ\nމާޗް 18, 2019 19:15\nމިކަން ކޮށްފައި އޮތީ ޔާމީން ސަރުކާރުން. ކީއްވެތަ ވަގުތުން މިކަން ހިނގާ ދިޔަ ދުވަސްވަރު ނުލިޔުނީ. މިހާރުތިބި މީހުންގެ ބޮލުގަ އެކަން އަޅުވަންދޯ.\nމާޗް 18, 2019 23:21\nއެގުނީމަ ދޯ ލިޔެވޭނީ\nމާޗް 18, 2019 14:13\nމިފަދަ ގޮތަކަށް މަގާމަށް އައިސްފައިވާ މީހެއް މަގާމުގައި ބެހެއްޓަކީ އެއްގޮތަކަށްވެސް ކޮށްގެންވާނެ ކަމެއް ނޫން. އަވަހަށް ވަކިކުރޭ\nމާޗް 18, 2019 14:15\nމިކަމަށް ތައްުޔާރުކުރި ރިޕޯޓުގައި މީނާ ކުރިން ހުރި މަގާމަށް ރުޖޫއަކުރުމަށްވެސް ލަފާދީފައިވޭ.\nމާޗް 18, 2019 14:16\nތިފެންނަނީ މިސަރުކާރުގެ ކޮރަޕްޓްޝަން\nމީނާގެ އަތުގައި އޮންނާނީ ދިވެހިބަހުން ހަދާފައި އޮތް ހިސާބު މުދައްރިސްކަމުގެ ސަނަދެއް. އެއީ ފައިނޭންސް ގެ ސަނަދެއް ނޫން\nމާޗް 18, 2019 14:20\nމިހާަރުވެސް އުޅޭތަ އިނގިރޭސި ނޭގޭ މީހުން؟ ހާދަ ކަޑަމީހެކޭ ދޯ\nމާޗް 18, 2019 14:22\nމިކަހަލަ ޝަރުތު ހަމަނުވާ މީހުން ގެންގުޅޭތީ ސެކްޓަރ ހަލާކުވަނީ\nމާޗް 18, 2019 14:24\nމީނާއަށް އިގިރޭސިބަހުން ވާހަކަދައްކަން ނޭގޭ ކަމަށްވެސް އިންޓަރވިއު ކުރި މީހުން ބުނިކަމަށް އޮފީސް ތެރޭގައި ވާހަކަ ދެކެވޭ\nމާޗް 18, 2019 14:25\nމިސަރުކާރުން މަގާމު ދީފައިވަަނީ،ދެހަސަދުންކުރެ ހަދަސަކުން،ހިނައި ތާހިރުވާން،އެގޭބައަކަށްނޫން\nމާޗް 18, 2019 14:26\nމިއީ ހިންގާފައިވާ ބޮޑު ކޮރަޕްޝަނެއް. މިކަން ބަލައި ފިޔަވަޅު އަޅަންޖެހޭ\nމާޗް 18, 2019 14:29\nއަވަހަށް އިސްތިއުފާ ދެއްވާ\nމާޗް 18, 2019 14:30\nމީދޯ ޕީއެސް ބޭރުކުރިކަންތައް\nމާޗް 18, 2019 14:31\nތި ޑިގްރީ އާސެޓްފިކެޓް ނެތަސް ޢަލީ ވަހީދު ހުންނާނީ މިހާރު މިނިސްޓްރީ އޮފް އެޑިޔުކޭޝަންގެ ތިދާއިރާގައި އުޅެ އުޅެ ކަމުގެ ތަޖްރިބާ ލިބިފައެވެ. އަލަށް ޑިގްރީ ނަގައިގެން ވަންނަމީހާ އަށް އެކައްޗެއްވެސް ނޭނގޭނެ.ކުރީއްސުރެން މަޤާމްތަކުގައި ތިބި މީހުން ސެޓްފިކެޓް ނެތަސް ކަމުގެ ތެރޭގައި އުޅެއުޅެ މާމޮޅުވާނެ. ބޭނުމަކީ ކަންވުން. ސެޓްފިކެޓް ވެސް ބޭނުންވަނީ ކަމުގެ ޤާބިލް ކަމާ ކެރި ކުޅަދާނަކަން ހުރިތޯ ބެލުމަށް. އެހެންކަމުން ޤާބިލްކަމާ ތަޖްރިބާ ގެ މާރކްސް ޢަލީ ވަޙިީދު އަށް ލިބޭނެނޫންތޯ؟ އެހންނޫނަސް ކުރިން ސަރުކާރުގައި މަސައްކަތް ކުރި މީހުން މާޒިންމާދާރުވާނެ. ކަމަށް ކަމޭ ހިއްތަވާނެ.ޒުވާނުން އުޅޭނީ ބޭނުންގޮތަކަށް ދެދުވަހުން އެއްދުވަހު ސަލާމް ބުނާނެ.ޒިންމާދާރު ވުމަށް މާޅަވާނެ.\nމާޗް 18, 2019 14:35\nހާދަ ކަމެކޭ މި ފަޅާ އަރަނީ\nމާޗް 18, 2019 14:37\nބުޅާ ގޯނިން ބޭރުވީތާ\nމާޗް 18, 2019 14:47\nސެކްޓަރުގައި ހުރި އެންމެ ކޮރަޕްޓް މީހާ\nމާޗް 18, 2019 15:55\nއުއްމީދު ކުރަނީ މި މައްސަލަ ކަމާބެހޭ ފަރާތްތަކުން އިންސާފުވެރިކަމާއެކު ބަލައި، މަގާމު ހައްގު ފަރާތަށް މަގާމު ލިބޭނެކަމަށް. އަދި ކޮރަޕްޝަނަށް ސަރުކާރުން ދެއްވާ ޒީރޯ ޓޮލަރަންސް މިމައްސަލައިގައި ދައްކުވައިދިނުމަށް މިނިސްޓަރަށް އިލްތިމާސް ކުރަން\nމާޗް 18, 2019 15:58\nލަދުން ބޯ ހަލާކުވެއްޖެ. ތައުލީމީ ދާއިރާގެ ކަންތައް މިހާ ދަށު ދަރަޖައަށް ދިޔައީމަ އެއީ ބޮޑު މައްސަލައެއް. މިއީ ނުބަލާ ދޫކޮށްލާވަރުގެ މައްސަލައެއް ނޫން. މަގާމު ލިބެންޖެހޭނީ ޝަރުތު ހަމަވާ މީހުންނަށް\nމާޗް 18, 2019 16:02\nމި މަގާމުގައި މީނާ ހުރެގެން ނެގި މުސާރަވެސް ހަލާލު ނުވާނެތާ. ހަލާލު ނޫން ތަކެތި ދަރިންނަށްވެސް ދޭކަށް ނުވާނެ ނޫންތޯ\nމާޗް 18, 2019 16:04\nމީ ވަރަށް ކޮރަޕްޓް މީހެއް. އަޖައިބެއް ނުވޭ މީނާގެ ހީލަތްތެރިކަމުން މިކަހަލަ ކަމެއް ކުރީމާ. މީނާގެ ކޮރަޕްޝަންގެ އަމަލުތައް ބަލައިލުން ރަގަޅުވާނެ\nމާޗް 18, 2019 16:21\nޝަރުތު ހަމަނުވާ ފަރާތަކަށް މަގާމު ހަމަޖެހުމަކީ އެއްގޮތަކަށްވެސް ގަބޫލުކުރެވޭނެ ކަމެއް ނޫން. މި މައްސަލަ ބަލައި، މަގާމު ހައްގު ފަރާތަށް މަގާމު ހަމަޖެހެންޖެހޭނެ\nމާޗް 18, 2019 16:27\nހާދަ ދެރަކަމެކޯދޯ. ތައުލީމީ ދާއިރާގައިވެސް މިފަދަ ގޮތަކަށް މަގާމު ހޯދާތީ\nމާޗް 18, 2019 17:07\nމީނާއާގުޅޭ ކޮރަޕްޝަނުގެ މައްސަލަތައް އޭސީސީއަށް ކުރިންވެސްވާނީ ހުށަހެޅިފައި. ވީކަމެއް އެބައޮތްތޯ؟ މިފަހަރު ވަކި ތަފާތު ގޮތެއްވެދާނެބާ؟\nމާޗް 18, 2019 17:20\nމީނަގެ ވާހަކަ މުވައްޒަފުން ވަރަށް ދައްކަ. ފައިނޭންސް ސެކްސަނުން އެންމެ ގިނައިން ސަލާމް ބުނާމީހަކީވެސް ވަހީދު އޯ. އެކަމަކު ކުއްޖަކު ސަލާމް ބުނެފިނަމަ ސިވިލްސާވިސްއޭކިޔާ ފިޔަވަޅު އަޅާ. ޢަދި މިހާރަކަށް އައިސް މީނަމީ ތަންތަން ޗެކުކުރަންދާ ފަރާތްކަމަށްވަނީ . އެހެންސެކްސަންތަކަކަށް ޒިންމާއެއް ނެތް.\nމާޗް 18, 2019 17:26\nވަހީދު އެއީ ވަރަށް ބަރާބަރު އޮޑިޓަރެއް. ފައިނޭންސަރެން ނޫން . ޢެހެންވީމަ ވަހީދު ރަގަޅުވާނީ އޮޑިޓް ސެކްސަން ކަމަށް ފެނޭ .މީގެކުރިން ވެސް އޮޑިޓްކޮށް ހުންނާނެ ބަައެއްމީހުން ސަލާމަތްކޮށްފައި. މިސާލަކަށް ތޮއްޑޫ ސްކޫލް މޫސާ ސޯލިހު ، ށ. ޢ.ތ.މ އިސްމާލު މެން . މިކަންވަރަސް ސާފުވާނެ\nމާޗް 18, 2019 18:00\nސާބަސް. މީ ޢާއިސަތު ސިހާމުގެ ވެރިކަމުގައި މުހުސިނުގެ ޕީއެސް ކަމުގައި 2015 ގައި ހަމަޖެހުނު ވަޒީފައެއްގެ ވާހަކަ. އަދި ކިރިޔާތަ އެނގުނީ\nމާޗް 18, 2019 18:01\nބަލަގަ މީނަޔަށް ވަޒީފާ ހަމަޖައްސާނީ ސިވިލް ސާވިސް ކޮމިޝަނުން ދޯ. މީނަގެ ކުށަކީ ކޮބާ؟\nމާޗް 18, 2019 18:06\nކުރީގެ ބައެއް ޑީ.ޖީން ޑީ.ޖީ ކަން ކުރީ ކޮން ސަނަދެއް އޮވެގެންބާ. އިހަކަށްދުވަހު އަދި ކިރިޔާ އެމް.ބީ.އޭ ހެދީ. އެވެސް އެހެންމީހުން އެސައިންމެންޓް ހަދާދީގެން\nމާޗް 18, 2019 18:11\nގަވާޢިދާ ޚިލާފަށް ވަޒީފާ ދިނިއްޔާ ދޭނީ ކޮމިޝަނުން. 2015 ގައި ކޮމިޝަނުގައި ތިބިމީހުނަށް ފިޔަވަޅު އަޅާ\nމާޗް 18, 2019 21:54\nބަލަ އެކަމަށް ހުށައަޅާނީ އެޑިއުކޭޝަނުން ދޯ\nމާޗް 18, 2019 18:16\nމި މަގާމުތައް ބޭނުންވާ މީހުން މިނިސްޓްރީ ތެރޭގައި އުޅޭހެން ހާދަ ހީވެޔޭ\nމާޗް 18, 2019 18:19\nނުޖެހޭ ދޯ ކޮންމެހެން އިގިރޭސި އެގޭކަށް. ކަލޭމެން ހާދަ ހަސަދަވެރިއޭ ދޯ.\nމާޗް 18, 2019 18:29\nމި ވަހީދު އެހެން ވެއްޖިއްޔާ ހުރިހާ ސަރުކާރެއްގަވެސް ވަރަށް ބާރުގަދަތާ. 2015 ގައި މި ވަޒީފާ ދީފައި މިއޮތޯ ޝަރުތުވެސް ހަމަނުވަނީސް، އެވެސް އަދި ޝަރުތު ހަމަވާ މީހުން ކުރިމަތިލާފަ ތިއްބާ. ދެން މި ސަރުކާރުގެވެސް އިސް މަގާމުތައް. ހީހީ ހަލާކު، ޝަރުތު ހަމަނުވާނަަމަ އާއިޝަތު ޝިހާމުގެ ވެރިކަމުގައި ހީވޭތަ މި ވަހީދުއަށް މަގާމު ދޭނެހެން\nމާޗް 18, 2019 23:25\nމީނާ މި މަގާމަށް ހޮވައިދިނީ ސިވިލް ސަރވިސް ކޮމިޝަނުގެ އިސް ފަރާތަކަށް ގުލާނުކުރާތީ އޭ އަޑު އެހިން. އެ ބޭފުޅާގެ ކަންތައްތައް ހުޅުމާލޭގައި މިހާރުވެސް ބަލަހައްޓަނީ މީނާ ކަމަށްވަނީ.\nމާޗް 18, 2019 23:28\nމީނާ ތައުލީމީ ފަންޑުގައި ހިންގާފައިވާ ކޮރަޕްޝަންތައްވެސް ބެލޭނެ ދުވަހެއް އަންނާނެކަމަށް އުއްމީދު ކުރަން. އަދި ގުޅުން ހުރި ވިޔަފާރިތަކަށް ފަހިކޮށްދިން ފުރުސަތުތައްވެސް ބަލާނެކަމަށް އުއްމީދު ކުރަން. އަޑުއިވޭ ސިޓީ ބޭކަރީއިންވެސް ތި ބޭފުޅާ މުސާރަ ލިބޭ ވާހަކަ\nމާޗް 18, 2019 23:30\nމީނާ ގެންގުޅޭ އިންޝުއަރަންސް ކާޑު ހޯދިގޮތް ބަލާލީމަ އެގޭނެ މީނާގެ ކަރަޕްޝަން ހުރި މިންވަރު. ތައުލީމީ ފަންޑުންވެސް ގަވާއިދާ ޚިލާފަށް މުސާރަ ނަގަނީ އަދި އަމިއްލަ ކުންފުނިތަކުންވެސް މުސާރަ ނަގަނީ\nމާޗް 18, 2019 23:31\nއޮހޮ.. މިއީ އެއްކަލަ ބަޑުފަޅާ ވަހީދު ދޯ... ދެން އިތުރަށް ދައްކާނެ ވާހަކައެއް ބުނާނެ އެއްޗެއް ނެތް. ވަރަށް ސަލާމް\nމާޗް 18, 2019 23:33\nމީނާއަކީ އިންޓަރނަލް އޮޑިޓް ދަތުރުތަކުގައި ގޮސް ޕްރިންސިޕަލުން އަތުން ބަނބުކެޔޮ ޑަބިޔާ އަތުލާ މީހެއް.\nމާޗް 18, 2019 23:34\nމީނާއަށް ސެކްޓަރުގެ މީހުން ބަނޑުފަޅާ ވަހީދު ކިޔަނީ ކޮންމެވެސް ކަމެއް ވެގެން. އެހެންނޫނީ އެންމެން އެހެނެއް ނުކިޔާނެދޯ\nމާޗް 18, 2019 23:38\nއަޅުގަނޑު އެެދެނީ މީނާގެ މައްސަލަ ހުޅުވާލެވިފައިވާ މާހައުލެއްގައި ބަލަން. އޭރުންތާ އަސްލުވީގޮތް އެގޭނީ. ހަމަ އަސްލުގައިވެސް ޝަރުތު ހަމަނުވަނީސް ވަޒީފާ ދިނީތޯ ބަލަން ބޭނުން\nމާޗް 20, 2019 11:07\nކޮންމެ ސަރުކާރަކުން މިފަދަކަމެއް ކުރިޔަސް ސީދާ އެކަމަކާއި ދެކޮޅު..އެކަމު ނިމިދިޔަ ވެރިކަމުގައި ޝަރުތުހަމަނުވާ އެތައްސަތޭކަ މީހުންނަށް އެކިދިމާލުން ވަޒީފާތައް ދިންކަން އެއީ އަހުރެން ފަދަ އެތައް ބަޔަކަށް ރޭދުވާ އިނގޭފަދައިން ޔަޤީންވާ ހަޤީޤަތް..ފިލްމީދާއިރާގެ އެކްޓަރެސް އިންނާއި ސިޔާސީމީހުންގެ ގާތްމީހުންނަށް ކިޔަވައިގެންތިބިމީހުން ކުރިމަތިލާފައިވަނިކޮށް އޯލެވަލްފެންވަރު ނެތަސް މަތީމަޤާމުތައްވަނީ ދީފަ. "ވަގުތަށް" އަދީބާ ޔާމީނު ކުރީމާ އޯކޭދޯ؟ ކޮމެންޓު ޖަހާނެބާ؟\nމާޗް 20, 2019 11:22\nޔާމީނުގެ ވަރިކަމުގައި ސަރުކާރު ކުންފުނިތަކަށާއި އެނޫންވެސް ތަންތަނުގަ ކުފޫހަމަނުވާ މީހުންނަށް ވަޒީފާ އުފައްދައިގެން ބެހިއިރު އަޅެ ވަގުތުން އާޓިކަލެއް ނެހެދީ ކީއްވެބާ؟ އެކި މުއައްސަސާތަކަށް ވެއްދި ދަށްފަންތީގެ މުވައްޒަފުން އެތަންތަނުގެ ވެރިންނަށް ގޮންޖަހާ ހަޔާތްގޮވުމަށްފަހުވެސް ތިމަންނާމީ ބުރޯގެ މީހެކޭ، ނޫނީ މެޑަމްގެ މީހެކޭ ކިޔާ އެތަންތަނުގަ ރަސްކަންކުރިއިރު ވަގުތުގެ ލިޔުންތަރިންގެ ހިތްވަރު ދައްކާލިނަމަ.. ހަމަބުނެލީ\nއިބްރާހިމް މުހައްމަދު ސޯލިހް\nމާޗް 20, 2019 15:57\nމާޗް 21, 2019 09:28\nޤަވާޢިދާ ޚިލާފަށް މަޤާމް ދީގެން ސިވިލްސާވިސް ގެ މެމްބަރުން ތިބީމާ މިވަނީ ކޯއްޗަކަށް؟ ކޮބާ ނަޒާހަތްތެރިކަން؟\nމާޗް 23, 2019 08:11\nމަޤާމަށް ކުރި އިއުލާނުގައި ވަކިޝަރުތެއް ކަޑައަޅާ ބަޔާންކޮށްފަވަނިކޮށް ޝަރުތު ފުރިހަމަނުވާ މީހާ ޑިސްކޮލިފައިކުރަންޖެހޭނެ. އޭގެ ބަދަލުގައި ޝަރުތު ފުރިހަމަނުވާ ފަރާތަށް މަޤާމު ހަމަޖެއްސުމަކީ ބަޔަކު ހިންގާފައިވާ ކޮރަޕްޝަން އަމަލެއް. މިކަމުގައި ޝާމިލުވާ އެޑިޔުކޭޝަނާއި ސިވިލް ސާވިސް ކޮމިޝަނުގެ މީހުނާމެދު ފިޔަވަޅުއަޅަންޖެހޭ. މިނިސްޓްރިން ކުރި ތަޙްޤީޤަށްފަހު އެކުލަވާލި ރިޕޯޓްގައިވެސްވަނީ ވަހީދު ކުރިންހުރި މަޤާމަށް ބަދަލުކުރުމަށާއި ފިނޭންސް ސެކްޝަންގެ ޑީޖީ ގެ މަޤާމަށް އަލުން އިއުލާނު ކުރުމަށް\nއޭޕްރީލް 4, 2019 12:12\nޔަޤީން ތިކަންކުރީ މިސަރުކާރުންނޫންކަން އެހެންނަމަ ފުރަތަމަ ލިޔާނީ އެވާހަކަ ؟\nއޭޕްރީލް 4, 2019 12:13\nއޭޕްރީލް 4, 2019 12:46\nދެން ކިހިނެއް ދިވެހިބަސް ކުރިއަރާނީ. ދިވެހިން ވާހަކަ ދައްކަން އިނގޭތީ މަގާމު ނުލިބެންޏާ ތިމާއްދާ ސްކޫލްތަކުގައި ކިޔަވައިދިނުމުގެ ބޭނުމެއް ނެތެއްނުން.\nއޭޕްރީލް 4, 2019 12:56\nސިވިލް ސަރވިސް ކޮމިޝަނުން ކަނޑައަޅުއްވާފައިވާ މަޤާމުތަކުގެ ޝަރުޠުތައް މުރާޖަޢާ ކުރަންފެނޭ. ސަބަބަކީ ޑިރެކްޓަރ ފެންވަރުގެ މަޤާމުގެ ޝަރުޠެއްކަމަށް މިހާރު އޮންނަ ގޮތުން ލެވެލް7ފާހެއް ނެތި ނާދެވޭ. މިހެންވުމުގެ ސަބަބުން އޮފީސްތަކުގައި ތިބި ތަޖުރިބާކާރު ބޭފުޅުންނަށް ކުރިއަށް ދިއުމަށްވަނީ ވަރަށްބޮޑަށް ހުރަސްއެޅިފައި.\nހެޔޮނުވާނެ. ސީ.އެސް.ސީ ގެ ޝަރުޠުތައް އިޞްލާޙްކޮށްދެއްވާ!\nއޭޕްރީލް 4, 2019 13:52\nމިސަރުކާރުން ހުރިހާކަމެއްވެސް ކުރާނީ އަމާބުނީތީފަރަށް ދާއުސޫލުން ސަކުވާކުރިނަމަވެސް އެކަންބަދަލެއްނުވާނެ\nއޭޕްރީލް 8, 2019 21:17\nރައީސް ނަޝީދު ދައުރުގައި ޝިފާ އެޑިޔުކޭޝަން މިނިސްޓަރަކަށް ހުރެ ދަރުމަވަންތަ ސްުކޫލުން މާކުރިން އަމިއްލައަށް އެދިގެން ވަކިވެފައިވާ ޝިފާޢު އަލުން ދެލައްކަ ރުފިޔާ ދީފަ ވަކިކުރީވެސް ހަމަ އެމްޑީޕީގެ ސަރުކާރުގައި ދެލައްކަ ރުފިޔާ ލިބޭ ވަޒީފާއިންވާ ކެޓަގަރީ އަށް ފެއްތީ ވަރަށް\nއޭޕްރީލް 8, 2019 21:20\nތި ވަހީދަކީ މުޅި އެޑިޔުކޭޝަން ދާއިރާގެ ކަރޮޕްޝަން އައްޕަ


India ah dhathuru kuraa Dhivehinnah dhathi thakaa kurimathi laan jehidhaane: Defense Minister – adduLIVE\n"އިންޑިއާ އަށްދާ ދިވެހިންނަށް ދަތިތަކެއް ކުރިމަތި ވެދާނެ"\n0 Feb 13, 2018, 21:12 ލިޔުނީ އަހުމަދު ނަސޫހް\nޑިފެންސް މިނިސްޓަރު އާދަމް ޝަރީފް: ފޮޓޯ - އަވަސް\nއަވަށްޓެރި އިންޑިޔާއަށް ދަތުރުކުރާ ދިވެހިންނަށް ކުރިއަށް އޮތް ދުވަސްތަކުގައި ދަތިތަކާއި ކުރިމަތިލާން ޖެހުމަކީ އެކަށީގެންވާ ކަމެއް ކަމަށް ޑިފެންސް މިނިސްޓަރު އާދަމް ޝަރީފް ވިދާޅުވެއްޖެއެވެ.\nމިނިސްޓަރު މިއަދު ދައުލަތުގެ މީޑިޔާ، ޕީއެސްއެމް އަށް ދެއްވި އިންޓަވިއުއެއްގައި ވިދާޅުވެފައިވަނީ ދިވެހި ރާއްޖެއާ ދެކޮޅަށް އިންޑިޔާއިން އަސްކަރީ ފިޔަވަޅެއް ނާޅާނެ ކަމުގެ ޔަގީންކަން ލިބިފައިވާ ކަމަށެވެ. ނަމަވެސް އެފަދަ ވާހަކަތަކެއް ދެކެވުމުގެ ސަބަބުން އިންޑިޔާއަށް ދާ ދިވެހިންނަށް ދަތިތަކާ ކުރިމަތިލާން ޖެހުމަކީ އެކަށީގެންވާ ކަމެއް ކަމަށް އޭނާ ވިދާޅުވިއެވެ.\nއާދަމް ޝަރީފު އިތުރަށް ވިދާޅުވެފައިވަނީ މިފަދަ ކޮންމެ ދަނޑިވަޅެއްގައި އޭގެ ނޭދެވޭ އަސަރު އެންމެ ބޮޑަށް ކުރަނީ އާންމު ރައްޔިތުންނަށް ކަމަށާއި މިފަދަ ކަންކަން ތަކުރާރު ނުވުމަށް ޒިންމާދާރު މަސައްކަތެއް ކުރެވެން ޖެހޭ ކަމަށެވެ.\nއަދި އެފަދަ ވާހަކަތަކަކީ ދިވެހި ރާއްޖެއާއި އިންޑިޔާއާ ދެމެދު ޒަމާނުއްސުރެ އުފެދިފައިވާ ގާތް ގުޅުން ކިލަނބު ކޮށްލުމުގެ ބޭނުމުގައި ދައްކާ ވާހަކަތައް ކަމަށާއި އެކަމުން ބަރީއަވެގެން ތިބުމަށް މިނިސްޓަރު ވަނީ އިލްތިމާސް ކޮށްފައެވެ.


Kushuge network thah huhtuvan bodu fiyavalhakaa dhimaalah\nކުށުގެ ނެޓްވޯކްތައް ހުއްޓުވަން ބޮޑު ފިޔަވަޅަކާ ދިމާލަށް\nމިނިސްޓަރު އިމްރާން އަވަސް އަށް އިންޓަވިއު ދެއްވަނީ -- އަހުމަދު އަޔާދު | އަވަަސް\nކުށުގެ ބޮޑެތި ނެޓްވޯކްތައް ހުއްޓުވުމަށް އދ. އާއި އަވަށްޓެރި ގައުމުތަކާ ގުޅިގެން އެއްބަސްވުންތަކެއް ގާއިމުކޮށް، ހަރުދަނާ ފިޔަވަޅުތަކެއް އެޅުމަށް ނިންމާފައިވާ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nމިނިސްޓަރު އެކަން ހާމަ ކުރެއްވީ އަވަސްއަށް ދެއްވި އިންޓަވިއުއެއްގަ އެވެ. އިމްރާން ވިދާޅުވީ ދުނިޔެއަށް މިހާރު ދިމާވެފައިވާ އެންމެ ބޮޑު އެއް ނުރައްކަލަކީ ގައުމުތަކުގެ މެދުގައި ހިންގަމުންދާ ކުށުގެ ބޮޑެތި ނެޓްވޯކްތަކުގެ މައްސަލަ ކަމަށެވެ. އެ ނުރައްކާ ރާއްޖެއަށް ވެސް ވަރަށް ބޮޑަށް ކުރިމަތިވެފައިވާ ކަމަށެވެ. ބޮޑެތި ނެޓްވޯކްތަކުން ކުށްތައް ހިންގަމުންދާއިރު އެފަދަ ނެޓްވޯކްތައް ހުއްޓުވުމަށް ގިނަ ގޮންޖެހުންތަކެއް ހުރިކަން މިނިސްޓަރު ފާހަގަކުރެއްވި އެވެ.\n"މުޅި ދުނިޔޭގެ ވެސް ކުށުގެ ވެށި މިދަނީ ބަދަލުވަމުން، ޓްރާސްނޭޝަނަލް ކްރައިމް ވަރަށް ބޮޑަށް ހައިވެގެން އެބަދޭ، އަޅުގަނޑުމެން މިކަމަކަށް ފުން ވިސްނުންތަކެއް ވިސްނަން އެބަޖެހޭ، އަޅުގަނޑުމެންގެ ގައުމުގައި ވެސް މިފަދަ ނެޓްވޯކްތަކާ ގުޅިފައިހުރި ފަރާތްތައް އެބަ ތިބި، އަދި ކައިރި ގައުމުތަކަށް މިފަދަ ނެޓްވޯކްތަކާ ގުޅުން ހުރި ފަރާތްތައް ޝާމިލް ވަމުން އެބަދޭ، އެހެންވީމަ މިއަދު އަޅުގަނޑުމެންނަށް އޮތް އެންމެ ބޮޑު ޗެލެންޖަކީ އެ ޓްރާންނޭޝަނަލް ކްރައިމްސްތައް ހުއްޓުވައި ނޫނީ މަދު ކުރުން،" މިނިސްޓަރު އިމްރާން ވިދާޅުވި އެވެ. "އަޅުގަނޑުމެން މި މަސައްކަތުގައި ފަށާފައިވާ އެންމެ މުހިންމު މަސައްކަތަކީ ޔޫއެން ފަދަ އިތުބާރު ހުރި ޖަމިއްޔާތަކާ ގުޅިގެން އަދި ކައިރީގައި މިވާ ގައުމުތަކާ ގުޅިގެން މިކަންކަން ހައްލު ކުރުމަށްޓަކައި އެފަދަ ނިޒާމެއް ގާނޫނީ އޮނިގަނޑުގެ ތެރެއިން ގާއިމް ކުރުމުގެ މަސައްކަތް،"\nމިނިސްޓަރު އިމްރާން ދެއްވި އިންޓަވިއުގެ ތެރެއިން: ނެޓްވޯކްތައް ހުއްޓުވަން ގައުމުތަކާ ގުޅިގެން މަސައްކަތް ކުރަން ވަނީ ނިންމާފައި - އަހުމަދު އަޔާދު | އަވަަސް\nމިނިސްޓަރު ވިދާޅުވީ ނެޓްވޯކްތައް އެކި ގައުމުތަކުގައި ގާއިމްވެ ތިބޭއިރު މިކަމަށް އެންމެ ގައުމަކުން ފިޔަވަޅު އަޅައިގެން ހައްލު ނުލިބޭނެ ކަމަށެވެ. އެހެންވެ، ގައުމުތަކާ ގުޅިގެން ނެޓްވޯކްތައް ހުއްޓުވުމަށް ޖިނާއީ ތަހުގީގުތައް ހިންގުމުގައި އެއްބާރުލުން ދިނުމާއި އެހީތެރިވުމުގެ އެއްބަސްވުންތަކެއް ގާއިމް ކުރުމަށް މަސައްކަތް ކުރައްވަމުންދާ ކަމަށެވެ.\n"އިރާދަކުރެއްވިއްޔާ އެ މަސައްކަތްތައް ފުރިހަމަވެގެންދާއިރު އެތެރޭގެ މި ހިނގާ ބޮޑެތި ކްރިމިނަލް ނެޓްވޯކްސްތަކާއި އަވަށްޓެރި ގައުމުތަކުގަ ނުވަތަ ދުނިޔޭގެ އެހެން ގައުމުތަކާ ގުޅިގެން މިހިނގާ ބޮޑެތި ނެޓްވޯކްސްތަކަށް ހުއްޓުވުމެއް ގެނައުމަކަށްޓަކައި ރަނގަޅު ހައްލުތަކެއް ލިބިގެންދާނެ ކަމަށް،" މިނިސްޓަރު ވިދާޅުވި އެވެ.\n"މިއަދު އެބަޖެހޭ ޖިނާއީ ކުށްތަކުގެ ތަހުގީގުކޮށް އެކަމުގެ މަސައްކަތް ކުރިއަށްދާއިރު ކިހިނެއްތޯ އެއް ގައުމު އަނެއް ގައުމަށް އެހީތެރިކަމާއި އެއްބާރުލުން ދޭނީ ބަލަން، ކުރިމިނަލް ނެޓްވޯކްސްތައް މި މަސައްކަތް ކުރަނީ، މިއަދު ހުރިހާ ގައުމުތަކަށް އޮތް އެއް ޗެލެންޖެއް އެއީ ޓްރާންނޭޝަނަލް ކްރައިމްސް، އެއް ގައުމެއްގައެއް ނޫން މި ކުށްތައް މި ހިނގަނީ، ކޮންމެ ކުށެއް ހާއްސަކޮށް ޑްރަގް ކަހަލަ ކުށްތަކަކީ އެއް ގައުމު އަނެއް ގައުމު ވަރަށް ބޮޑަށް ލާމެހި ހިނގާ ނެޓްވޯކްސްތައް،"\nމިނިސްޓަރު ވިދާޅުވީ އދ. ގެ އިދާރާތަކާ ޅިގެން އެހެން ގައުމުތަކާއެކު މަޝްވަރާކޮށްގެން ހުރިހާ ގައުމެއްގެ ގާނޫނީ އޮނިގަނޑުގެ ތެރެއިން ނެޓްވޯކްތައް ހުއްޓުވުމަށް ހައްލުތައް ހޯދާނެ ގޮތްތައް ވިސްނުން ވަރަށް މުހިންމު ކަމަށެވެ.\n"އެހެންވީމަ އަޅުގަނޑު އުއްމީދު ކުރަނީ އދ. ގެ އެ މަސައްކަތުގެ ތެރެއިން އަޅުގަނޑުމެންނާ ގުޅުންހުރި އަވަށްޓެރި ގައުމުތަކާއެކު މި އާދެވޭ އެއްބަސްވުންތަކާއި އޮނިގަނޑުތަކަކީ ބޮޑެތި ނެޓްވޯކްސްތައް ހުއްޓުވުމަށް ރަނގަޅު ހައްލެއް ލިބިގެންދާނެ ކަމެއް ކަމަށް،" މިނިސްތަރު ވިދާޅުވި އެވެ.\nއެހެން ގައުމުތަކާ މަޝްވަރާކޮށް އެއްބަސްވުންތަކަކަށް ވަޑައިގަންނަވާނެ ކަމަށް މިނިސްޓަރު ވިދާޅުވިއިރު ޖިނާއީ މައްސަލަތައް ހުއްޓުވުމަށް ރާއްޖެއާއި އިންޑިއާ ދެމެދު ޓްރީޓީއެއްގައި ސޮއިކުރުމަށް ދަނީ މަސައްކަތް ކުރަމުންނެވެ. އެކަމަށް ރައްޔިތުންގެ މަޖިލީހުން ރުހުންދީފައިވާއިރު އިދިކޮޅުގެ ފާޑުކިޔުން އެކަމަށް ވަނީ ވަރަށް ބޮޑަށް އަމާޒުވެފަ އެވެ. މި ޓްރީޓީގެ ދަށުން ޖިނާއީ ތަހުގީގުތަކުގައި އެއް ގައުމު އަނެއް ގައުމުގެ އެހީ އާއި އެއްބާރުލުން ބޭނުންވެއްޖެނަމަ އެކަން ފޯރުކޮށްދެން ޖެހޭނެ އެވެ.\nރާއްޖޭގައި އެންމެ ފުޅާ ދާއިރާއެއްގައި ހިންގަމުން ދަނީ ޑްރަގް ނެޓްވޯކްތަކެވެ. ގިނަ ނެޓްވޯކްތަކެއް ހިންގަމުންދާއިރު އެ ނެޓްވޯކްތައް އޮންނަނީ ބޭރާ ވެސް ގުޅިފަ އެވެ. މިފަހުން ވެސް ބައެއް ދިވެހިން ޑްރަގްއާއެކު ލަންކާ އާއި އިންޑިއާއިން ހައްޔަރުކޮށްފައިވެ އެވެ. އަދި ރާއްޖޭގައި ވެސް ޑްރަގް ބޮޑެތި ނެޓްވޯކްތައް އަތުލައިގެންފައިވެ އެވެ.\nޔޫއެން އިމްރާން އަބްދުﷲ ކުށްކުރުން + މިނިސްޓްރީ އޮފް ހޯމް އެފެއާޒް\n"މަންޑޭލާ ރޫލްސް"ގެ ދިވެހި ތަރުޖަމާ ނެރެފި\n"ހައްޔަރު ކުރާ ހިސާބުން ޕްރެޝާ އާދޭ"\nޒުވާނާއަށް ހަމަލާ ދިނީ އެކަކު: އިމްރާން


New Dhivehi Observer | ފެބްރްއަރީ7ގައި ގެނެވުނީ ބަޣާވަތެއް ކަމަށް ގާސިމް އިބްރާހިމް މިއަދު އެއްބަސްވެއްޖެ! Stay Connected\tContact Us info@NewDhivehiObserver.com\tRecent Posts\nEnglish\tފެބްރްއަރީ7ގައި ގެނެވުނީ ބަޣާވަތެއް ކަމަށް ގާސިމް އިބްރާހިމް މިއަދު އެއްބަސްވެއްޖެ! 03 ޖޫން 2012 16:41 | 31 ކޮމެންޓް ލިޔުނީ: ފިރުޝާން ޔޫސުފް\nފެބްރުއަރީ7ވަނަ ދުވަހު ސިފައިންނާއި ފުލުހުން ވަކި ހިސާބަކުން ރައީސް ނަޝީދުގެ އަމުރަށް ކިޔަމަން ނުވީ ކަމަށާއި އެއީ ބަޣާވަތަށް ވަންޏާ އެއީ ބަޣާވަތެއް ކަމަށް ގާސީމް އިބްރާހިމް ބުނެފިއެވެ.\n“ސިފައިންނާއި ފުލުހުންނަށް ޣައިރު ގާނޫނީ އަމުރުކުރީ އޭނާ. ސިފައިންނާއި ފުލުހުންނަށް ޣައިރު ގާނޫނީ އަމުރު ކުރީ އޭނަ. އޭނާ ގާނޫނު އަސާސީއާ ހިލާފަށް މީހުން ގެންގޮސް ހައްޔަރުކުރީ. ބަންދުކުރީ. އޭނާ ދޫކޮށްނުލީ،” ގާސިމް ބުނެފައިވާ ކަމަށް ބުނެ ބަޣާވަތް ހިމާޔަތް ކުރުމަށް މަސައްކަތް ކުރަމުންދާ ހަވީރު ނޫހުން ބުނެފައިވެއެވެ.\nނަމަވެސް، ފުލުހުންނަށް ސީދާ ކުރި ޣައިރު ގާނޫނީ އަމުރެއްގެ ވާހަކަ އަދި މިހާތަނަށްވެސް ފުލުހުންނަކަށް ކިޔައިދީފައެއް ނުވެއެވެ. އަދި ޣައިރު ޤާނޫނީ އަމުރެއް ރައިސޫލްޖުމްހޫރިއްޔާ ކުރުމުން ދެން ކަންތައް ކުރަންޖެހެނީ ކިހިނެތްތޯ ގާސިމް ބުނެފައެއް ނުވެއެވެ. ރައީސް ކުށެއް ކުރިޔަސް އަދި އެހެން މީހަކު ކުށެއް ކުރިޔަސް އެކަން ނިންމާފަރާތަކީ ރާއްޖޭގެ ކޯޓްތައް ކަމަށްވާއިރު އަދި ރާއްޖޭގެ އެއްވެސް ކޯޓަކުން ރައީސުލްޖުމްހޫރިއްޔާގެ އިސްތިޢުފާ ދިނުމަށް ޝަރުތު ކުރުމަށް ފުލުހުންނަށް ނާންގާއިރު އަދި އެފަދަ އެންގުމެއް އެންގުމަކީ ހަމަޖެހޭ ކަމަކަށް ނުވާއިރު، އަދި އެއްވެސް ކޯޓަކުން ރައީސުލްޖުމްހޫރިއްޔާ މަޤާމުގެ މަސްއޫލިއްޔަތު އުފުލުމުގެ ގާބިލުކަން ނެތްކަމަށް ނިންމާފައި ނުވާއިރު ފުލުހުންނާއި ސިފައިން އެދުވަހު އެ މަސައްކަތް ކުރި ގޮތް ވަރަށް ސާފެވެ. އެއީ ކަނޑައެޅިގެން ރާއްޖޭގެ ޤާނޫނު އަސާސީއާއި ޤާނޫނުތަކާއި ހިލާފަށް ކުރެވުނު ބަޣާވަތެކެވެ.\nއަލަށް ގާސިމު އާއި ބައިއަތު ހިފި ޑރ. ޑީޑީ އާއި އަލްހާންވެސް ވަނީ އެމީހުންގެ ބަސްމަގު ބަދަލުކޮށް މިހާރުގެ ވެރިމީހާއަށް ކިޔަމަންތެރިކަމާއި ވަފާތެރިކަން ދެއްކުމަށްޓަކައި7ފެބްރުއަރީއަކީ ބަޣާވަތެއް ނޫން ކަމުގައި ބުނެފައެވެ. ނަމަވެސް، މިހާތަނަށް އެމީހުން ބުނަމުން އައީ އެއީ ބަޣާވަތެއް ކަމުގައެވެ. މާނައަކީ ދެ އަނގައިން ވާހަކަ ދައްކާ ވިކޭ މީހުންގެ ލިސްޓަށް މިދެމީހުންގެ ނަންވެސް އިތުރު ވީއެވެ.\nބަޣާވަތުގެ މާނައަކީ ސިފައިން ނުވަތަ ފުލުހުން ނުވަތަ އެފަދަ ބަޔަކު ބައިވެރިވެގެން ރައްޔިތުން ހޮވާފައި އޮންނަ މަދަނީ ސަރުކާރެއް ޤާނޫނީ އިމުގެ ބޭރުން ވައްޓާލައި އެހެން މިލިޓަރީ ނުވަތަ މަދަނީ ސަރުކާރެއް އަނެއްކާ ޤާއިމު ކުރުމެވެ. ރާއްޖޭގައި7ވަނަ ދުވަހު ހިނގާދިޔައީ ފުލުހުން ރައީސް ނަޝީދާއި ދެކޮޅަށް ތެދުވެ އަދި ފަހުން ބައެއް ސިފައިންވެސް އެމީހުންނާއި ގުޅިގެން ތިބެ ކޮމިޝަނަރ އޮފް ޕޮލިސް އާއި އޭނާގެ ދެ ޑެޕިއުޓީ ކޮމިޝަނަރުންނައި އަދި ރައީސުލްޖުމްހޫރިއްޔާ އެއްވެސް ޝަރުތަކާއި ނުލައި އިސްތިޢުފާ ދިނުމަށް މަޖުބޫރު ކޮށް އެކަން ކާމިޔާބު ކުރި މަންޒަރެވެ. އެމީހުންގެ އިސްވެރިން އަދި ރައީސުލްޖުމްހޫރިއްޔާގެ އިސްތިޢުފާ އަކަށް ޤާނޫނު ބުނާގޮތުން ފުލުހުންނަކަށް ނުގޮވޭނެއެވެ. އެހެންކަމުން އެދުވަހު އެކަން ކުރި ފުލުހުން އެވަނީ ރާއްޖޭގައި ލިޔެވިފައި ހުރި ޤާނޫނުތަކާއި އަދި އެމީހުންގެ ހުވައާއި ކަނޑައެޅިގެން ޚިލާފުވެފައެވެ. ޤާނޫނު މުގުރާލާފައި ނަމަވެސް އެދުވަހު ފުލުހުން އަދި އެކަން ކާމިޔާބު ކުރުމަށްފަހު ފުލުހުންގެ ރުހުން އޮތް މަދަނީ ސަރުކާރެއް ރާއްޖޭގައި ޤާއިމު ކުރި މަންޒަރެވެ. އަދި ސަރުކާރު ހިމާޔަތް ކުރުމަށް ކުރަންޖެހުނު ކޮންމެ ކަމެއް އެއީ ރައްޔިތުންނަށް އަނިޔާވެރިވުން ކަމުގައިވިޔަސް ކުރަމުންދާ މަންޒަރެވެ. އެހެން ކަމުން ފެބްރުއަރީ7ގައި ކޮށްފައިވަނީ ސައްތައިން ސައްތަ ކަށަވަރު ބަޣާވަތެކެވެ. 31 ކިޔުންތެރިންގެ ޚިޔާލު\tޣަފޫރީ Reply\nJune 5, 2012 at 5:24 pm\tގާސިމް އިބުރާހީމް އަށް ރާއްޖޭގެ ވެރިކަންކުރެވިދާނެކަމަކައް އަޅުގަނޑަކަށް ގަބޫލެއް ނުކުރެވޭ ގާސިމް އަށް ކުރެވިދާނެކަމައް އަޅުގަނޑްގަބޫލުކުރާކަންކަން އެއީ ސެއިހުންނާ ފައިސާ ހުރުމުން ކުރެވިދާނެކަންކަން 1 ފަސް ވަނަ އަތްބަކު ޙޯދުން އެއީ ދީންވިއްކާ އިލްމުވެރިން ހުންނާނެ ގާސިމައްޓަކާ ފޮރުވާފަހުންނަ ރަނގަޅުހަދީސްކޮޅުކޮޅު އެފަދަވަގުތަކުގައި ބޭނުންކޮއްލަން ހަތަރެސްފައި އަދި ހެދުމުގެބޭރުންފެންނަހުރިހާތަނެށްފެނނަންހުރެމެ ނުކުޅެދޭ އިލްމުވެރި ގޮތްކުނޑަ ސޭކުންނޭ ކަލޭމެންތިޔަތިބެނީ އަނެއްކާހަމައިގަބާވަޔޭ ބައެށްފަހަރުހިތަންއަރާ ކިހާބޮނޑުބަލާއެއްތަ މިޅާމެނާހެދި_ކަލޭމެން ލަދުގަނޭތަ ކިޔޭއެއްޗަކާ ނުކިޔޭއެއްޗެށް އެގޭތަ އަލްހާނު Reply\nJune 4, 2012 at 6:44 pm\tމޮޔައެއްގެ އަތަށް ކަނޑިއެއް ދިނުމެކޭ މިކަލޭގެއަށް ސިޔާސީ ލީޑަރކަން ދިނުމެކޭ ތަފާތެއް ނެތް! ބަޣާވާތް ދިފާޢުކުރޭހާ ޤާބިލުކަން ނެތް މީހަކު ކިހިނެއް ޤައުމެއްގެ ވެރިކަންކުރާނީ! ބޭފުޅާ ދެންވެސް ވިސްނައިގެން ވާހަކަ ދައްކައްކާތި! އަހަރެމެންނަށްވެސް ހިފަހައްޓާލެވޭނީ ވަކިވަރަކަށް! ޑީޑީ Reply\nJune 4, 2012 at 5:48 pm\tބަލަ ގާސިމޫ ކީކޭ ތިޔާބުނީ! ބާޣީވަހީދު ގާތު ވިސްނައިގެން ވާހަކަ ދައްކަން ބުނިމީހާ ކީކޭ ތިޔާބުނީ! ބޯގޯސް ބާޣީ ބުރުމާ ކީކޭ ތިޔާބުނީ! ދެންބުނޭ އެދުވަހު އެކަމަށް އެމީހުންނަށް ހުރިހާ ޚަރަދެއް ކުރީ ތިމަންނައޭ! އެއީ ބަޣާވަތުގަ ބައިވެރިވުންކަމަށް ވާނަމަ ތިމަންނަވެސް އެކަމުގަ ބައިވެރިވަމޭ! ތިމަންނައަކީ ފަޚުރުވެރި ބާޣީއެކޭ! ދޮންކަމަނަ Reply\nJune 4, 2012 at 1:19 pm\tދިވެހިންގެ އުއްމީދަކީ ތިބަގާވާއި ކުރިމޭހުން ދިވެހިރައްޔަތުން ގެ ކުރިކުޑަކަކޫ ޖާޢްވާން އިރާދަކުރެއްވިއްޔާ ވަނެ އާމީން\nJune 4, 2012 at 2:57 pm\tބަޣާވަތް ކިޔަން އިނގޭތަ..؟؟ ތީބޮޑުވަރު ދޯ؟ ކޮންހާ ދޮގުތަކެއް ހަދާކައްތަ…..ކުރިވަރު ކުޑައީތަ؟\nJune 4, 2012 at 2:59 pm\tބަޣާވަތް ކިޔަން އިނގޭތަ..؟؟ ތީބޮޑުވަރު ދޯ؟ ކޮންހާ ދޮގުތަކެއް ހަދާކައްތަ…..ކުރިވަރު ކުޑައީތަ؟\nJune 4, 2012 at 6:58 am\tމީހުން ބުނެއެއްނުން ނުމޮށޭގުރާ ބާރަށް ދައިގަންނާނެއޭ، މިފަހަރު ހަމައެކަނި ރައީސް ނަޝީދު ގައިގައެއް ނޫން މުޅި ޤައުމުގެ ގިނަ ރައްޔިތުންގެ ގައިގަ ދައިގަތީތާ، އެކަމަކު އެއީ ގުރައެއްނޫން ކާޅު ބައިގަނޑެއް، ގުރައެއް ނޫން\nJune 4, 2012 at 6:54 am\tޔާ ﷲ މިމުސީބާތުން އަޅަމެންގެ ޤައުުމު ސަލާމަތްކޮށްދެއްވާށި. އާމީން……\nJune 4, 2012 at 5:52 am\tބަލަގަ ކުނިވަސް ދުވަާ ގޮނޑެއްގެމަތި ފޮރުވަން ކިތަންމެ ވަރަކަށް ސަތަރިއަޅައި ގެން އުޅުނަސް އެވަސްގަޑު ނުފިލާނެއެވެ. ގިނަދުވަސްވާ ވަރަކަށް ވަސް ވާނީ ގަދައެވެ. ގިތެޔޮ ގުޅިން ވަސް ފިލާތަ؟ އެހެންވީމާ ދަތްއުފުރާ ދީދީ އާއި ފުޅައް މަތިން ފުންމާ އަލްހާނު އަދިވެސް ތިބަޢާވާތް ގެނައި އެންމެހާ ސިޔާސީ މީހުންނާ ސިޔާސީ ޝޭޚުން ކިތަންމެ ވަރަކަށް ބަޢާވާތެއް ނޫން ކަމަށް ހަދަން އުޅުނަސް އެކަމެއް ނުވާނެއެވެ.\nމީނާ /03 ޖޫން 2012 23:36 Reply\nJune 3, 2012 at 7:36 pm\tބާގީ ގާސިމް އަކީ މިގައުމުގެ ހާލާކު މީނާމި ގައުމުން ބޭރުކުރޭ އޭރުން މިގައުމު ހަމައަކަށް އެޅޭނީ ( ވަކިވެލީ )\nJune 3, 2012 at 7:37 pm\tބާގީ ގާސިމް އަކީ މިގައުމުގެ ހާލާކު މީނާމި ގައުމުން ބޭރުކުރޭ އޭރުން މިގައުމު ހަމައަކަށް އެޅޭނީ ( ވަކިވެލީ )\nJune 4, 2012 at 12:05 am\tގާސިމް މިގައުމުން އެއްގޮތަކަށްވެސް ބޭރުކޮށްގެންނުވާނެ. އޭނަ ޖެހޭނީ އުސްފަސްގަނޑާއި ދިމާލުން ކަނޑުފައްތަން. މީނަދެން ވެރިކަން ކުރެވޭނީ ހިތާމިއުޅެނީ އަތަށް2ފޮތި ލާރި އަރާއިރަށް މިހީވަނީ މަވަރެއް ނެތޭ. ބަލަގަ ތިޔައީ ކަލޭގެ މޮޅުކަމަކުން ހޯދިފައި ހުރިލާރި އެއްނޫނޭ. ތިޔައީ ކަލޭކައިރީގައި ތިބި ޚިދުމަތްތެރި ތެދުވެރިބައެއްގެ މަސައްކަތުން ލިބުނު މުއްސަނދިކަން. ކަލެއާއި ހުރެ ނޫންނަމަ ތިޔަށްވުރެ ގިނަލާރި އެމީހހުން ކަލެއަށް ހޯދައިދިނީސް.\nދެން މިއަލްހާނު އާއި ޑީޑީވަރުގެ ހަޔާތްކުޑަ ޚިޔާނާތްތެރި2މީހަކު މިގައުމުގައި ނުއުފެދޭ. މިމީހުން ރިޝްވަތު ކައިގެން ދުނިޔޭގެ ގައުމުތަކުގެ ވެރިންނަށް ގުޅާފަ ބުނީ އަންނި އިސްތިޢުފާދިނީ ރަގަޅަށޭ. ބާގީންގެ ބޭނުމަކަށް ވެފައި އޮތީ މި2 މީޙުންލައްވާ ޕާޓީބައިބައިކޮށްލުން. މާތް ﷲ މިގައުމު މިކަހަލަ މީހުންގެ ފިތުނައިން ސަލާމަތްކޮށް ދެއްވާށި އާމީން. ދުރުވިސްނޭ Reply\nJune 4, 2012 at 4:24 am\tބަޣާވަތް ކުރި މީހުން ޖަލަށް ލަނީ ކާކު ؟ މިރާއްޖޭގެ ކޯޓަކުން ތިހުކުމެއް ދުވަހަކުވެސް < މައިމޫން > ދުނިޔޭގަހުއްޓާ ނުލިބޭނެ އޭނަ މަރާލާ އޭރުން ތިކަން ވެދާނެ\nJune 4, 2012 at 4:47 am\tއަދި މުޅި ދިވެހިރާއްޖޭގެ ރައްޔިތުން ހެކިވާނެ ކެނެރީގެ ބުއްޅަހޮއްކޮ އާއިލާއަކީ ބާޣީ އާއިލާއެއްކަން، ހަމައެކަނި އެކަން އޮޅިފައި އޮންނަނީ ހަކުރު ތަކުރުންނަށް. ގާސިމްއަށްވެސް ބުނެވުނީ ރަގަޅަށް އެބަޣާވާތުގެ މުގުލުގައިހުރީ ރައީސް ނަޝީދު އޭނާ ބޭނުންވިގޮތަށް އެކަން ނުހިނގީ އޭނާއަށްވުރެން ﷲ ގެ ކުޅަދުންވަންތަކަން މާފުރިހަމަ. ދެން ފަޓާސް ޖަހާބަލަ ބުއްޅަބެ\nJune 4, 2012 at 5:51 am\tބަލަގަ ކުނިވަސް ދުވަާ ގޮނޑެއްގެމަތި ފޮރުވަން ކިތަންމެ ވަރަކަށް ސަތަރިއަޅައި ގެން އުޅުނަސް އެވަސްގަޑު ނުފިލާނެއެވެ. ގިނަދުވަސްވާ ވަރަކަށް ވަސް ވާނީ ގަދައެވެ. ގިތެޔޮ ގުޅިން ވަސް ފިލާތަ؟ އެހެންވީމާ ދަތްއުފުރާ ދީދީ އާއި ފުޅައް މަތިން ފުންމާ އަލްހާނު އަދިވެސް ތިބަޢާވާތް ގެނައި އެންމެހާ ސިޔާސީ މީހުންނާ ސިޔާސީ ޝޭޚުން ކިތަންމެ ވަރަކަށް ބަޢާވާތެއް ނޫން ކަމަށް ހަދަން އުޅުނަސް އެކަމެއް ނުވާނެއެވެ.\nރަޝީދު ބުރުމާ ރިސޯޓެއްގެ Reply\nJune 3, 2012 at 7:13 pm\tބަޤާވާތްކުރި ފުލުހުންނަށް ކާންދީ ބޯންދީ ހެދީ ތި ގަމާރު ގާސިމް ތިކަލޭގެ ތީ މައުމޫނު ސަރުކާރުގައި މާސިޔާސީ ވެގެން އުޅެނިކޮށް އޯގަސްޓް12 ،13 ދުވަސްކޮޅު ދޫނިދުގައި ހައްޔަރުކުރުމުން ހާޓްޕޭޝަންޓެކޭ ކިޔާފަ ދެވަނަ އަށް ވީ ދުވަހު ކަލޭގެ މާލެގެނެސް އައި.ޖީއެމް ހޮސްޕިޓަލް ކޮޓަރިއެއްގައި ވެންޓިލޭޝަން ގުޅާފައި ބޭއްވި ހަދާން ވޭތަ . އަންނި މެން ގޮޅީގައި ހޭދަކޮށްލިޔަސް ބުރުމާ ޤާސިމް 03 ދުވަސް ތެރޭ ފިޓަށް ދާނެ ކަލޯގެ ގައިގާ ހިތްވަރެއް ނެތޭ އެކަމަކުވެސް ބުރުމާ މިބަޤާވާތް މައްސަލަ ތަޙްޤީޤުކުރުމަށް ފަހު އުމުރަށް ޖަލުގަ ކުޑަގޮޅީގައި އޮންނަށް ޖެހޭ ދުވަސް ދެން މިދަނީ ކައިރިވަމުން.\nJune 3, 2012 at 4:28 pm\tލައުރާ ލައުރާ ވަންސަގޭން މައިލައުރާ އައިޑޯންނީޑް އެނީލޭޑީ އައިނީޑް އޮންލިޔޫ އަތްޗި ބުރިމާ ކިޔާއެއްޗެހި ވެރިކަންރަނގަޅައް ކަލޭކުރިޔަދޭނަމޭ ޖަލުގައުމުރު އޮންނަންޖެހުނަސް ކަލޭ ވެރިކަމުގަ ހުއްޓަކަނުދޭނަން ސްޓާފުންނައް މުސާރަދީބަލަ ކަލޭގެއުމުރުހުސް ނުވަނީސް\nJune 3, 2012 at 4:45 pm\tބާގީ ގާސިމް އަކީ ބޯހަމަނުޖެހޭ މީހެއް!!!!!\nJune 3, 2012 at 3:55 pm\tކީއްތޯކުރާނީ މީ މިމީހުންގެ ޙާލަކީ… ބަޣާވާތްކުރިދުވަހު ފުލުސް އޮފީހުގެ މީޓިންގ ރޫމުގަ ރޮމުންރޮމުންގޮވީ، ނަސީބެއްނޫންހޭ މިލިޓަރީ ޓޭކްއޯވަރ ނުކުރަނިސް އިސްތިޢުފާ ދިންކަން. މިހާރު އެބުނީ، ފެބްރުއަރީ7ވަނަ ދުވަހު ސިފައިންނާއި ފުލުހުން ވަކި ހިސާބަކުން ރައީސް ނަޝީދުގެ އަމުރަށް ކިޔަމަން ނުވީ ކަމަށާއި އެއީ ބަޣާވަތަށް ވަންޏާ އެއީ ބަޣާވަތެއް ކަމަށް. ގާސީމް އިބްރާހިމްގެ ވާހަކައިން ހީވަނީ ޤާސިމް ބޯދަމައިގަންފަ، ސިފައިންނާ ފުލުހުން މިކަމުގައި ބައްދަންއުޅޭހެން.\nJune 3, 2012 at 6:03 pm\tމިގައުމުންބާކީވީ 3މީހުން މިގުޅުނީ ބާކީޅަތުއްތު ޕާޓީއާ\nބާކީޅަތުއްތުއަށް ބަލަދުއެރި3 މީހުން ތިޔަތިންމީހުންނައް ކާންދީ އަންނައުނުދީ ގެކުލިދީ ކަރަންޓުބިލުދީ ފޯނު ބިލުދީ ބޭސްފަރުވާކޮއްދީ އުފަންދަރިންނައްޙަރަދުކުރާ އުސޫލުން ތިއަ3މީހުންނައްޙަރަދުކޮށް އަދިނިވި ތާކައް އެމީހުންގެ އަބިންނާއި ދަރިންނައްވެސް ޙަރަދުކުރަ ންޖެހޭނެ ކަމީޝައްކެއް އޮތްކަމެއްނޫން މުޖުތަމައުންބާކީވެފަތިބި3މީހުންގެފަރާތުން އިތުރައްލިބޭނެ އެއްމެވޯޓެއްވެސްނޮއޮންނާނެ ތިމީހުންނަކީ އަބަދުވެސް ލާރިފަހާދުވާމީހުން ދެން ބާކީ ޅަތުއްތުއައްވެރިކަންލިބެންއޮތީ ބަޙާވާތްކޮއްގެންނެވެ.އާޅުގަނޑުމެން އިންތިޒާރުމިކުރަނީ ބަޙާވާތުގެ ޝަރީއަތްނިމޭނެދުވަހަކައް!\nJune 3, 2012 at 5:56 pm\tމިގައުމުންބާކީވީ 3މީހުން މިގުޅުނީ ބާކީޅަތުއްތު ޕާޓީއާ\nބުރުމާ ގާސިމު Reply\nJune 3, 2012 at 6:54 pm\tމަވެސް ރާއްޖޭގެ ވެރިކަން ކުރާނަން ބަލަން ތިބޭތި އަލީ ސާކިރު ތިޔަބުނީ ދޮގު ވާހަކައެއް ދޭންޖެހޭ އެއްޗެއް އޮންނާނީ ދީފަ އަދިވެސް ގަންނާނަން ދެންލަލަލާ\nJune 3, 2012 at 7:11 pm\tބަޤާވާތްކުރި ފުލުހުންނަށް ކާންދީ ބޯންދީ ހެދީ ތި ގަމާރު ގާސިމް ތިކަލޭގެ ތީ މައުމޫނު ސަރުކާރުގައި މާސިޔާސީ ވެގެން އުޅެނިކޮށް އޯގަސްޓް12 ،13 ދުވަސްކޮޅު ދޫނިދުގައި ހައްޔަރުކުރުމުން ހާޓްޕޭޝަންޓެކޭ ކިޔާފަ ދެވަނަ އަށް ވީ ދުވަހު ކަލޭގެ މާލެގެނެސް އައި.ޖީއެމް ހޮސްޕިޓަލް ކޮޓަރިއެއްގައި ވެންޓިލޭޝަން ގުޅާފައި ބޭއްވި ހަދާން ވޭތަ . އަންނި މެން ގޮޅީގައި ހޭދަކޮށްލިޔަސް ބުރުމާ ޤާސިމް 03 ދުވަސް ތެރޭ ފިޓަށް ދާނެ ކަލޯގެ ގައިގާ ހިތްވަރެއް ނެތޭ އެކަމަކުވެސް ބުރުމާ މިބަޤާވާތް މައްސަލަ ތަޙްޤީޤުކުރުމަށް ފަހު އުމުރަށް ޖަލުގަ ކުޑަގޮޅީގައި އޮންނަށް ޖެހޭ ދުވަސް ދެން މިދަނީ ކައިރިވަމުން.\nJune 3, 2012 at 3:32 pm\tމަ ވަހީދު ސީމާ Reply\nJune 3, 2012 at 4:49 pm\tބާގީ ގާސިމް އަކީ ބޯހަމަނުޖެހޭ މީހެއް!!!!!\nJune 3, 2012 at 5:51 pm\tމަހީކުރީ ތަތުގެ ޑޮކްޓަރ ޑީޑީ ދާނީ ޕީޕީއެމް އަށް ކަމަށް އެހެނީ މައިމޫނު ވިއްޔާ ދަތްޖަހަން ޖެހޭ މީހަކަށް ހުރީ\nJune 3, 2012 at 1:08 pm\tއަަަޅިހާނު އަދިޑީޑީ ނެތަސްމިއޮޑިޔެއް ނުފެތޭނެ މިއޮޑިމިގޮތައް ދުވަނިކޮން އައި ދެ ފަޅުވެރިން ތިއީ ގާސިމުބޮލައް ޗިޕުޖަހާލާފަ ލާރިގަނޑު ދަމާލާ ވަރައް ފަސޭހަ ވާނެހައްދަން ވެރިކަންލިބޭނެޔާ ކީވަރަކައް ލިބޭނެ ޓުވެރިޒަމުގެ މަސަތްކަތްކުރާ ކޮންމެ މުވައް ޒަފަކައް ދިހަހާސް ދޭންބުނާ މެނިފެސްތޓޯއެއް އިއުލާނު ނުކުރާ ޕާޓީޔަކައް މިފަހަރު ނޯވޯޓު މިދާއިރާގެ އެކަކުވެސް އަލީ Reply\nJune 3, 2012 at 1:24 pm\tބުރިކަޅުވަހީދު ފެނުނަސް ހޮޑުލަވާ މަކަރުވެރިހިޔަޅެއް އެއީ ކަރުކުރުކަޅުކާޅުވަހީދު ބުރިކަޅުކަޅުކާޅުވަހީދު ގާސިމަކައް އޭނަގެރިސޯޓުންވެސްތާއީދެއްނެތް މުސާރަވެސް މަސްހުސްވާއިރުނުދެވޭ ސާވިސްޗާޖުގެބޮޑުބައި ކާލާމީހެއް ބޮޑުވަގެއް އަސާސީ ނޭނގޭ ހިނައިގަންނައްވެސް ނޭނގޭނެ އަދިވެސް ވެރިކަންކުރަން މަގޭމުއްސަނދިވީ މަގޭ މޮޅުކަމުން ހެއް ހެއް ހޭ\nJune 3, 2012 at 2:00 pm\tބަޣާވާތަކީ ކޮންއެއްޗެއްކަން ނޭނގޭވަރުގެ ގަމާރަކު ސިޔާސީ ދާއިރާގައި އުޅޭތީ ވަރަށް ދެރަވެ ލަދުގަންނަން. ގްރޭޑް12ގެ އިސްލާމް ފޮތުގަ އޮންނާނެ ބަޣާވާތަކީ ކޮބައިކަން ވަރަށް ސާފުކޮށް ބުނެދީފަ. އެހެންވީމާ، އަމިއްލައަށް ކިޔަންނޭނގޭނަމަ، އެނގޭމީހަކު ލައްވާ ކިޔުއްވައިގެން ދަސްކުރުމަށް ޤާސިމް އިބްރާހީމްއަށް ގޮވާލަން…..\nAugust 1, 2012 at 12:27 am\tބަލަބަލަ\nAugust 14, 2012 at 2:12 am\tގާސިމަކީ ވަރަށް ގަމާރުމީހެއް. ވެރިކަމާހެދީ ހޭބަލިވިޔަސް ގާސިމަށް ވޯޓުދޭނެމީހަކުނުހުންނާނެ. ކަލެއަކަށް މާތްﷲ ވެރިކަމެއް ނުދެއްވާނެ. ރައްޔިތުންނަށްއެނގޭ ވަރަށްރަނގަޅަށް ކަލޭތީ ކޮންފެންވަރެއްގެ މީހެއްކަން. ދެނެއް ސަލާމަތެއްނުވެވޭނެ…..ތިއޮތީބަގާވަތްކޮށްފަ. ދެނެއްނުބެޗޭނެ.


(2 އޮކްޓޫބަރ 2021އާ ގުޅޭ)\n"އައްދޯއި!" ވަރަށް އަވަހަށް ޝަހުރު އޭނާގެ ދެއަތް ކާއްތައިލީ، އޭނާގެ މޫނުމަތީގައެވެ. އެރި ތަދަކާއި ނަގައިގެން ކުއްލި ދިލަ އަކުންނެވެ. ލިވިޔާގެ ކަނާއަތް ޝަހުރުގެ މޫނަށް އެރީ ވަރަށް ހޫނު ކަމާއި އެކު އެހާމެ ބާރަށެވެ.\n"ކަލޭ ތީ ހާދަ ގޮތްކުޑަ، ލަދު ޙަޔާތެއް ނެތް މީހެކޭ ދޯ؟ ތިވަރުގެ ލަދެއް ނެތް މީހެއް އަހަރެން ޙަޔާތުގަ ވެސް ނުދެކެން. ތީ އަހަރެން ލޯބިވި ޝަހުރެއް ނޫން.." ލިވިޔާގެ ދެލޮލަށް ޖަމާވެގެން ދިޔަ ކަރުނަތައް އޭނާގެ އެސްފިޔަތައް ފޫއަޅުވާލައިފައި ފައިބައިގަތީ އޭނާ ކޯތާފަތް މައްޗަށެވެ. އެވަގުތު ވެސް ޝަހުރު އެއްވަރަކަށް އޭނާގެ އަތުން ގެންދިޔައީ މޫނުގައި ފިރުމަމުންނެވެ. ޖެހި ބުދެއްހެން ހުއްޓިގެން ޔޫހާ އާއި ހުސްނާ ހުރި އިރު، ޝީލާ ހުރީ ރުޅި އައިސްގެން މީހާ ފަޅައިގެންދާ ވަރުވެފައެވެ. ލޯ ކުރިމަތިން ފެންނަމުންދާ މަންޒަރު ހުސްނާއަށް އެއްވެސް ގޮތަކަށް ހަޖަމެއް ނުވެއެވެ. ލިވިޔާގެ އެފަދަ ހަމަލާއެއް ހުސްނާގެ ރަންދަރިއަށް އަމާޒުވުމުން އެކަމާ އިންތިހާއަށް ރުޅިއައިސްފައި، ހުސްނާއަށް ހަމަ ހުރެވުނީއެވެ. ލިވިޔާގެ ކަނާ އަތަށް ވާގޮތަށް ހުއްޓިލައިގެން ޒަކްވާން ހުރީ ލިވިޔާ ހަމައަކަށް އަޅުވާށެވެ.\n"ލިވިޔާ.." ޒަކްވާން މަޑުމަޑުން ހިފައިލީ ލިވިޔާގެ އަތުގައެވެ. އެވަގުތު ވެސް ލިވިޔާގެ މުޅި ހަށިގަނޑު ދިޔައީ ރުޅިއައިސްގެން ރޫރޫ އަޅަމުންނެވެ. އަދި ލިވިޔާ ހުރީ އެހާމެ ދެރަ ވެފައެވެ. މޫނުމަތިން ނަގަމުން ދިޔަ ދިލައަށް ލުއިކަމެއް ލިބުމާ އެކުގައި ޝަހުރު އޭނާގެ ދެއަތް ތިރިކޮށްލިއެވެ.\n"ކަލޭ ދެން އަހަރެން ގައިގަ އަތް ލައިފިއްޔާ.." ޝަހުރު ދަތްކުނޑި ވިކައިލަމުން ބަލައިލީ ލިވިޔާގެ މޫނަށެވެ.\n"ކީއްކުރެވޭނީ؟ އަހަރެން މަރާލާނީތަ؟ އޭނ؟ ބުނެބަލަ!" ލިވިޔާ ހިފައި ތަޅުވައިގަތީ ޝަހުރުގެ ދެއަތެވެ. ޒަކްވާން ވަރަށް އަވަސްކޮށް ލިވިޔާ ދުރުކޮށްލިއެވެ. ޝަހުރު އަސްލަށް ވެސް ލިވިޔާގެ ގައިގައި ޖަހާފާނެތީއެވެ.\n"އާނ! އެކަން ވެސް ކޮށްފާނަން! ކަލޭ ކަހަލަ ކޫޑި އަންހެނެއް މެރިޔަސް، ނުވާނެ ފާފައެއް. ތީ ރަޖަމު ކުރަން ޖެހޭނެ އަންހެނެއް. ކައިވެނީގަ ހުއްޓާ އެހެން ފިރިހެނުންނާ އެކު ޒިނޭކޮށްފަ. ތިވަރުގެ މުޑުދާރު މީހެއް ތީ. އާނ! ތީ އަހަރެން ވެސް ލޯބިވި ލިވިޔާއެއް ނޫން. ތީ ހަށިވިއްކާ އަންހެނަކާ އެއްވަރުގެ މުޑުދާރު، ފަސްބައި ކިލާވެފަ ހުރި ބަޑި، ކޫޑި އަންހެނެއް." ޝަހުރު ރުޅިއައިސްގެން ހުރެ އޭނާގެ ހިތަށް އައިހާ އެއްޗެއް ލިވިޔާއަށް ގޮވައިގަތެވެ. ޝަހުރުގެ ބަސްތަކުން ލިވިޔާގެ ހިތުގައި ކިތަންމެ ޖެހުނަސް، ލިވިޔާ ހުރީ ރޮމުން ރޮމުން އެގެއިން އަދި ނުކުންނަ ގޮތަކަށް ނޫނެވެ.\n"އަހަރެންމީ ޝަހުރު ތި ހީކުރާ ކަހަލަ މީހެއް ނޫން. ޝަހުރު އެންމެ ފަހަރަކުވެސް ތިކަމާ ބެހޭ ގޮތުން ވާހަކަދެއްކިންތަ؟ އަހަރެން.." ލިވިޔާ ވެސް ވާހަކަ ދައްކަމުން ދިޔައީ އަޑަށް ބާރެއް ދީފައެވެ. ލިވިޔާގެ އަނގަ ހުއްޓުވައިލީ ޝަހުރެވެ.\n"އަހަރެން ކޮން ވާހަކައެއް ދައްކަން އޮންނާނީ؟ އަހަރެންގެ ދެލޮލަށް ފެނުނީ.. ދެން ކަލޭ ރާވައިގެން އުޅުނީ ކަލޭގެ މަޅީގަ ޒަކްވާން ޖައްސަން. އެކަން ކަލޭ ހާސިލު ވެސް ކޮށްފި. ދެން އުޅުނީ ޒަކްވާން ބޭނުން ކޮށްގެން އަހަރެންނާ މަންމައާ ޖައްސަން. ކަލޭ ތި ކުރި ނުބައި، ފާޚިޝް އަމަލުު މަންމަ އާއި ދޮންތަގެ ބޮލަށް ޖަހަން.. ތިވަރުގެ ގޮތެއް ފޮތެއް ނެތް އަންހެނެއް ތީ.. ތިވަރުގެ މީހުން ތި އަނގަ ހުޅުވަނީ.." ޝަހުރު ދެލޯ ބޮޑުކޮށްގެން، ލިވިޔާއަށް ބަލައިގެން ހުރެ ޒުވާބު ކުރަމުން ގެންދިޔައެވެ.\n"ނަހަލާލަށް ބަލިވެ އިނީމަ ހީވީތަ އަހަރެން ރުހޭނޭ؟ މި ޢާއިލާގެ ރުހުން ލިބޭނޭ؟ ޒަކްވާން ވެސް ދަރީގެ ޒިންމާ ނުނެގީ ދޯ؟ ހެހެ!" ޝަހުރު ބަލައިލީ ޒަކްވާނަށެވެ. ޒަކްވާން އަނގަ ހުޅުވައިލަން އުޅުނު ތަނާ އަނެއްކާ ވެސް ޝަހުރު ވާހަކަ ކުރިއަށް ގެންދިޔައެވެ.\n"ދުވަހަކުވެސް.. ދުވަހަކުވެސް.. އަހަރެން ކަލެއަށް މާފެއް ނުކުރާނަން.." ޝަހުރު އޭނާގެ މެދު އިނގިލި ދިއްކޮށްލީ ލިވިޔާގެ މޫނަށެވެ. އޭރުވެސް ލިވިޔާގެ ލޮލުން ހޯސްލާފައި ކަރުނަތައް ފައިބަމުން ދިޔައެވެ. ލިވިޔާއަށް ވަރަށް އަސަރުކޮށްފިކަން ޔަޤީންވުމުން ޒަކްވާން މަޑުމަޑުން އޭނާގެ އަތް ބާއްވައިލީ ލިވިޔާގެ ކޮނޑުގައެވެ. އަދި ޒަކްވާންގެ އަތުގެ ނުފުށުން ލިވިޔާގެ ލޮލުން ފައިބަމުންދާ ކަރުނަތައް ފޮހެމުން ގެންދިޔައެވެ. އެމަންޒަރު ބަލަން ޔޫހާ އެއްވެސް އެެއްޗެއް ނުބުނެ ހުރީއެވެ. ވަމުންދާ ގޮތާ މެދު ބުނާނެ އެއްވެސް އެއްޗެއް ޔޫހާއަކަށް ނޭނގޭތީއެެވެ. ޔޫހާ ނިންމައިގެން ހުރީ އެދޭތެރެއަށް ނުވަންނާށެވެ.\nޒަކްވާނާ އެކު ލިވިޔާ ހިނގައިގަތީ އެގެއިން ނުކުންނާށެވެ. ލިވިޔާގެ ރުއިމުގެ އަޑު އޭރުވެސް ވަނީ ގޭތެރޭގައި ހިއްޕާލާފަައެވެ. ޙަޤީޤަތުގައި ވެސް ލިވިޔާއަށް ވަނީ ވަރަށް ފުން ހިތްދަތި އަސަރެއް ކޮށްފައެވެ. ދުވަހަކުވެސް ޝަހުރުގެ ދުލުން ބޭރު ވެދާނެ ކަމަށް ލިވިޔާ އުއްމީދު ނުކުރާ އެތައް ބަހެއް، އެތައް ވާހަކައެއް ލިވިޔާގެ ކަންފަތުގައި ޖެހިއްޖެއެވެ. އެއިން ކޮންމެ ވާހަކައަކުން ލިވިޔާއަށް ލިބުނީ ބަޔާން ކުރަން ދަތި ވޭނާއި ކެކުޅުން އެކުލެވިގެންވާ ހިތްދަތި ކަމެކެވެ. ކުއްލިއަކަށް ހުރެފައި ލިވިޔާ ހުއްޓުނެވެ. އެވަގުތަކީ ޒަކްވާން އެގެއިން ނުކުންނަން ދޮރު ހުޅުވައިލި ވަގުތެވެ. ލިވިޔާ ފަހަތް ބަލައިލިއެވެ.\n"އަހަރެން ވަރަށް ދެރަވެއްޖެ! ތި ހިތުގާ ޖައްސައިލީ އަންހެނެއްގެކަން ވިސްނާތީ! އަހަރެން ދުވަހަކުވެސް ޝަހުރަށް މާފެއް ނުކުރާނަން. އަދި ޝަހުރު ދެރަވާނެ.." މޫނުމަތީގައި އަތް އަޅައިލުމަށްފަހު، ލިވިޔާ ދޮރުން ބޭރަށް ނުކުންނަން ދުއްވައިގަތެވެ. ލިވިޔާގެ ފަހަތުން ޒަކްވާން ވެސް ނުކުތެވެ. ޝަހުރު ފުންކޮށް ނޭވާއެއް ދޫކޮށްލުމަށްފަހުގައި ބަލައިލީ ޔޫހާއަށެވެ.\nދުވާލުގެ އަލިކަން ދުނިޔެއާ އަލްވަދާޢު ކިޔައިފިއެވެ. ކޮޓަރީގައި އޮތް ޝަހުރުގެ ގާތަށް ޖެހިލުމަށްފަހުގައި ޔޫހާ އިށީންނީ ޝަހުރު އޮތް އެނދުގެ ބޯލާ ކޮޅުގައެވެ.\n"ހާދަ ފުން ވިސްނުމެއްގަ؟" ޔޫހާ ހިފައިލީ ޝަހުރުގެ އަތުގައެވެ.\n"ނޭނގެ ޔޫހާ. މުޅި މޫޑް އޮފް ވެއްޖެ! އަހަރެން ހިތަށް އަރާ ލިވިޔާ ނުފެނުނު ނަމައޭ. ހަމަ ރުޅިއަންނަނީ.." ޝަހުރުގެ ކިބައިން އަދިވެސް ރުޅިގަނޑު ފިލައިގެން ނުދެއެވެ.\n"ތިހާ ރުޅި އަންނަންޏާ، ދެން އަހަރެން ދަނީ.." ޔޫހާ ކޮޅަށް ތެދުވުމާ އެކުގައި ޝަހުރު ހިފައިލީ ޔޫހާގެ އަތުގައެވެ. އަދި ނިކަން ލޯބިން ޝަހުރު ދަމައިލީ ޔޫހާގެ އަތަށެވެ. ޔޫހާ ގޮސް ޖެހުނީ ޝަހުރުގެ ގައިމައްޗަށެވެ. ޝަހުރުގެ ދެއަތުން ޔޫހާގެ ހަށިގަނޑު ވަށައިލުމަށްފަހު، ޝަހުރު އޭނާގެ ތުންފަތް ޖައްސައިލީ ޔޫހާގެ ނިތުގައެވެ. އަދި ނިކަން ލޯބިން ބޮސް ދިނެވެ.\nރޭގަނޑު 12 ޖަހައި ބޮޑުވެގެން ދިޔައިރު ވެސް، ލިވިޔާގެ ލޮލުން ކަރުނަ ހުސްނުވެއެވެ. ރޮއިރޮއި އަޑު ގޮސް، މިހާރު ގިސް ލެވެނީއެވެ. ލިވިޔާގެ އަރިހުގައި އޭނާގެ މައިންބަފައިންނާއި ޒަކްވާން ވެސް ތިއްބެވެ. އެ އެންމެންވެސް ދައްކަމުން ދިޔައީ އެއްވާހަކައެކެވެ. ދެމުން ގެންދިޔައީ ލިވިޔާއަށް ހިތްވަރެވެ. ކުރަމުން ދިޔައީ ލިވިޔާއަށް ހެޔޮ ދުޢާތަކެވެ. ލިވިޔާ ޝަހުރު ގާތަށް ދިޔުމުން ކަންތައް ވީގޮތުގެ ޚަބަރު ލިބުމާ އެކުގައި މާހިރު އައި ރުޅިން އުޅުނީ ޝަހުރުގެ ޢާއިލާއާ ކުރިމަތި ލުމަކަށް ދާށެވެ. މާހިރު ހުއްޓުވީ ޒަކްވާނާއި ހާލިދާއެވެ. އެއީ އެންމެ ރީތި އަދި އެންމެ ރަނގަޅު ގޮތް ކަމުގައި ނުވާތީއެވެ. އެކަމަކީ އަދި ލިވިޔާ އެއްވެސް ޙާލެއްގައި ރުހޭނެ ކަމަކަށް ނުވާނެތީއެވެ.\n"ކޮންމެ އިންސާނަކަށް ވެސް ނުއުފުލެވޭނެ ވަރުގެ ބުރައެއް އެކަލާނގެ މިންވަރު ނުކުރައްވާނެ. އެއީ އެންމެ މަތީ ފަރާތް. އަހަރެމެން ޖެހޭނީ ކެތްކުރަން. އަދި ދަރިފުޅަށް އިންސާފު ލިބޭނެ.." ހާލިދާ ގެންދިޔައީ އެއްވަރަކަށް ލިވިޔާގެ ބުރަކަށީގައި ފިރުމަމުންނެވެ. އެރޭ ފަތިސް ވެފައި ވަނިކޮށް ލިވިޔާއަށް ނިދުނީ ވެސް ގިސްލެވި ލެވި އޮތްވައެވެ. އެވަރުބަލި ކަމުގެ ތެރެއިންނެވެ.\n"މަންމަމެން ނޭނގެ ދަރިފުޅަށް ޝުކުރު އަދާކުރާނެ ގޮތެއް ވެސް.. މީ ހަމަ ދަރިފުޅުގެ މަންމަ. ތީ ހަމަ މަންމަގެ ދަރިއެއް.." ލިވިޔާ ނިދުމުން އެންމެ ފުރަތަމަ ވެސް ހާލިދާ ބަލައިލީ އެތަނުގައި އިން ޒަކްވާނަށެވެ. މާހިރު ވެސް ޒަކްވާނަށް ޝުކުރު އަދާކުރިއެވެ.\n"މަންމަ އެދެނީ ދަރިފުޅު، ވަރަށް ބޮޑު ކަމެއް ކޮށްދޭން. އެއީ ލިވިޔާއަށް ޝަހުރުގެ މަތިން ހަނދާން ނައްތާލެވޭ ވަރަށް އޭނާއަށް ލޯބިދީ.." ހާލިދާގެ ހުށައެޅުމުން ޒަކްވާނަށް އުފަލުން އުދުއްސައި ނުގަނެވުނީ ހަމަ ކިރިޔާއެވެ. އުފާވެފައި ހުރިކަން ހާމަ ނުކޮށް "ބަލާނަމޭ" ޒަކްވާން ބުނެލީ އޭނާގެ ހިތް އުފަލުން ނަށަމުންދާ ޙާލުގައެވެ.\nދުވަސްތައް މާޒީގެ ދާސްތާނުގައި ލިޔެވެމުން ދިޔައެވެ. ދުވަހަކަށްފަހު، ދުވަހަކެވެ. ކޮންމެ ދުވަހަކީ ތަފާތު ދުވަހެކެވެ. އެތައް ބަޔެއްގެ ދިރިއުޅުމަށް އެތައް އުފާތަކަކާއި، ހިތްހަމަ ޖެހުންތަކެއް ލިބެއެވެ. ވޭތުވެގެންދާ ކޮންމެ ދުވަހެއް ވެސް ޒަކްވާން އޮފީސް ނިއްމާލާފައި، އޭނާގެ ހުރިހާ ވަގުތެއް ހޭދަ ކުރަނީ ލިވިޔާގެ އަރިހުގައެވެ. ލިވިޔާގެ ޚިދުމަތުގައެވެ. ލިވިޔާ ބުނާ ކަމެއް، ވަގުތުން ވަގުތަށް އެއްްވެސް ޝަކުވާ އަކާ ނުލައި، ކުރާ ހިތުން ޒަކްވާން ގެންދިޔައީ ކުރަމުންނެވެ. ޝަހުރާ ދިމާވެގެން އެ ހިނގާ ދިޔަކަންތަކުން ލިވިޔާ އިންނަނީ ބުދެއްހެންނެވެ. ކަނީ ވެސް ދަރިފުޅަށް ވިސްނާފައެވެ. ކިރިޔާ ހުރެވޭ ވަރަށެވެ. މީހުންނާ ވާހަކައެއް ނުދައްކައެވެ. ބަލާބެލުމަށް ހީވަނީ ދިރިހުރެ، ދިރުން ނެތިފައިވާ އިންސާނެއް ހެންނެވެ. ކުޑަ ނަމަވެސް ހިނިތުންވުމެއް ލިވިޔާގެ ތުންފަތުން ފައުޅެއް ނުވެއެވެ. ނަމަވެސް ޒަކްވާނުގެ ހިތްވަރަށް އެއްވެސް ބަދަލެއް ނާދެއެވެ. އެކި ކަހަލަ ވާހަކަތައް ލިވިޔާއަށް ޙިއްޞާ ކުރަމުން ދެއެވެ. އޮފީހުގައި އެދުވަހެއްގައި ހިނގާ ހުރިހާ ކަމެއް ލިވިޔާއަށް ކިޔައިދީ ހަދައެވެ. ލިވިޔާއަށް ކޮށްފައިވާ އަސަރުތައް ހަމައަކަށް އެޅޭނެ ކަމުގެ ފުރިހަމަ ޔަޤީންކަން ޒަކްވާންގެ އޮވެއެވެ. ކޮންމެ ގޮތެއް ވިޔަސް، އެރޭ ލިވިޔާ އެގެއަށް ގެންދެވުމުން ޒަކްވާން އެއްވެސް ވަރަކަށް އެކަމަށް ރިގްރެޓެއް ނުކުރެއެވެ. ކުރަން ބޭނުން ވެސް ނުވެއެވެ. އެއީ އެރެއަކީ ކޮންމެ ގޮތެއް ވިޔަސް، ލިވިޔާއަށް ދިރިއުޅެން ހިތްވަރެއް ލިބޭނެ ރެއަކަށް ވާތީއެވެ. ލިވިޔާގެ ހިތުގައިވާ ސުވާލުތަކަށް ޖަވާބު ލިބިގެން ދިޔަ ރެއަކަށް ވާނެތީއެވެ. ޝަހުރުގެ ޙަޤީޤީ ސިފަ ފެނި، ޝަހުރުގެ ހަނދާންތަކުން ދުރަށް ދިޔުމަށް ރަނގަޅު ސަބަބުތަކެއް އެނގި ހާމަވެގެން އެރޭ ދިޔައީމައެވެ.\nޝަހުރާއި ޔޫހާގެ ޙަޔާތް ވަރަށް އުފާވެރިއެވެ. ދަރިއަކު ނެތަސް، ހުސްނާވެސް ކުރިއާ ބަލާފައި މިހާރު ބޮޑު ތަނުން ތަފާތެވެ. މާމަ ދަރިއަކަށް އެދި ޝަކުވާ ގޯނި ބަންޑުންކޮށް ނުހަދައެވެ. ވަގުތު ޖެހުމުން އެކަން ވެސް ވާނެތާއޭ ބުނެލައިގެން ފަރުޖައްސަނީއެވެ. ނަމަވެސް ޝަހުރަށް ވެސް އަދި ދެފަރާތުގެ ޢާއިލާއަށް ވެސް ނޭނގޭ ސިއްރަކީ ޔޫހާގެ ޙަޤީޤަތެވެ. ޔޫހާ އުފުލަމުންދާ ވޭނެވެ. ޔޫހާގެ ބޮލުގެ ތަދު އެއްދުވަހުން އަނެއް ދުވަހަށް ބޮޑު ވަމުންދާއިރު އެކަން އޭނާ ކުރީ ސިއްރެވެ. އެއީ ޑޮކްޓަރަށް ދައްކައިފިނަމަ، ޔޫހާ ވިސްނަނީ ކަމަށް ބުނާނެތީއެވެ. ނަމަވެސް ޔޫހާ އެއްވެސް ކަމަކާ ނުވިސްނާކަން އެނާއަށް އެނގެއެވެ. މި ވާހަކަ މިއަދު ކިޔައިދޭނީ ކާކަށް ކަމެއް ވެސް ޔޫހާއަކަށް ނޭނގެއެވެ. އަބަދުވެސް ކުށްވާނީ ޔޫހާކަމަށް ވާތީއެވެ.\nލިވިޔާގެ ބަނޑަށް 8 މަސް ފުރުނީއެވެ. އެނދުން ތެދުވެގެން ލިވިޔާ މަޑުމަޑުން ހިނގާފައި ގޮސް ހުއްޓުނީ ލޯގަނޑުގެ ކުރިމަތީގައެވެ. މިހާރު އެއީ އެހެން މީހެކެވެ. އެހެން ލިވިޔާއެކެވެ. މޫނުމަތި ފަލަވެ، ކޮލެއް ވެސް ލައިފިއެވެ. ހަށިގަނޑުގައި ކޮންމެވެސް ވަރަކަށް މަސްޖަހައި ފަލަ ވެއްޖެއެވެ. ނަމަވެސް އެ ރީތިކަން ވީ އިތުރަށް ފުރިހަމައެވެ. އަންހެނުންގެ ރީތިކަން ބޮޑަށް ހާމަ ވާނީ ބަލިވެ އިނީމަ އޭ ބުނާ ބީދައިންނެވެ. މޫނުގައި ފައުންޑޭޝަން ކޮޅެއް އުނގުޅައިލުމަށްފަހުގައި ތުންފަތުގައި ކާއްތައިލީ މަޑު ރަތްކުލައިގެ ލިޕްސްޓިކެވެ. އަދި ލޯގަނޑުން މޫނު ބަލައިލަމުން ލިވިޔާ ލުއިކޮށް ހީނލިއެވެ. އެހީނލުމުން އަނެއްކާ ކިޔައި ދިނީ މުޅިން އެހެން ވާހަކައެކެވެ. ލިވިޔާގެ ޙާލަތު ބަދަލުވެއްޖެ ކަން އެހިނިތުންވުމުން އެނގި ހާމަވިއެވެ. ރޮއި ހިތާމަ ކުރި ދުވަސްތައް މާޒީވެއްޖެކަން ލިވިޔާގެ މޫނުމަތިން ފެންނަމުންދާ އުޖާލާ ކަމުން އެނގެއެވެ. ނަމަވެސް ލިވިޔާއަށް ނުވެ އޮތީ އެންމެ ކަމެކެވެ. ލިވިޔާގެ ބޮލާއި ހިތުގެ ތެރެއިން ޝަހުރު ނެރެ އެއްލައި ނުލެވުނު ކަމެވެ. ނަމަވެސް އެ ހަނދާން ތަކާއި އެކުގައި ލިވިޔާ އަކީ މުޅިން އެހެން ފަރާތެކެވެ. ޒަކްވާން އޭނާއަށް ހަވާލު ކުރި މަސައްކަތް ކާމިޔާބު ކުރީ ކަމަށް ބެލެވިދާނެއެވެ.\n"ކޮބާ ރެޑީތަ؟" ކުޑަކޮށް ދޮރު ހުޅުވައިލަމުން ޒަކްވާން އަހައިލިއެވެ. ލިވިޔާ އާނއެކޭ ބުނުމަށްފަހު ބަލައިލީ އެނދަށެވެ. ޒަކްވާން އެހެން އަހައިލުމާ އެކުގައި ދޮރު ލެއްޕިއެވެ. އެނދުމަތީގައި އޮތް ޝަހުރުގެ ފޮޓޯގަނޑު ބާލިސް ދަށަށް ކޮއްޕައިލުމަށްފަހުގައި ލިވިޔާ ކޮޓަރިން ނުކުތީ ހޮސްޕިޓަލަށް ދާށެވެ. ޑޮކްޓަރަށް ދައްކަން މިއަދު ޖެހޭނެތީއެވެ.\nއެދެމީހުން އެއްކޮށް ހިނގާފައި ގެއިން ނުކުމެވުމާ އެކުގައި ޒަކްވާންގެ ފިޔަވަޅުތަކަށް ހުއްޓުން އެރިއެވެ. ސައިކަލާ ދިމާލަށް ދިޔުމުގެ ބަދަލުގައި ޒަކްވާންގެ ދެފައިތިލި ހީވީ ހުރި ފިޔަވަޅު މަތީގައި ތަތްވިހެންނެވެ. ލިވިޔާ ހައިރާން ކަމާއި އެކުގައި ބަލައިލީ ޒަކްވާންގެ މޫނަށެވެ. ޒަކްވާންގެ ދެލޯ ހުއްޓިފައިވާ ދިމާލަށް ލިވިޔާ ކަޅި ހިންގައިލިއެވެ. (ނުނިމޭ)


ކައިނިމިގެން ފެންވަރައި، ތައްޔާރުވެލައިގެން ނަޒީފު ދިޔައީ އޮފީހަށެވެ. އަތޮޅުވެރިންގެ އިސްތިޤުބާލަށެވެ. ނަޒީފަށް ގެއަށް އާދެވުނީ، އެ ރޭ ނުވައެއްޖެހި ފަހުންނެވެ. އެއިރު ރަޝްފާ އިނީ، ކޮޓަރީގައި ވާހަކަފޮތެއް ހިފައިގެން ކިޔާށެވެ. ނަޒީފު ވަންތަން ފެނިފައި ފޮތް ލައްޕާލިއެވެ.\n“މާ ލަސްވީ ދޯ!” ބޫޓު ބާލަމުން ނަޒީފު އަހައިލިއެވެ.\n“އާނ! ޝަކީބު ވަރަށް ގިނައިރު އިނދެފައި އެ ދިޔައީ.” ރަޝްފާ އައިސް ނަޒީފުގެ ގާތަށް ހުއްޓުނެވެ.\n“އެހެންތަ! އަހަރެން ހީކުރީ ރަޝްފާ އިންނާނީ ވަރަށް އެކަނިވެފައި ކަމަށް.” ބޫޓު ބޭލުމަށްފަހު ކޮޓަރިއަށް ވަދެ، ގަމީސް ބާލަމުން ނަޒީފު ބުންޏެވެ.\n“އަތޮޅުވެރިން މިހާރު ފުރުއްވީތަ؟” ނަޒީފުގެ ގަމީސް ހިފައިގެން އަލަމާރިއާ ދިމާއަށް ހިނގައިގަންނަމުން އާދައިގެ ގޮތަކަށް ރަޝްފާ އަހައިލިއެވެ.\n“ވަރަށް ބޮޑުކަމެއް ލައިގެންފި!” ނަޒީފުގެ މޫނުމަތިން ކުއްލިއަކަށް ކަންބޮޑުވެފައި ހުރިގޮތް ހާމަވެގެން ދިޔައެވެ.\n“ކިހިނެއްވީ އަނެއްކާ؟” ގަމީސް ކޮނޑުގައި އަޅުވަން ހުރެފައި ނަޒީފުގެ މޫނަށް ރަޝްފާ ބަލައިލިއެވެ.\n“އަތޮޅުވެރިންގެ އަރިހުގައި މި ދަތުރުގައި ދާންވީޔޯ! ކިހިނެއް ހަދާނީ؟ ވަރަށްގިނަ ބަހަނާތައް ވެސް އަހަރެން ދައްކައިފިން. އެކަމަކު ގަބޫލެއް ނުކުރެއްވި. އެންމެފަހުން އެއްބަސްވާން ޖެހުނީ.” ނަޒީފު ހުރީ ހިތްނުތަނަވަސް ވާގޮތްވެފައެވެ.\n“ކީއްކުރަން ބަހަނާދެއްކީ؟ ތިޔަ ކަހަލަ ފުރުޞަތެއް ލިބުމުން ބޮލުން ނައްޓައިލުމަކީ، ތިމާއަށް ލިބޭ ކުރިއެރުމަށް ވެސް އެޅޭ ހުރަހެއްނު.” ރަޝްފާގެ ވާހަކަ ހުރީ، ނަޒީފު ހީކުރިގޮތާ މުޅިން ޚިލާފަށެވެ.\n“އެކަމަކު….. އަހަރެން ދިޔައިމާ….. ރަޝްފާ ކިހައި އެކަނި….” ނަޒީފަށް ހައިރާންކަމާއެކު ރަޝްފާގެ މޫނަށް ބަލައިލެވުނެވެ.\n“ތި ޝަކުވާ ކުރާނީ އަހަންނެއްނު. ކޮންމެ ގޮތެއްވިޔަސް ތިޔައީ ނަޒީފުގެ ވަޒީފާ. ވަޒީފާއަށް ހުރަސްއެޅޭ ކަހަލަ ކަމެއްގައި، އަހަރެން ނުކުރާނަން ޝަކުވާއެއް.”\n“ރަޝްފާއަށް ކެރޭނެތަ އެކަނި މިގޭގައި އުޅެން؟” ނަޒީފަށް އަހައިލެވުނެވެ.\n“ކީއްވެ ނުކެރެންވީ؟ އަހަރެން ނަޒީފާ އިނީ، މި ކަހަލަ އެތައް ކަމަކާ ކުރިމަތިލާން ޖެހިދާނޭކަން އެނގިހުރެގެން”\n“އެކަމަކު….. ރަޝްފާ އެކަނި ދޫކޮށްލާފައި ދާންޖެހޭތީ، ވަރަށް ކަންބޮޑުވޭ. ” ނަޒީފު ހުރީ ހިތްނުތަނަވަސްވެފައެވެ.\n“ތިޔައީ ހަމަ އެންމެ ދެ ދުވަހެއްގެ ދަތުރެއްނު. އޭގެ ފަހުން ހަމަ މިހާރު މި އުޅޭހެން އަހަރެމެންނަށް އުޅެވޭނޭ! އެހައި ހިސާބުން ހުންނާނީ ހުރިހާ ކަމެއް ހަމަޖެހިފައި. މަށަށް ފެންނަނީ ތި ދަތުރުގައި ބައިވެރިވާން. މިހާ އަވަހަށް ނަޒީފު ބައިވެރިކުރެއްވުން އެއީ، އަތޮޅުވެރިން ނަޒީފަށް ކުރައްވާ އިތުބާރުގެ ބޮޑުކަމުގެ ހެތްކެއްހެން މަށަށް ހީވަނީ.”\n“މައްސަލައެއް ނެތް! އަހަރެން މި ދަތުރުގައި ބައިވެރިވާނަން. ރަޝްފާ އެދޭގޮތަށް އަހަރެން ހުރިހައި ކަމެއް ވެސް ކުރާނީ.”\n“ނަޒީފު ކަންބޮޑުވަނީ އަހަރެން އެކަނިވާނޭވަރު ހިތަށް އަރާފައި ދޯ! އެކަނި ނުވާނޭ ގޮތް ހަދައިދޭންވީނު!”\n“ކީކޭ ތި ބުނީ؟” ރަޝްފާގެ މޫނަށް ނަޒީފަށް ބަލައިލެވުނެވެ.\n“ދެން….އެނގޭނެ މިހެން ބުނީމަ.” ރަޝްފާ އިސްއޮބައިލިއެވެ.\n“ހޫނ! އެނގިއްޖެ!” ނަޒީފު ބޯޖަހާލިއެވެ. “އަހަންނަށް ހީވަނީ އަދި ތަންކޮޅެއް އަވަސްހެން. ކައިވެންޏަށް ވެސް އަދި މަހެއް ވެސް ނުވެއެއްނު.”\n“އެކަމަކު…….. އޭރުން ކިހައި ފޫހިފިލާނެ. ” ރަޝްފާ އިނީ އެކަމަށް ނުހަނު ބޭނުންވެފައިކަން، އޭނާގެ ވާހަކައިން އެނގެއެވެ.\n“ބުނަންތަ ވާހަކައެއް؟” ރަޝްފާއާ ދިމާއަށް ނަޒީފު ބަލާން އިނީ ހިނިއައިސްފައެވެ.\n“ހޫނ.” ރަޝްފާ ވެސް ނަޒީފާ ދިމާއަށް ބަލައިލަމުން ހިނިތުންވެލިއެވެ.\n“މީ އަހަރެމެންގެ މާމުއިހަނދުގެ ދުވަސްވަރެއްނު. އަދި ކެތްކޮށްލާ! އަހަރެއްހައި ދުވަސް ފަހުން، ތި ކަހަލަ ކަމަކާ އުޅޭނީ.”\n“އަހަރެން އެކަނި ބައިންދާފައި ދާންޖެހުމުން، ނަޒީފު ކަންބޮޑުވާތީ މިހެން މި ބުނީ.” ނަޒީފުގެ ޚިޔާލަށް ރަޝްފާ ވެސް ތާޢީދު ކުރިއެވެ.\nރަޝްފާ އެ ބުނީ ރަނގަޅު ވާހަކައެކެވެ. ރަޝްފާ އެކަނި ގޭގައި ބައިންދާފައި ފުރައިގެން ދާކަށް އޭނާ ބޭނުމެއް ނުވެއެވެ. އެ ގޮތަށް އެކަން ކުރާން ޖެހޭތީ، އޭނާ ކަންބޮޑު ވެސް ވެއެވެ. ކަމެއް ދަމެއް ބޮޑުވާނީ، ކޮން އިރަކު ކިހިނެއް ކަމެއްވެސް އެނގެނީއެއް ނޫނެވެ. އެހެންވެއްޖެ ނަމަ ގޮވައިލާނޭ މީހަކު ވެސް ހުންނާނީއެއް ނޫނެވެ.\n“މަށަށް ފެންނަނީ މި ރޭ ޝަކީބުމެންގެއަށް ނިދުން ބަދަލުކޮށްލަން. ކިހިނެއް ވާނީ؟”\n“މަށަށް މައްސަލައެއް ނެތޭ އެކަނި އޮންނާން ވިޔަސް. ނަޒީފު ދެން އެކަމާ އެހައި ބޮޑަށް ނުވިސްނަބަލަ! އިރާދަކުރެއްވިއްޔާ އެއްވެސްކަމެއް ގޯސްކޮށެއް ދިމައެއް ނުވާނެ!”\nކައިނިމިގެން ގެއަށް އައިސް، ދަބަހަށް އެއްޗެހި އަޅަން އުޅުނުއިރު ވެސް، ނަޒީފުގެ ހިތަކަށް ހަމަޖެހުމެއް ނުލިބެއެވެ. ގެއިން ނިކުންނާންޖެހޭ ވަގުތު ކުޑަތަންވަމުން އައިވަރަކަށް، އޭނާގެ ހިތުގެ ނުތަނަވަސްކަން އައީ އިތުރުވަމުންނެވެ. އެހެންނަމަވެސް އެކަން ރަޝްފާއަށް ނުދައްކާވޭތޯ އޭނާ ގެންދިޔައީ މަސައްކަތް ކުރަމުންނެވެ.\nރަޝްފާގެ ހާލަކީ ވެސް މިއެވެ. އޭނާގެ ހިތަކަށް ވެސް މި ރެއަކު ލުޔެއް ނޫނެވެ. ނަޒީފު ނެތި އެކަނި ނިދާން އޮތުން، ފަސޭހަ ކަމަކަށް ނުވާނެއެވެ. އެހެންނަމަވެސް އެކި ރޭ އެކިތަނުގައި ނިދުމަކީ، ރަޝްފާއަށް ކަމުދާ ކަމަކަށް ނުވާތީ، ޝަކީބުމެން ގެއަށް ނިދަންދާން އޭނާ ބޭނުން ނުވީއެވެ. ދިރިއުޅުމަކީ ހަނގުރާމަ އެކެވެ. މިއަށްވުރެ ބޮޑެތި ކަންކަމަށް ވެސް ކެތްކުރީއެވެ. އަދިވެސް ކެތްވާނެއެވެ.\nއަށްގަޑި ބައިވަނީއެވެ. ނަޒީފު ދަބަސް ނަގައި ކޮނޑުގައި އަޅުވައިލިއެވެ. އެއަށްފަހު ރަޝްފާއާ ހަތަރުކަޅި ހަމަނުކޮށް ސަލާން ކޮށްލަން އަތް ދިއްކޮށްލިއެވެ. އެ އަތުގައި ރަޝްފާ ހިފައިލިއެވެ. އެ އަތް ފިނިވެފައި އޮތް މިންވަރު ނަޒީފަށް އިހުސާސް ކުރެވުނެވެ. އޭނާއަށް ބޭއިޚުތިޔާރުގައި، ރަޝްފާގެ ގައިގައި ބައްދައިލެވުނެވެ. އެއާއެކު އެއަށް ވުރެ ބާރަށް ނޒީފުގެ ގައިގައި ރަޝްފާ ބައްދައިގަތެވެ. އެ ބައްދައިގަތުމުން ބުނާކަހަލައެވެ.\nނަޒީފެވެ! އަހަރެން އެކަނި ބަހައްޓާފައި ނުދާށެވެ! އަހަރެން ހާދަ އެކަނިވާނެއެވެ. ނަޒީފު ނެތުމުން މިރޭ އެނދު ވެސް ހާދަ ފަޅުވާނެއެވެ! އަހަރެން ދެން ނިދާނީ ކިހިނެއް ހެއްޔެވެ؟ އަހަރެން ބަހައްޓާފައި ނުދާށެވެ!\n“މަޑުކުރަންވީތަ؟” ނަޒީފުގެ އަޑު ހުރީ ކުރެހޭގޮތްވެފައެވެ.\n“އުނހު!” ނަޒީފުގެ ކޮނޑުގައި ބޯ އަޅައިގެން އޮވެ ރަޝްފާ ބޯ ހަލުވައިލިއެވެ.\nރަޝްފާއާ ސަލާމްކޮށްލުމަށްފަހު ދަބަސް ކޮނޑަށް އެއްލައިގެން ހިތާ ދެކޮޅަށް ކަހަލަ ގޮތަކަށް ނަޒީފު ހިނގައިގެންފިއެވެ. ފުރަން ކަނޑައަޅާފައިވާ ވަގުތު ކުޑަތަންވާން ފެށުމުންނެވެ. ރަޝްފާ ބަލަން ހުރެފައި ދެ ލޯ ފޮހެލިއެވެ.\nރަޝްފާގެ އަޑަށް ނަޒީފު ހުއްޓުނެވެ. އެނބުރި ފަހަތަށް ބަލައިލިއެވެ. ރަޝްފާގެ މޫނަށެވެ. ރަޝްފާ ކިތަންމެ ވަރަކަށް ފޮރުވާން އުޅުނަސް އޭނާގެ މޫނުމަތިން ހިތާމައިގެ އަސަރު ނަޒީފަށް ފެނިއްޖެއެވެ.\n“ކީކޭ؟” ނަޒީފު އެނބުރި އައިސް ރަޝްފާ ގާތަށް ހުއްޓުނެވެ. ރަޝްފާ ހުރީ ނަޒީފުގެ މޫނަށް ބަލާށެވެ.\n“ދެރަނުވައްޗޭ!” ރަޝްފާގެ އަޑުގައި ތުރުތުރެއް ހުއްޓެވެ. އެހެންނަމަވެސް އޭނާ ގަދަކަމުން ތުންފަތްމައްޗަށް ހިނިތުންވުމުގެ އަސަރު ވެރިކުރުވޭތޯ މަސައްކަތް ކުރިއެވެ.\nބޯ ޖަހައިލުމަށްފަހު ނަޒީފު އަވަސް އަވަހަށް ހިނގައިގެންފިއެވެ.\nނަޒީފު ގޮސް އޮބައިލަންދެން ރަޝްފާއަށް ގޭދޮރުމަތީގައި ބަލާން ހުރެވުނެވެ. އެއިރު އޭނާގެ ދެ ލޮލަށް ވަނީ ކަރުނައިގެ ލަޝްކަރު ޖަމާވެފައެވެ.


SunOnline: BREAKING: Raees Solih ge bas: JSC ge ninmunthakah goiy kiyeynee majlis ah\nރައީސްގެ ބަސް: ޖޭއެސްސީގެ ނިންމުންތަކަށް ގޮތް ކިޔޭނީ މަޖިލީހަށް\nއަހްމަދު އާޒިފް 17 Jun 2019, 18:25\nރައީސް ސޯލިހާއި އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ --- ސަން ފޮޓޯ/ ފަޔާޒު މޫސާ\nޖުޑީޝަލް ސާވިސް ކޮމިޝަން (ޖޭއެސްސީ) ގެ ނިންމުންތަކަށް ބަސް ކިޔޭނީ ރައްޔިތުންގެ މަޖިލީހަށް އެކަނި ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nރައީސް ސޯލިހު މިއަދު ނެރުއްވި ބަޔާނެއްގައި ވިދާޅުވީ ޖުޑީޝަލް ސާވިސް ކޮމިޝަނަކީ ފަނޑިޔާރުންނާ ގުޅޭ މައްސަލަތައް ބެލުމަށް ގާނޫނުއަސާސީ އިން އެކަށައަޅާފައިވާ މުއައްސަސާކަމަށްވާއިރު އެ މުއައްސަސާގެ ނިންމުންތަކާ ގުޅިގެން އެ މުއައްސަސާ ޖާވާބުދާރީ ކުރުވޭނޭގޮތްވެސް ގާނޫނުއަސާސީގައި ވަނީ ބަޔާންކޮށްފައި ކަމަށެވެ.\n"އެއީ ޖުޑީޝަލް ސާރވިސް ކޮމިޝަންގެ މެމްބަރުން ރައްޔިތުންގެ މަޖިލީހަށް ހާޒިރުކޮށް ސުވާލުކުރުމާއި، އެކަމުގައި އިތުރަށް އަޅަންޖެހޭ ފިޔަވަޅުތައް ރައްޔިތުންގެ މަޖިލިސް މެދުވެރިކޮށް އެޅުމެވެ. އެއީ ގާނޫނުއަސާސީ އެކަމުގައި ދައްކާފައިވާ މަގުކަމަށްވާއިރު، ގާނޫނުއަސާސީގައި ވަކިގޮތެއް ކަނޑައަޅާފައިވާ ކަމެއްގައި އެނޫން ގޮތަކަށް އަމަލުކުރުމަކީ ދައުލަތުގެ އެއްވެސް ބާރަކަށް ގާނޫނުއަސާސީ ހުއްދަ ކުރާކަމެއްނޫނެވެ،" ރައީސް ސޯލިހު ވިދާޅުވިއެވެ.\nއެހެންކަމުން ދިވެހި ދައުލަތުގެ އެންމެހާ ބާރުތަކާއި، ހުރިހައި މުއައްސަސާތަކުން ގާނުއަސާސީއަށާއި، ގާނޫނުގެ ހަމަތަކަށް އިހްތިރާމްކުރުމާއެކު، ދިވެހި ދައުލަތުގެ ހިންގުމުގެ ނިޒާމަށް ބުރޫއަރާފާނޭފަދަ އެންމެހައި ކަންކަމުން ދުރުވުމަށް ދައުލަތުގެ ހުރިހައި މުއައްސަސާތަކަށް އެމަނިކުފާނު ވަނީ އިލްތިމާސް ކުރައްވާފައެވެ.\nޝަރުއީ ދާއިރާ އިސްލާހު ކުރުމުގެ މަސައްކަތް ސަރުކާރުން ފަށާފައިވާއިރު، އެކަމުގައި އެންމެ ފުރަތަމަ އެޅި ފިޔަވަޅަކީ ސުޕްރީމް ކޯޓުގެ ފަނޑިޔާރު އަބްދުﷲ ދީދީ ސަސްޕްންޑު ކުރުމެވެ.\nސަސްޕެންޑު ކުރުމުން އެއީ ގާނޫނު އަސާސީ އާއި ގާނޫނުތަކާ ޚިލާފު ނިންމުމެއް ކަމަށް ވިދާޅުވެ ދުސްތޫރީ މައްސަލައެއް އޭނާ ވަނީ ސުޕްރީމް ކޯޓަށް ހުށަހަޅުއްވާފައެވެ. އެއާއެކު ސުޕްރީމް ކޯޓުން ވަނީ އެ މައްސަލަ ބަލައި ނިމެންދެން ޖޭއެސްސީގެ ނިންމުމަށް އަމަލު ކުރުން ފަސްކުރުމަށް ވަގުތީ އަމުރެއް ނެރެފައެވެ. ނަމަވެސް ޖޭއެސްސީން ވަނީ އެ އަމުރު ބަލައި ނުގަތުމަށް ނިންމާފައެވެ.\nއެކަމާ ގުޅިގެން ރައްޔިތުންގެ މަޖިލީހުގެ ޖުޑީޝަރީ ކޮމިޓީގެ ބައްދަލުވުމެއް ބާއްވައި އެ ކޮމިޓީން ވަނީ ފަނޑިޔާރު އަބްދުﷲ ދީދީ ސަސްޕެންޑު ކުރުމަކީ ގާނޫނީ ބާރު އޮތް ނިންމުމެއް ކަމަށް ކަނޑައަޅަން ރައްޔިތުންގެ މަޖިލީހަށް ހުށަހެޅުމަށް ފާސްކޮށްފައެވެ.


Covid ah fahu Badminton harakaaiythah miadhu fashanee | Mihaaru\nކޮވިޑަށް ފަހު ބެޑްމިންޓަން ހަރަކާތްތައް މިއަދު ފަށަނީ\n22 ޑިސެމްބަރ 2020 - 09:25\nކޮވިޑް-19 ގެ މެދުކެނޑުމަށް ފަހު ބެޑްމިންޓަން އެސޯސިއޭޝަން އޮފް މޯލްޑިވްސް (ބީއޭއެމް) އިން މާލެ ސަރަހައްދަށް ހުޅުވާލައިގެން ކުރިއަށްގެންދާ ފުރަތަމަ ބެޑްމިންޓަން މުބާރާތް މިއަދު ފަށާނެ އެވެ.\nހެލްތު ޕްރޮޓެކްޝަން އެޖެންސީ (އެޗްޕިއޭ) އިން މާލެ ސަރަހައްދުގައި ކުޅިވަރު މުބާރާތްތައް ކުރިއަށްގެންދަން ދީފައިވާ ހުއްދައިގެ ދަށުން ބާއްވާ ބީއޭއެމް މިކްސް ޓީމު ޗެމްޕިއަަންޝިޕުގައި އަށް ޓީމެއް ވާދަކުރެ އެވެ. އެ ޓީމުތައް ވަނީ ދެ ގްރޫޕަކަށް ބަހާލައިފަ އެވެ. ހަފްތާއެއްހާ ދުވަހަށް ދިގު ދެމިގެންދާ މި މުބާރާތުގެ ފައިނަލް އޮންނާނީ އަންނަ ހަފްތާގެ އަންގާރަ ދުވަހު އެވެ.\nޓީމުތައް ގްރޫޕްތަކަށް ބެހިފައިވާ ގޮތަށް ބަލާއިރު، ގްރޫޕް އޭގައި އޮތީ އަޖުފާން އިންޓަނޭޝަނަލް ބެޑްމިންޓަން އެކެޑަމީ (އައިބާ)، ސައިރިކްސް ރެކްރިއޭޝަން ކްލަބް، ކްލަބް ސްޓެޓިކް އަދި އިންޑޯ ސްޕޯޓްސް ބެޑްމިންޓަން އެކެޑަމީ އެެވެ. ގްރޫޕް ބީގައި ހިމެނެނީ އެންމެ ފަހުގެ ފުރަތަމަ ޑިވިޝަން ޗެމްޕިއަން ރިވައިވަލް ސްޕޯޓްސް، ކްލަބް ސްކޯ ސްޕޯޓްސް، ޔުނައިޓެޑް ވިކްޓްރީ (ޔޫވީ) އަދި ދަ ގޯޅި ސްޕޯޓްސް ކްލަބް އެވެ.\nމުބާރާތުގެ މެޗުތައް ރޭވިފައިވާ ގޮތަށް ބަލާއިރު ކޮންމެ ދުވަހަކު ދެ މެޗެއް ކުޅޭނެ އެވެ. ކޮންމެ މެޗެއްގައި އަށް ގޭމް ހިމެނޭނެ އެވެ. އެއީ ތިން ފިރިހެން ޑަބަލްސް، ދެ މިކްސް ޑަބަލްސް އަދި ދެ އަންހެން ޑަބަލްސް އެވެ.\nބެޑްމިންޓަން އެސޯސިއޭޝަނުން ބުނީ މުބާރާތުގެ ކަންތައްތައް ކުރިއަށްދާނީ އެޗްޕީއޭ އިން ކަނޑައަޅާފައިވާ ގައިޑްލައިނުގެ ތެރެއިން ވީ އެންމެ ރައްކާތެރިކަމާ އެކުގައި ކަމަށެވެ.\nއަޖުފާން އެކެޑަމީގެ ފުރަތަމަ މުބާރާތް\nމި މުބާރާތް ވެގެންދާނީ ދާދި ފަހުން ފެށިގެންދިޔަ ގައުމީ ޗެމްޕިއަން އަޖުފާންގެ އެކެޑަމީ ވާދަކުރާ ފުރަތަމަ މުބާރާތަށެވެ. އަޖުފާން އެކެޑަމީން ޒުވާން ކުޅުންތެރިންގެ އިތުރުން ވާދަވެރިކޮށް ބެޑްމިންޓަން ކުޅެން ބޭނުންވާ ކުޅުންތެރިން ވެސް ތަމްރީނުކުރަން ވަނީ ނިންމައިފަ އެވެ. އަދި މިދިޔަ މަހު ފަހު ކޮޅު ވަނީ އެ އެކެޑަމީ އަށް ހާއްސަކޮށް ކުރިއަށް ގެންދާ ޔުނިޓީ ކަޕް ލޯންޗްކޮށްފަ އެވެ. އެ އެކެޑަމީގެ ވިސްނުން ހުރީ ސިލްސިލާކޮށް މި ކަހަލަ މުބާރާތްތައް ބާއްވައި ކުޅުންތެރިން އިވަލުއޭޓްކޮށް ވާދަވެރި މެޗުތަކަށް ވެސް ތައްޔާރުވެ ބެހެއްޓުމެވެ.\nފުރަތަމަ މުބާރާތުގައި ވެސް އަޖުފާން އެކެޑަމީގެ ފަރާތުން ބައެއް އާ ކުޅުންތެރިން ފެނިގެންދާނެ އެވެ.\nބެޑްމިންޓަން އެސޯސިއޭޝަނުން މި އަހަރަށް ގިނަ ހަރަކާތްތަކެއް ރޭވި ނަމަވެސް ކޮވިޑް-19އާ ހެދި މާޗް މަހު ހުރިހާ ހަރަކާތެއް ހުއްޓާލަން ޖެހުނެވެ. އޭގެ ފަހުން މާލެ ސަރަހައްދުގައި މުބާރާތެއް ނުބޭއްވުނު ނަމަވެސް ބީއޭއެމްގެ އެހީތެރިކަމާ އެކު ބެޑްމިންޓަންގެ ފޯރި އޮންނަ އެކި ޒޯންތަކުގައި ވަނީ މުބާރާތްތައް ބާއްވައިފަ އެވެ.\nމިދިޔަ މަހު ޕީއެސްއެމްގެ "ކުޅިވަރު ވިންދު" ޕްރޮގްރާމްގައި ވާހަކަ ދައްކަވަމުން ބީއޭއެމްގެ ރައީސް މޫސާ ނާޝިދު ވިދާޅުވީ މި މަސް ތެރޭ ބެޑްމިންޓަން މުބާރާތެއް ބޭއްވުމަށް ގަސްދުކުރާ އެންމެ ބޮޑު އެއް ސަބަބަކީ މާލެ ސަރަހައްދުގައި ތިބި ކުޅުންތެރިންނަށް ކޮމްޕެޓިޓިވް މެޗުތަކެއް ހޯދައިދިނުމުގެ އިތުރުން ކުޅުންތެރިންގެ އެންމެ ފަހުގެ ހާލަތު ވަޒަންކޮށްލުމެވެ. އެއީ ގައުމީ ޓީމުގެ ކުޅުންތެރިން ވެސް ވާދަވެރި މެޗެއް ނުކުޅެ ގިނަ ދުވަސްވެފައިވާތީ އެވެ.\nކޮވިޑް-19ގެ ސަބަބުން އައި ލޮކްޑައުން އަށް ފަހު ގިނަ ބަޔަކު ކަސްރަތު ކުރުމާ ދުޅަހެޔޮ ސިއްހަތެއްގައި ތިބުމަށް އިސްކަންދީގެން ކުޅިވަރުގެ ތެރެއަށް ވަނުމުގެ ޝައުގުވެރިކަން ވެސް ވަނީ އުފެދިފަ އެވެ. އޭގެތެރެއިން ގިނަ ބަޔަކު ބެޑްމިންޓަން ވެސް ކުޅެން ފެށި އެވެ. މޫސަ ވިދާޅުވީ މިހާރު މާލެ ސަރަހައްދުގައި ވާދަވެރި ރޫހެއްގައި ބެޑްމިންޓަން ކުޅޭ މީހުންގެ އަަދަދު އިތުރުވެފައިވާ މިންވަރު ދެނެގަތުން ވެސް މި މުބާރާތް ބޭއްވުމުގެ ބޭނުންތަކުގެ ތެރޭގައި ހިމެނޭ ކަމަށެވެ.\nއައިބާ މީ މިހާރުގެ ކޮމިސަނަރ ގެ ޓީމެއް ދޯ...ކޮމިސަނަރ ޓީމަށް ކާމިޔާބަށް އެދެން\nބާސްކެޓް ނުފެއްޓިއްޖެޔާ ހާދަރަނގަޅޭ ، އެހެން ކުޅިވަރު ތަކައް ކުރިމަގައް އެދެން ލޮލޮ


ޗެމްޕިއަންސް ލީގު ފައިނަލް - މަންޗެސްޓާރ ސިޓީ އަދި ޗެލްސީގެ ކުރިމަތިލުމެއް\nMay 29, 2021 21:01:32\n2020/2021 ވަނަ އަހަރުގެ ޗެމްޕިއަންސް ލީގުގެ ފައިނަލް މެޗުގައި މަންޗެސްޓާރ ސިޓީ އަދި ޗެލްސީ މިރޭ ކުޅޭނެއެވެ.\nދިވެހިރާއްޖެ ގަޑިން މިރޭ ދަންވަރު 00:00 ފެށޭ މި މެޗު ކުޅޭނީ ޕޯރޓޯގެ އެސްޓާޑިއޯ ޑޮ ޑްރަގާއޯ ސްޓޭޑިއަމްގައެވެ.\nޗެމްޕިއަންސް ލީގުގެ ފައިނަލް މެޗު އަބަދުވެސް ވެގެން ދަނީ ވަރަށް ފޯރިގަދަ މެޗަކަށެވެ. މި އަހަރު ޗެމްޕިއަންސް ލީގުގެ ފައިނަލަށް ދަތުރުކޮށްފައި ވަނީ އިނގިރޭސި ދެ ޓީމުކަމަށްވާ މަންޗެސްޓާރ ސިޓީ އަދި ޗެލްސީއެވެ. މި ދެ ޓީމުވެސް ފައިނަލަށް ދަތުރުކުރީ ފޯރިގަދަ މެޗުތަކެއް ކުޅުމަށް ފަހުގައެވެ. އެގޮތުން ސިޓީ ވަނީ މި އަހަރުގެ ޗެމްޕިއަންސް ލީގު ކާމިޔާބު ކުރާނެ ކަމަށް ގިނަ ބަޔަކު ލަފާކުރި ޕީ.އެސް.ޖީ ސެމީ ފައިނަލުގައި ބަލިކޮށްފައެވެ.\nސިޓީއިން ޕީ.އެސް.ޖީގެ މައްޗަށް ކުރި ހޯދީ 4-1 ގެ އެގްރިގޭޓް ސްކޯއަކުންނެވެ. ޗެމްޕިއަންސް ލީގު މިހާތަނަށް އެންމެ ގިނައިން ކާމިޔާބުކޮށްފައިވާ ރެއާލް މެޑްރިޑުވަނީ ސެމީ ފައިނަލުގައި ޗެލްސީ އަތް ދަށުވެ ކަޓާފައެވެ. ޗެލްސީ ރެއާލް މެޑްރިޑުގެ މައްޗަށް ޗެލްސީ ކުރި ހޯދީ 3-1 ގެ އެގްރިގޭޓް ސްކޯއަކުންނެވެ.\nމިރޭގެ ފައިނަލް ވެގެން ދާނީ މި ދެ ޓީމުވެސް މި ސީޒަނުގައި ފައިނަލެއްގައި ކުޅޭ ދެވަނަ ފަހަރަށެވެ. އެގޮތުން ސިޓީވަނީ ކަރަބާއޯ ކަޕްގެ ފައިނަލުގައި ކުޅެ ކާމިޔާބުކޮށްފައެވެ. އަދި ސިޓީއިން ވަނީ މި އަހަރުގެ އިނގިރޭސި ޕްރެމިއާރ ލީގުވެސް ކާމިޔާބުކޮށްފައެވެ. އެހެންނަމަވެސް ޗެލްސީވަނީ އެފް.އޭ ކަޕްގެ ފައިނަލުގައި ކުޅެ ނާކާމިޔާބުވެފައެވެ.\nމި މެޗު ވެގެން ދާނީ މި ދެ ޓީމު މި ސިޒަނުގައި ކުރިމަތިލާ ހަތަރުވަނަ ފަހަރަށެވެ. އެގޮތުން ކުރިން ކުޅުނު ތިން މެޗުގެ ތެރެއިން ދެ މެޗު ޗެލްސީވަނީ ކާމިޔާބުކޮށްފައެވެ. އޭގެ ތެރޭގައި އެފް.އޭ ކަޕުގެ ސެމީ ފައިނަލް މެޗުވެސް ހިމެނެއެވެ. ސިޓީއަށް ޗެލްސީ މައްޗަށް ކުރި ހޯދުނީ އެންމެ މެޗަކުންނެވެ.\nކާމިޔާބު ކޯޗު ގާރޑިއޯލާގެ އިރުޝާދުގެ ދަށުން ސިޓީ އަންނަނީ ގިނަ ކާމިޔާބީތަކެއް ހޯދަމުންނެވެ. އެގޮތުން ގާރޑިއޯލާގެ ކޯޗު ކަމުގެ ދަށުގައި ސިޓީއިންވަނީ އިނގިރޭސި ޕްރެމިއާރ ލީގު ތިން ފަހަރު ކާމިޔާބުކޮށްފައެވެ. އަފި ކަރަބާއޯ ކަޕް ހަތަރު ފަހަރު، އެފް.އޭ ކަޕު އެއް ފަހަރު އަދި ކޮމިއުނިޓީ ޝީލްޑު ދެ ފަހަރު ކާމިޔާބުކޮށްފައެވެ.\nބާރސެލޯނާއާއި އެކު ކޯޗެއްގެ ގޮތުގައި ގާރޑިއޯލާ ވަނީ ޗެމްޕިއަންސް ލީގު ދެ ފަހަރަކު ކާމިޔާބުކޮށްފައެވެ. ނަމަވެސް މަންޗެސްޓާރ ސިޓީއާއު އެކު މިހާތަނަށް ޗެމްޕިއަންސް ލީގު ކާމިޔާބުކުރެވިފައެއް ނުވެއެވެ. އަދި މިއީ ފައިނަލަށް ވެސް ދަތުރުކުރި ފުރަތަމަ ފަހަރެވެ.\nޗެލްސީގެ ކޯޗު ތޮމަސް ޓުޗެލް ޓީމާއި ހަވާލުވީ މި ސީޒަނުގެ މެދުތެރެއިންނެވެ. ޓުޗެލްގެ ކޯޗުކަމުގައި ޗެލްސީއިންވަނީ ކުޅުން ރަނގަޅުކޮށް މި ސީޒަން ވަރުގަދަކޮށް ނިންމާލާފައެވެ. އެފް.އޭ ކަޕު އަދި ޗެމްޕިއަންސް ލީގުގެ ފައިނަލަށް ދަތުރުކުރުމުގެ އިތުރުން ޗެލްސީއިން ވަނީ އަންނަ ސީޒަނުގެ ޗެމްޕިއަންސް ލީގުން ޖާގަ ކަށަވަރުކޮށްފައެވެ. ޓުޗެލްވަނީ މިދިޔަ ސީޒަނުގައު ޕީ.އެސް.ޖީއާއި އެކު ޗެމްޕިއަންސް ލީގުގެ ފައިނަލުގައި ކުޅެފައެވެ. ނަމަވެސް ބަޔާން އާއި ކުޅެ ވަނީ ނާކާމިޔާބުވެފައެވެ.


BREAKING NEWS: Supreme Court In Yaamin Minivankoffi - Vaguthu\nރައީސް ޔާމީން މިއަދު ސަޕޯޓަރަކާއެކު ސެލްފީއެއް ނަންގަވަނީ. --- ވަގުތު އިމޭޖަސް: އަހުމަދު އަޝްހާދު އަބްދުﷲ\nއިދިކޮޅު ޕީޕީއެމްއާއި ޕީއެންސީގެ ލީޑަރު އަދި ކުރީގެ ރައީސް އަބްދުﷲ ޔާމީންގެ މައްޗަށް ދަށު ކޯޓުން އިއްވާފައިވާ ފަސް އަހަރުގެ ޖަލު ހުކުމް ސުޕްރީމް ކޯޓުން ބާތިލްކޮށްފިއެވެ.\nމި މައްސަލަ ސުޕްރީމް ކޯޓުގައި ބެއްލެވީ ތިން ފަނޑިޔާރުންގެ ބެންޗަކުންނެވެ. ރިޔާސަތުގައި އިންނެވީ ފަނޑިޔާރު މަހާޒް އަލީ ޒާހިރެވެ. ދެން ތިއްބެވީ ފަނޑިޔާރު ޑރ. އަޒްމިރަލްދާ ޒާހިރުއާއި، ފަނޑިޔާރު ޑރ. މުހައްމަދު އިބްރާހީމްއެވެ.\nމި މައްސަލާގައި ހުކުމް އިއްވަވަމުން ރައުޔު ހާމަކުރެއްވީ ފަނޑިޔާރު މަހާޒެވެ. ދެން ތިއްބެވި ދެ ފަނޑިޔާރުން ވެސް ފަނޑިޔާރު މަހާޒްގެ ރައުޔައަށް ތާއީދު ކުރެއްވިއެވެ. ދަށު ކޯޓުގެ ހުކުމް ބާތިލްކުރީ ތިން ފަނޑިޔާރުންގެ އިއްތިފާގުންނެވެ.\nފަނޑިޔާރު މަހާޒް ހުކުމް އިއްވަމުން ވިދާޅުވީ ސުޕްރީމް ކޯޓުގެ މަރުހަލާގައި ބަލަން ޖެހޭނީ ހައި ކޯޓުގެ މަރުހަލާގައި ގާނޫނާ ޚިލާފު ކަމެއް ހިމެނޭތޯ ނުވަތަ ނޫން ކަން ކަމަށެވެ.\nމި ގޮތުން ޔާމީންގެ އެކައުންޓަށް ފައިސާ ލިބުނު ޗެކް ނަންބަރާއި ޑިޕޮސިޓް ސްލިޕްގައިވާ ނަންބަރު ދިމާނުވާތީ، އެސްއޯއެފްއަށް ޖަމާވީ ގއ. ވޮޑަމުލާ ދޫކޮށް ދައުލަތަށް ލިބެން ޖެހޭ ފައިސާ ކަން ފާހަގަވެފައި ނުވާ ކަމަށް ފަނޑިޔާރު ވިދާޅުވިއެވެ.\nދައުލަތަށް ވެސް ސުޕްރީމް ކޯޓުގެ މަރުހަލާގައި އެ ނުކުތާ ސާފުކޮށްދެވޭނެ ވާހަކަތަކެއް ދެއްކިފައި ނުވާ ކަމަށް ވެސް މަހާޒް ވިދާޅުވިއެވެ. އަދި އެ ފުށުއެރުމަކީ ކްރިމިނަލް ކޯޓާއި ހައި ކޯޓުގައި ވެސް ފާހަގަވާން ޖެހޭނެ އެކަމަކު ފާހަގަނުކޮށް އޮތް ފުށުއެރުމެއް ކަމަށް ފަނޑިޔާރު މަހާޒް ވިދާޅުވިއެވެ.\n"މި ނުކުތާގައި ހައި ކޯޓުގެ ނިންމުން ރަނގަޅު ކަމަކަށް އަހުރެން ނުދެކެން. މިއީ ދައުލަތައް ލިބެން ޖެހޭ ފައިސާ ކަމާއި މެދު ވަނީ ފާޅުކަން ބޮޑު ސުވާލެއް އުފެދިފައި،" ފަނޑިޔާރު މަހާޒް ވިދާޅުވިއެވެ.\nމަހާޒްގެ ރައުޔުގައި ވިދާޅުވީ ގއ. ވޮޑަމުލާގެ ފައިސާ ނުލިބިގެން ޔާމީން ގުޅުއްވި ކަން ސާބިތުކޮށްދޭން ދައުލަތަށް އެކަށޭނަ ހެއްކެއް ހުށަހެޅިފައި ނުވާ ކަމަށެވެ. އެ ކަން ސާބިތު ކުރަން ކުރީގެ ނައިބު ރައީސް އަހްމަދު އަދީބާއި އެމްއެމްޕީއާރުސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ ހެކި ބަސް ބަލައިގަތުމަކީ ރައްކާތެރި ގޮތެއް ނޫން ކަމަށެވެ.\nމި ނުކުތާގެ އިތުރުން ޔާމީނާ އެއްކޮޅަށް ފަނޑިޔާރު މަހާޒް ފާހަގަ ކުރެއްވި ނުކުތާއަކީ ޔާމީންގެ އިސްތިއުނާފީ ނުކުތާތަކުގެ ތެރެއިން ޔާމީންގެ ނުކުތާއަކާ އެއްކޮޅަށް ރައުޔު އިއްވީ ޖޫރިމަނާގެ އަދަބު އުސޫލާ ޚިލާފަށް މާ މަތީ އަދަބެއް ކަނޑައެޅި ކަމަށް ބުނެ ހުށަހަޅާފައިވާ ނުކުތާއަކަށެވެ.\nފަނޑިޔާރު ދެކޮޅުވި އިސްތިއުނާފީ ބައެއް ނުކުތާތައް\nދަށު ކޯޓުގައި ޝަރީއަތް ތާވަލު ކުރުމުގައި ޔާމީނާ މަޝްވަރާ ނުކުރާ ކަން ފާހަގަވިޔަސް، ކޮންމެ ކަމަކަށް ތައްޔާރުވާން މުއްދަތުތައް ދީފައިވާތީ، ޔާމީންގެ އެއްވެސް ހައްގަކަށް އުނި ކަމެއް އައިސްފައިވާ ކަމަށް ދެކެވަޑައިނުގަންނަވާ ކަމަށް ފަނޑިޔާރު ވިދާޅުވިއެވެ.\nކްރިމިނަލް ކޯޓުގައި ބެންޗު އެކުލަވާލީ ގާނޫނާ ޚިލާފަށް ކަން ޔާމީންގެ ފަރާތުން ކްރިމިނަލް ކޯޓުގެ މަރުހަލާގައި ހުށަހަޅާފައި ނެތުމުން، ހައި ކޯޓުގައި އެ ކަން ހުށަހެޅުމުން ބަލައިނުގަތީ ވެސް ރަނގަޅަށް ކަމަށް ފަނޑިޔާރު މަހާޒް ވިދާޅުވިއެވެ.\nމި ޚިޔާނާތުގެ މައްސަލާގައި ޔާމީނާ އެއް ހަަމައެއްގައި ތުހުމަތު ކުރެވޭ ބަޔަކަށް ދައުވާ އުފުލިފައި ނުވާ ކަމަށް ޔާމީންގެ ފަރާތުން ހުށަހެޅި އިރު، ތަފާތު ކުރުން ގެންގުޅޭ ހެއްކެއް ނޫނީ ގާނޫނީ ސަބަބެއް ދަށު ކޯޓާއި ހައި ކޯޓުގައި ވެސް ހުށަހެޅިފައި ނެތް ކަމަށް ފަނޑިޔާރު ވިދާޅުވިއެވެ.\nމަހާޒްގެ ރައުޔުގައި މައްސަލަ ހިނގައިދިޔަ ގޮތް\nފަނޑިޔާރު މަހާޒްގެ ރައުޔަ އިއްވަވަމުން، ފުރަތަމަ މައްސަލަ ފެށިގެން އައި ގޮތުން، އިސްލާމިކް ބޭންކްގައި ހުޅުވާފައިވާ ޔާމީންގެ އެކައުންޓަށް ފައިސާ ޖަމާވުމާއި، އެ ކަމާ ގުޅިގެން ޔާމީނާއި، ދައުލަތުން ދައްކަވާފައިވާ ހުރި ވާހަކަތައް ވެސް ފާހަގަ ކުރެއްވިއެވެ.\nޔާމީންގެ މައްޗަށް މަނީ ލޯންޑަރިންގެ ދައުވާ އުފުލީ ނިޔަތުގެ އެއް ރުކުނަކާއި އަމަލުގެ ދެ ރުކުނެއްގެ މައްޗަށް ބިނާކޮށްފައި ކަން މަހާޒް ފާހަގަ ކުރެއްވިއެވެ. މި ދައުވާއަށް ޔާމީން އިންކާރު ކުރައްވާފައިވެއެވެ.\nމަހާޒް ފާހަގަ ކުރެއްވި ގޮތުގައި، ނިޔަތުގެ ރުކުން ބިނާކުރީ ޝައްކު އުފެދޭ ފައިސާއެއް ކަން ޔާމީނަށް ތަހުގީގީ އިދާރާތަކުން އަންގާފައިވާ އޮތުމުން އެ ކަން ޔާމީނަށް އެނގިވަޑައިގަންނަވާނެ ކަމަށް ދައުލަތުން ނިންމަވައިފައެވެ. އަމަލުގެ ފުރަތަމަ ރުކުނަކީ އެ ފައިސާ އިންވެސްޓް ކުރުމެވެ. ދެވަނަ ރުކުނަކީ އޭސީސީއާ އެކު ވެފައިވާ އެއްބަސްވުމާ ޚިލާފަށް އެކްސްކްރޯ އެކައުންޓަށް އެހެން އެކައުންޓެއްގައި ހުރި އެއް މިލިއަން ޑޮލަރު ޖަމާ ކުރުން ކަމަށް ދައުލަތުން ނިންމަވާފައިވެއެވެ.\nމި މައްސަލާގައި ޔާމީން ދިފާއުގައި ދައްކަވާފައިވާ ވާހަކަތައް ވެސް މަހާޒް ފާހަގަ ކުރެއްވިއެވެ. މި ގޮތުން އެ ފައިސާއަކީ ސިޔާސީ ގޮތުން ޔާމީނަށް ތާއީދު ކުރާ ފަރާތްތަކުން ދިން ފައިސާއެއް ކަމާއި އެ ފައިސާ ބަލަހައްޓަމުން ގެންދެވީ އަދީބު ކަމަށާއި ފައިސާ ޖަމާކޮށްދިނީ އަދީބު ކަމަށް ޔާމީން ވިދާޅުވާ ވިދާޅުވުން ފާހަގަ ކުރެއްވިއެވެ. އަދި އެސްއޯއެފް އިން ފައިސާ ޖަމާވިކަން އެނގުނީ އޭސީސީން އެންގުމުން ކަމަށް ވެސް ޔާމީން ވިދާޅުވެފައިވެއެވެ.\nއެހެން ވިޔަސް އެ ފައިސާގެ ޖުމުލަ އަދަދަކީ ކޮބައި ކަމާއި އެ ފައިސާ ދިނީ ކޮން ބަޔަކު ކަން ޔާމީން ވިދާޅުވެފައެއް ނުވެއެވެ. އަދި ތަހުގީގީ މަރުހަލާއިންނާއި ޝަރުއީ މަރުހަލާއިން ވެސް މި ކަން ސާފުވެފައި ނުވާ ކަން ވެސް މަހާޒް ފާހަގަ ކުރެއްވިއެވެ. އަދީބު އަތުގައި ހުރީ ޔާމީންގެ ފައިސާ ކަން ސާބިތުވާ ވަރުގެ ހެއްކަކަށް ވެސް އޮތީ މުހައްމަދު އައްލާމް ލަތީފް ދިން ބަޔާން އެކަނި ކަމަށް މަހާޒް ވިދާޅުވިއެވެ.\nނޮވެމްބަރު 30, 2021 12:24\nއަލްޙަމްދުލިލާއހި ޝުކުރު. މިއަދު މިއީ ޙައްޤަށް ނަޞްރު ލިބުނު ދުވަސް\nނޮވެމްބަރު 30, 2021 12:37\nއަލްހަމްދުލިﷲ ސުކުރު.. މިވެރިންނަށް ކުރެވުނު އެންމެ ރަނގަޅުކަމަކީވެސް އާދަން މުހައްމަދާއި ޑީޑީ މެން ބޭރުކޮށް މަހާޒުމެން މުޢުތަސިމް މެން ފަދަ (ސޫދު އަދި ޝުޖޫން ފިޔަވާ) ބޭފުޅުން ސްޕުރީމް ކޯޓަށް އައްޔަނުކުރުން..\nނޮވެމްބަރު 30, 2021 12:38\nނޮވެމްބަރު 30, 2021 12:41\nރައީސް ޔާމީނަށް އަޅުގަނޑު ދަންނަވާލަން އޮތީ، ﷲ ގެ ރަހްމަތުން މަނިކުފާނު މިނިވަންވީކަމަށްޓަކައި އަޅުގަނޑު އެއިލާހަށް ހަމްދު ކުރާކަމަށާ މަނިކުފާނު އުޅުއްވަންވާނީ ވަރަށް ރައްކާތެރިވެ ކަމަށް. މިގައުމަކީ އިންޑިޔާގެ ޖާސޫސީ އިދާރާ ރޯ ގެ އަތްދަށުގަ އޮތްތަނެއްކަން ވަރަށް ރަނގަޅަށް ހަނދާން ބަހައްޓަވަންވާނެ. މޯދީއަކީ "ނުލަފާ" އިބިލީހަކަށްވުރެ ނުލަފާ އަދި ބަދަލުހިފުމުގައި އިބިލީހަށްވުރެ ކުރީގަ އުޅޭ ޝައިޠާނާގެ އަޅެއްކަން ހަނދާން ކުރައްވަންވާނެ.\nމަނިކުފާނު ހުންނަވަންވާނީ ﷲ ތައާލާގެ ރައްކާތެރިކަމުން ރައްކާތެރިކަން ހޯއްދަވައިގެން.\nނޮވެމްބަރު 30, 2021 12:57\nރައީސް ޔާމީނަކީ ވަރަށް ހިކުމަތްތެރި ބޭފުޅެއް. އެކަމަކު ކަމެއް އަތުން ހިނގައިދާނެ. ފައިސާގެ މުއާމަލާތްތަކާ ދުރުގަ ހުންނެވުން އެދެން.\nﷲ ގެ ރަހުމަތްފުޅުން ޕީޕީއެމްގެ ވެރިކަމެއްގައި، ގާނޫނާ ކުޅެ ފަނޑިޔާރުންނާ ނުކުޅުއްވާނެ ކަމަށް އަޅުގަނޑު އުންމީދު ކުރަން.\nފަނޑިޔާރުން ރަނގަޅުވީމަ އެބޭފުޅުންނަށް އެކަމުން ފައިދާވާނީ، އެބޭފުޅުން ގޯސްވެ ރައްޔިތުންނަށް އަނިޔާވެރިނުވާހާ ހިނދަކު އެބޭފުޅުންނާ ނުކުޅުއްވާތި. އިސްލާމްދީނުގައި ދީފައިވާ ހާކިމާގެ ބާރު މިހާރު އެވަނީ ފަނޑިޔާރުންނަށް ދީފަ. ރައީސްގެ ކަމަކީ ހައްޤަށް އެބައިމީހުން އަމަލުކުރޭތޯ ބެލުން. ޝަރީއަތަކީ ބޭރުފުށަށް ކުރާއެއްޗެއް. ހެތްކާ ގަރީނާއަށް ޝަރީއަތް ކުރާކަން ކަށަވަރުކުރުމަކީ ވެރިމީހާކުރަންޖެހޭނެ ކަމަކީ.\nނޮވެމްބަރު 30, 2021 13:31\nދުނިޔޭގެ ތަހްޒީބު މުޖުތަމައުތަކުގައި ކަންކުރާގޮތަށް ދިވެހި ދައުލަތް ހަވާލުވާ ބައެއްގެ އަމަލުތައްވެސް ބަހައްޓަން އެބަޖެހޭ.\nކޮންމެ ދައުރެއް ނިމޭއިރަށް ކުރީ ދައުރުގަ ވެރިކަން ކުރި މީހަކު ޖަލަށްލުމުގެ ސަގާފަތަށް ނިމުން ގެންނަންވެއްޖެ.\nއަހަރެމެން ހެދުންއަޅަންވީމަ ފޯނު ގެންގުޅެންވީމަ ދަތުރުކުރަންވީމަ އެމެރިކާއާ ވެސްޓުގެ ގޮތްތައް ވަރަށް ކަމުދޭ. އެކަމަކު އަހަރެމެންގެ ވެރިންނަށް އިހްތިރާމް ކުރަންވީމަ ޖަންގަލީގެ ގޮތްގަނޑު މިގެންގުޅެނީ. އެއީ ވަރުގަދައެތި ބަލިކަށިއެތި ނެތިކޮށްލުން. މިކަހަލަ ޖަންގަލީގެ ނާތަހްޒީބު އާދަތައް ނައްތާލަންވީ. ވެރިކަން ކުރާނެ މީހަކު ކުރަންވީ5އަހަރުން ނުވަތަ ގިނަވެގެން 10 އަހަރުން ވެރިކަން ކުރާ މީހާ ބަދަލުވާނެ.\nރައްޔިތުންނަށް ބޭނުންވާކަންކަން ކޮށްދީ ގައުމު އާރާސްތުކޮށް ފިތުނަ ފަސާދަ ނައްތާލާ އިސްލާމްދީނަށް ނަސްރުދޭ ވެރިއެއް ހުރީހަމަ ރައްޔިތުންނަށް އެނިމުނީނޫންތަ؟\nޑިސެމްބަރު 1, 2021 07:41\nރަނގަޅު ވާހަކައެއް. މީހަކު ވެރިކަމަށް އ ކުރިމަތިލާން ބިރު ގަންނާނެ. އ5 ނޫނީ 10 އަހަރު ވެރިކަން ކޮށްފަ ބާކީ ޖަލުގަ ހޭދަކުރުވުމަކީ ރަނގަޅު ގޮތެއް ނޫން. ކިޔަވައިން ހުރި ހަރުދަނާ މީހުން ކުރިމަތިލާނީވެސް މި ހަޑި ސަގާފަތް ދޫކުރީމަ.\nނޮވެމްބަރު 30, 2021 16:50\nޔާމިން ބޭޒާރު ކޮަސް އަބުރުކަތިލާ އިލްޒާމް އަޅުވަން ލައިވްކުރީ ރ ޓިވީ ގައުމީ ޓިވީން ސަރުކަރުން އެކަމަކު ﷲގެ ހެޔޮރަހުމަތުން ޔާމިނަކީ މައުސޫމް މީހެއްކަން މުޅި ދުނިޔެއަށް މި އިންގިގެން ދިޔައީ އޮރިޔާންވެ ފަލިހަތވީ މިސަރުކަރުން ވަގު އިލްޒާމް އަޅުވާ ޔާމިނުގެ އަބުރު ިިތިލަން ކުރި ބަޔަކު ﷲ އިރާދަފުޅުން ފަލީހަތްވީ ވިސްނާ ފިކުރުކުރޭ ހައްގަސް ނަސްރު ލިބިގެން މިދިޔައީa\nނޮވެމްބަރު 30, 2021 12:25\nއަލްހަމްދު ލިﷲ. އިބަ އިލާހަށް ހާސް ހާސް ފަށުން ޝުކުރުހުއްޓެވެ.\nނޮވެމްބަރު 30, 2021 12:26\nއަލްހަމްދު ލިއްލާހި ސުކުރު\nމާތް ﷲ އަށް ހަމްދާއި ޝުކުރުކުރަން...\nނޮވެމްބަރު 30, 2021 12:28\nއަލްހަމްދުﷲ. ﷲއަ ކްބަރް. ހައްގު ޤާއިމް ކުރެވިއްޖެ.\nނޮވެމްބަރު 30, 2021 12:29\nއަލްހަމްދުލިއްލާހި..ﷲ އަހަރެމެންނަފުދޭ..ﷲކުޅަދުންވަންތަ ކޮއްމެ ކަމަ ކަށް..\nޢަލްހަމްދުލިއްﷲ.ލޮލުން އުފާވެރިކަމުގެ ކަރުނަ ހިލުނުދުވަހެއް.\nނޮވެމްބަރު 30, 2021 12:31\nކޮންމެގޮތެއްވިޔަސް އޭނާ ވައްކަން ނުކުރާކަމަކަށްނުވާނެ ...\nނޮވެމްބަރު 30, 2021 12:53\nކަލޭ ކީއްވެތަ ނުދިޔައީ ހެކިބަސްދޭން. ވައްކަން ކުރިކަން އެނގޭ މީހާއަށް ވާޖިބުވާނެ ކޯޓަށްގޮސް ހެކިބަސްދޭން. ތިހުރީ ކުއްވެރިވެފައި. ގިޔާމަތްދުވަހުން ކަލޭ ކީކޭ ކިޔާނީ؟\nނޮވެމްބަރު 30, 2021 19:03\nސާބަސް! ދެން ކީއްކުރާ ކޯޓަކާ ޝަރުައީ މަރުހަލާއެއް ؟ ވެދާނެ ތިޔައީ އިންޑިޔާގަ ކަންކުރާގޮތް ކަމަށް.\nނޮވެމްބަރު 30, 2021 12:34\nނޮވެމްބަރު 30, 2021 12:35\nނޮވެމްބަރު 30, 2021 12:36\nالحمدلله الحمدلله الحمدلله.\nމިއަދަކީ އުފާވެރި ދުވަހެއް.\nއަލްހަމްދުލިއްލާހި..ﷲ އަހަރެމެންނަފުދޭ..ﷲކުޅަދުންވަންތަ ކޮއްމެ ކަމަ ކަށް\nނޮވެމްބަރު 30, 2021 12:42\nއަލްޙަމްދު ލިލާހް . ނުހައްގުން އެތައްް ދުވަހެއް ވަންދެން އަނިޔާ ކުރުމުގެ ދައުވާ އުފުއްލަވާ.\nނޮވެމްބަރު 30, 2021 12:43\nޢަލްހަމުﷲ އިންސާފު އަދި މިގައުމޔގައި މަރުނުވޭ!\nނޮވެމްބަރު 30, 2021 12:44\nހުރިހާ ބޭފުޅުންވެސް ޝުކުރުގެ ސަޖިދައެއް ކުރައްވަންވާނެ.\nނޮވެމްބަރު 30, 2021 12:45\nދީނާ ގައުމުގެ މިނިވަންކަން ހިމާޔަތް ކުރި ވެރިޔާ، ތަރައްޤީގެ ބާނީ، 2023 އިން ޝާ ﷲ ކާމިޔާބު ކޮށް އިތުރު ފުރުޞަތެއް ލިބޭނެ ކަމަށް އުއްމީދު ކުރަން\nނޮވެމްބަރު 30, 2021 14:25\nމިހާރު އިތީ ކަރަށް މަހާލަން އަނެއް މަޅި ތައްޔާޜު ކޮށްފަ . ސަލާމަތެއް ނުވާނެ\nނޮވެމްބަރު 30, 2021 19:06\nއެހެންވީމާ ރާވައިގެން ކުރާކަމެކޭތާ ތިބުނަނީ. މިއީ އިންސާފަކާ ގުޅުންހުރި ކަމެއް ނޫންތާ. ކަލޭމެންގެ ބޭނުމަކީ އެއްގޮތަކުން ނުވިއްޔާ އަނެއްގޮތުން "މަޅި ބެއްދުން" ތާ ދޯ.\nތީ ކުލަވަރު، ދެން ކުރާނެކަމަކީ މައްސަލަ އުފަންކުރުވައިގެން ކޯޓައް ދަމާ އަނެއްކާވެސް ޖަލައްލުން، ތީ ހުސް ޑުރާމާ\nނޮވެމްބަރު 30, 2021 12:46\nވޭތުވެ ދިޔަ4ދުހަހުވެސް ސުޕްރީމް ކޯޓައް ސޯލިހު އުދުޅިބާނަން އުޅެ ނުބޭނުނުކަން މިހުކުމުން މިއެގުނީ ސާބަހޭ ފަޓިޔާރުންނޭ އަދުލަށް ތި ހުކުމް ތިކުރެއްވީ މާތްﷲ ތިޔަ ފަޓިޔާރުންނަށް ފާގަތި ދުވަސްތަކެއް ދެއްވާށިއެވެ ބޫ ސޯލު އަދި އިންޑިޔާ ޖެހޭނީ ރާކަނިމަސް ކާން އަދި މިރޭ ނިދަން ޖެހޭނީ އަގަހުޅުވާގެން !!!!!!!\nނޮވެމްބަރު 30, 2021 12:47\nކޮއްމެ ގޮތަކަށްވެސް ބޮޑުލާރިގަޑެއް އޭނާ ކައްވާލައިގެން ހުރީ. އޭވާނީ ހަމަ ވައްކަމަށް. ގޭގައި އިންދާ ކާކު ލާރި ދޭނި މަސައްކަތެއް ނުކޮށް. މިލިއަނުން.!!\nނޮވެމްބަރު 30, 2021 13:00\nއަސަރުކުރޭދޯ؟ ދެންވެސް މީހުންގެ އަބުރުކަތިލުން ހުއްޓާލަބަލަ. ތިކަމުން ކަލެއަށް އަދި ސަރުކާރަށްވެސް ކުރާނެ ފައިދާއެއް ނޯންނާނެ. ލޮލޮން ދެކެ އަތުން ނުހިފާ އަދި ހެތްކެތް ކަލެއަށްފެންނަށް ނެތް ކަމެއްގައި އަމިއްލައަށް ފާފަވެރިވުމަށްވުރެ ރަނގަޅުވާނީ އަނގަމައިތިރިކޮށްގެން ހުރުން ނޫންތަ؟\nނޮވެމްބަރު 30, 2021 14:12\nޢަޅުގަނޑުމެން އުފާކުރާނަން އިންސާފުން ކަމެއްކުރެވިފަ އޮތިއްޔާމު. އަބުރުގެ ވާހަކަ ދައްކަން މާތާހިރެއްނޫން ކަލޭމެން. ކަލޭމެން މިވެރިކަމުގެތިބިމީހުންގެ ވާހަކަ ހަދަހަދައިގެން ދެއްކީމަ އެއީ އަބުރުކަތިލުމެއްނޫންދޯ. މަރުހަބާ ރައީސް ޔާމީން.\nނޮވެމްބަރު 30, 2021 12:49\nމިކަން މިގޮތަށް މެދުވެރި ކުރެއްވީތީ މާތްﷲ އަށް ސުކުރު ވެރިވަމެވެ.\nނޮވެމްބަރު 30, 2021 12:50\nއަންނި ހެޔޮނުވާނެ ސަރުކާރުގަ ތިބި ބާގީން ބޭރުކުރޭ. މަނިކުފާނުގެ ވެރިކަން ވައްޓާލި މީހުންނާއެކު ސަރުކާރު ހިންގާކައް ނުޖެހޭ އިމްރާނު ޖާސިމް މަމޫން ބޭރުކުރޭ،\nނޮވެމްބަރު 30, 2021 12:51\nالحمد لله شكر ވަރަށް އުފާވެއްޖެ\nމަރުހަބާ ރައިސް ޔާމީން\nނޮވެމްބަރު 30, 2021 12:54\nނޮވެމްބަރު 30, 2021 12:55\nނޮވެމްބަރު 30, 2021 12:56\nނޮވެމްބަރު 30, 2021 13:01\nނޮވެމްބަރު 30, 2021 13:05\nއުންމީދުގެ ކުޑަދޮރުން ރ ޔާމީން ފެނުމުން ﷲ އަށް ހަމްދުކުރަން އެނބުރި އަންނާށެވެ އުންމީދުގެ ޝަހަރު ދިވެހިންނަށް ބިނާކޮށްދޭށެވެ، ދިވެހި ގައުމު 2023 ރ ޔަމީންއަށް ވެދުން ކުރާނެ ކަން ގަބޫލު ކުރަށްވާށެވެ ބޮޑުތިލަދުންމަތި ތިބޭފުޅާޔަށް ގޮވަނީއެވެ\nނޮވެމްބަރު 30, 2021 13:15\nނޮވެމްބަރު 30, 2021 13:21\nނޮވެމްބަރު 30, 2021 13:27\nالحمدلله ޝުކުރު! މަރުޙަބަ ރައީސްޔަމީން! ލޯޔަަރުންގެ ޓީމަށް ވަރަށް ބޮޑަށް ޝުކުރިއްޔާ!\nނޮވެމްބަރު 30, 2021 13:28\nނޮވެމްބަރު 30, 2021 13:34\nދެންއަވަހަށް އިންޑިއާއިން ލޯނުނަގައިގެން ޔާމީނަށްްބަދަލުދޭންތައްޔާރުވޭ !!\nނޮވެމްބަރު 30, 2021 13:38\nއަލްހަމްދުލިﷲ ވަރަށް އުފާވެއްޖެ 2023 ރައީސްޔާމީނަށް ތަބަކަށްލާފަ އަރުވާނަން މަރުހަބާ މަރުހަބާ ރައީސްޔާމީނަށް މަރުހަބާ ތަރަށްގީގެ ބާނީއަށް މަރުހަބާ.\nނޮވެމްބަރު 30, 2021 13:43\n2023 އަކީ މީހަކު ވެރިކަމަށް އަންނަން ހެޔޮވާވަރުގެ ދުވަސްވަރެއްނޫންކަމަށް ދިރާސާވެރިން ވިދާޅުވަނީ، ނޭޓޯއާއި ރަޝިޔާގެ ހަނގުރާމައާއި، އޮސްޓްރޭލިޔާ، އެމެރިކާ ޖަޕާން އިންޑިޔާއާގުޅިގެން ޗައިނާއާ ހަނގުރާމަކުރުމާއި މިކަންކަން ހިނގާނެކަމަށް ބުނަނީ 2022-2023 ގައި. މިއީ ދުނިޔޭގެ3ވަަނަ ބޮޑު ހަނގުރާމައަށްވާނެކަމާ ދުނިޔެ ފަނާވާފަދަ ދުވަސްވަރެއްކަމަށްވަނީ.\nދިވެހިންގެ ނަސީބެއް ހުރިއްޔާ އިލްމުވެރި ގާބިލް ތެދުވެރި ޔާމީން ދިވެހިންގެ ވެރިއަކަށް އެދުވަސްތަކުގައި ހުންނަވާނެ.\nނޮވެމްބަރު 30, 2021 13:39\nނޮވެމްބަރު 30, 2021 13:50\nސަމޫދު ޖަސްޓިސް. ޗެކު ނަމްބަރެއް ދިމާނުވެގެން މިހެންވާނަމަ ތީ ކުރިން ރާވާފަ އޮތްގޮތް! ނަމަވެސް ޝައްކުއުފެދުނު ފައިސާ ދެން ކޮންތާކަށް ދަނީ. އަނެއްކާ އެފައިސާ ފޮރުވަން އެހެންތާކުން ޖަމާކުރި ފައިސާ އާއި ޖުމްލަ2ޓްރާންސްފަރ ގެ ހުކުމަކީ ކޮބާ؟\nނޮވެމްބަރު 30, 2021 14:00\nކަލޯ އެފައިސާ އެހުރީ ދައުލަތުގެ ބެލުމުގެ ދަސުގައި އެސްކްރޯވ އެކައުންޓް ކިޔާ އެކައުންޓެއްގައި. އެއީ ވަކި މީހެއްގެ އެއްޗެއްކަން ޔަގީންނުކުރާ ފައިސާ ދައުލަތުން ބަހައްޓާގޮތް.\nބޭނުމިއްޔާ ގޮސް އެފައިސާ ނަގަންވީނު. ރައީސް ޔާމީން އެބައުޅޭތަ 1 މިލިއަން ޑޮލަރު ނުލިބިގެން. ރިސޯޓެއްގެ 1 އަހަރު ދުވަހުގެ ޕްރޮފިޓުން ލިބޭ ޕަސެންޓުންވެސް އެތައް މިލިއަނެއ ލިބޭނެ.\nމައުމޫނު ދައުރުގައި އޭރުގެ ހުރިހާ މިނިސްޓަރުންނަށް ދީފަ ހުރި ރަށްތައް އެހުރީ ރިސޯޓްތަކަށް ހަދާފަ. ރަށްތަކުގެ ވެރިންނަށް އެތަންތަނުން ފައިސާ ލިބޭނެކަން ނޭނގޭ ގަމާރުންތަތީ.\nނޮވެމްބަރު 30, 2021 19:09\nމާގިނަ ޓީވީ ޑުރާމާ ބެލިފަހުރި މީހެން މިއީ.\nނޮވެމްބަރު 30, 2021 13:54\nނޮވެމްބަރު 30, 2021 14:01\nمرحبا ލޮބުވެތި ރައީސް ޔާމީން\nދިވެހިންގެ ހިތްތައް އުފަލުން ފޮޅިއްޖެ\n"ތިޔައީ ޒަޢީމޭ އަދުލޮބުވެތި ޤައުމު ފަޚްރުވެރިވާ\nއިރާދަކުރެއްވިއްޔާ ﷲގެ ރަޙްމަތްފުޅުން ކުރިއަށް އޮތް އިންތިހާބުގައި ބޮޑުތަނުން ކާމިޔާބު ލިބޭނެ.\nމިއަދު ދިވެހި ޤައުމަށް ޖެހިފައިވާ އަވައްޓިންގެ ބަލާވެރިކަން މުލުއް ލުހެލައްވާނެ ތިޔައީ ދިވެހިންގެ ގަޓު ރައީސް\nހާއުފާވެރި ދުވަސްތައް ދިވެހިންނަށް.\nޢިލްމީ ޤާބިލުކަން ހުރިމީހުން މަޤާމުތަކުގައި ތިބޭނީ . ލާޗާރު ބިޗާރުންނަކަށް މިހާރުހެން މަޤާމެއް ނުދެއްވާނެ.\nޢިލްމީ ޤާބިލު ރައީސެއް. އެއްބުރިޖު އެޅި މީހަކަށް ދެވަނަ ބުރިޖެއް ވެސް އެޅޭނެކަމަށް ރައްޔިތުން ޤަބޫލު ކުރަނީ. ފުރިހަމަ ޞިއްޙަތެއްގައި ދިގުޢުމުރުފުޅުގައި އުފަލުގައި ލަހައްޓަވާށި އާމީން\nނޮވެމްބަރު 30, 2021 14:03\nމަރުހަބާ! މީގެންވެސް އެބައެނގޭ ރައީސް ސޯލިހު ސަރުކާރުގެ އިންސާފުވެރިކަން. ދެން އަޅުގަނޑުމެން އުއްމީދުކުރަނީ ސަރުކާރުގެ ތެރޭގައި ތިބި ބާޣީން ބޭރުކުރާނެ ދުވަހަކައް. ހާއްސަ ކޮށް ހޯމް މިނިސްޓަރަކައް އެހުންނެވި ފަރާތް ބޭރުކުރަންއެބަޖެހޭ\nނޮވެމްބަރު 30, 2021 14:04\nއެއްވެސް ރައީސަކު ހައްޔަރުކޮށް ޖަލައްލުމަކީ މިސަރުކާރު ބޭނުންވާ ގޮތެއް ނޫންކަން ސާބިތުކޮއްދީފި\nނޮވެމްބަރު 30, 2021 15:08\nނާ ތެދެއް! ހާދަބހެޔޮފުޅޭ. ކުއްވެރިއަކު ނޫޅޭނެ ގައުމެއް.\nނޮވެމްބަރު 30, 2021 15:20\nޑިސެމްބަރު 1, 2021 07:48\nއެހެންވެތާ އިތުރު މައްސަލަތައް އަވަހަށް ކޯޓަށް ވައްދަން ފެށީ 🙈\nޕީޕީ އެމް އާ އެމްޑީޕީ އިން ޑީލެއް ހަދާފަ އޮތް ކަމުގެ ހަބަރު ލިބޭ!\nނޮވެމްބަރު 30, 2021 14:22\n37 މިލިޔަން ކަޅުދަބަސް އަދި އޮތީ....\nނޮވެމްބަރު 30, 2021 14:33\nމިއަދު ކޮންމެ ޕާޓީގެ މީހެއް ކަމުގައިވިޔަސްމެ، ގަބޫލު ކުރަން ޖެހޭ ހަގީގަތަކީ ޔާމީނަކީ ޚިޔާނާތްތެރިއެއް ނޫން ކަމާއި މިނިވަނެއްކަން. ވަރަށް ޝުކުރިއްޔާ.\nނޮވެމްބަރު 30, 2021 14:35\nވެރިކަމުގެ ގޮނޑީ ގަ ބޭންދީ ރ ޔާމިން ބާލުވަންވެގެން..ވިސްނަވާ މިއަދު ކައިރީގަ ތިތިބެ މީހުން އަންނަ އަހަރު މާޗު މަސް ނިމެންދެން..ލިބުނު އެށްޗެއއް ކައިރީގަ ތިބެ ދަމާލައިގެން ފިލާނީ...ބުރުމާ ޤާސިމު މީ ފާސިގެއް ކަން ހަނދާން ނަށްތާނުލާ ނުލާ ނުލާ ނުލާ\n..ޤާސިމޫ=ފާސިޤު ސހ އިމުރާނު މީ ކާކު ކުތ\nނޮވެމްބަރު 30, 2021 14:40\nޝަރީޢަތަށް ސަރުކާރުން ނުފޫޒު ފޯރުވުން ނިމުމަކަށް އައިސްފިކަމަށް ބަލަންޖެހޭ. މިއީ ޝަރުޢީ ދާއިރާއަށް މިދައުރުގައި ލިބުނު ބޮޑު ކުރިއެރުމެއް. މިއީ ހުޅުމާލެ ދެވަނަ ފިޔަވަހި ހިއްކައި 25 ބުރީގެ 15 ޓަވަރު ހަދައި، ބުރިޖުއަޅައި މަގުތައްހަދައި، ދަރުމަވަންތަ ހޮސްޕިޓަލް އަޅައި، ސަލްމާން މިސްކިތް އެޅުމަށްވުރެވެސް ޤައުމާއި މުޖުތަމަޢަށް ލިބުނު މާބޮޑު ތަރައްޤީއެއް. މާބޮޑު ހިތްހަމަޖެހުމެއް....\nޑިސެމްބަރު 1, 2021 07:52\nދިވެހިރާއއްޖެ - 1 މޯދީ - 0\nނޮވެމްބަރު 30, 2021 14:42\nއެކަމަކު ދެން ކީއްކުރާނީ... ދުނިޔޭގެ މާހިރުން ބުނަނީ ދެން އިންޑިޔާގެ އަތްދަށުން ސަލާމަތް ނުވާނެ ކަމަށް.. އެހާ ވަރަށް ގައުމަށް ގައްދާރުވެ ގައުމު ވިއްކާލާފި.. ހެވިފަ ތިބި ބްރެއިން ވޮޝްޑު އެމްޑީޕީ މެމްބަރުން ވެސް ފަހުން ހިތާމާ ކުރާނެ.. އެކަމަކު ކަޑަ ނުވާންވެގެން ގައްދާރުންގެ ގޮތުގަ އެމީހުން ދެމިތިބޭނެ\nނޮވެމްބަރު 30, 2021 14:43\nއަބީ ޕިއްޗަރު ބާކީހޭ މެރޭދޯސްތް...............\nނޮވެމްބަރު 30, 2021 15:04\nޙަމްދާއި ޝުކުރު ހުރީ ﷲ އަށް\nނޮވެމްބަރު 30, 2021 15:15\nއަހަރެން ޔާމީނށް ތާއީދުނުކުރިޔަސް އަހަރެން އުފާކޮށްފިން މިހުކުމް މިހެން އައިމަ. އަހަރެން ގަބޫލުކުރަނީ ދިވެހި ރާއްޖެ ސަލާމަތްކޮށްދެވޭނީ ޔާމީނށޭ\nނޮވެމްބަރު 30, 2021 15:19\nޝުކުރިއްޔާ ރައީސް ސޯލިހު ޝުކުރިއްޔާ ރައީސް ނަޝީދު ތިއީ އޯގާތެރި ވެރިންނަކީ\nނޮވެމްބަރު 30, 2021 19:15\nދޮގު އިލްޒާމު އަޅުވައި ނުހައްގު އަދަބެއް ދޭން އުޅެ އެކަން ކާމިޔާބު ނުވީމަ އޯގާތެރިވީ ؟\nކަލޯ ފުލްޓައިމް ވަޒީފާއެއް ގޮތަށް ޖޯކު ކިޔަން ފައްޓަން ފެނޭ.\nމާތްﷲ އަށް ޙަމްދާއި ޝުކުރުކުރަން.. މަރުޙަބާ ރައީސް ޔާމީން،، އަބަދުވެސް އަޅުގަނޑުމެން ތިބޭނީ މަނިކުފާނުގެ ފަހަތްޕުޅުގައިކަން ހަނދުމަކޮށް އަރުވަން.\nނޮވެމްބަރު 30, 2021 15:22\nމިހުކުމުން އެނގިގެންދިޔައެންމެބޮޑު ހަގީގަތަކީ ޢަލީ ރަޝީދަކީ ސްޕްރީމްކޯޓައް ތަސައްރަފު ނުފުދޭ ފަޑިޔާރެއްކަން\nނޮވެމްބަރު 30, 2021 15:34\nއަދި ކުރިއަށް އޮތީ. ހިއްވަރު އެބަހުރިތަ؟ ފިނޑިންރޯއަޑޫ ހާދަބާރަށް އިވެޔޭ ޒޫ ވެހި ކައިރިން.\nނޮވެމްބަރު 30, 2021 15:41\nނޮވެމްބަރު 30, 2021 15:47\nއަލްޙަމްދުލިލާއހި ޝުކުރު. މިއަދު މިއީ ޙައްޤަށް ނަޞްރު ލިބުނު ދުވަސް. ދިދަވެސް ޖަހަންވީ. ގެއްލުމުގެ ބަދަލުވެސް ހޯދަންވީ\nނޮވެމްބަރު 30, 2021 16:49\nމަގޭ ޕުއްތަރްރްރް،،، ރެހެންދި ފްލެޓުން ނެރެގެން ގެންދިޔަ ކަޅު ދަބަހުގެ ވާހަކަ ދެން ކަލޭމެން ދައްކާނީކީ ނޫން...\nނޮވެމްބަރު 30, 2021 18:00\nޕީޖީ ޝަމީމް ވަނީ ފެއިލް ވެފައޭ އޭނާ ޖެހޭނީ އިސްތިއުފާ ދޭން ޕީޖީ ޝަމީމް އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ\nމަށައް އިނގޭ އޭރުވސްވާނީ ތހން ކން\nނޮވެމްބަރު 30, 2021 18:27\nޥެންޓިލޭޓަރ ކޭސް އަށްވީގޮތެއް ހޯދަދީބަލަ ޕީޖީ ގާތުން! މަޚޫފަށއ ދައުވާ ކުރަން ފޮނުވާފަ ވެޓިލޭޓަރ ކޭސް އަށް ވޯގޮތެއް ނުބުނޭ!\nއައްދިޔޯއި. ހައް ހައް ހައް ހައް ހައް ހައް ހައް\nމިއީ ޕީޕީއެމު ގެ ވެރިކަމެއް ނަމަ ކޯޓު ޓިނު ނަގާނެ މިރޭ ހަހަހަ... މިއިން އެނގުނީ އެމްޑީޕީ ސަރުކާރުން އިންސާފާއި ހަމަހަމަކަން ގެންގުޅޭކަން. ކޯޓު ތައް މިނިވަންކަން. ދެންވެސް ވައްކަން ނުކޮށް ހުރެވޭތޯބަލާ.\nޑިސެމްބަރު 1, 2021 07:33\nއަލްހަމްދު ﷲ. ހީ އިޒް ބެކް! 😌


ޖަރުމަނުވިލާތުގައި ފެންބޮޑުވެ އެތައް ބަޔަކު މަރުވެއްޖެ | Sandhaanu\nޖަރުމަނުވިލާތުގައި ފެންބޮޑުވެ އެތައް ބަޔަކު މަރުވެއްޖެ\nޖަރުމަނުވިލާތުގައި ކޯރެއް ބަނޑުންވުމުގެ ސަބަބުން ފެންބޮޑުވެ އެ ސަރަހައްދުގައި ދިރިއުޅެމުންދިޔަ 157 މީހުން މަރުވެއްޖެއެވެ. މިއީ އެ ގައުމުގެ ތާރީޚުގައިވެސް ހިނގި އެންމެ ނުރައްކާތެރި ގުދުރަތީ ހާދިސާއެވެ.\nކޯރު ބަނޑުންވެ ފެންބޮޑުވުމުގެ ސަބަބުން އެތައް ބަޔެއްގެ ގެދޮރުވަނީ ސުންނާފަތިވެފައެވެ. އިއްޔެގެ ވަގުތެއްގައި ހިނގި މިހިތާމަވެރި ހާދިސާގައި އެ ސަރަހައްދުގައި ދިރިއުޅެމުންދިޔަ 700 މީހުން އެހެން ސަރަހައްދުތަކަށް ބަދަލުކުރަން ޖެހިފައިވާކަން ވަސެންބާރގްގެ ސަރުކާރުން ވަނީ މައުލޫމާތުދީފައެވެ.\nޖަރުމަނުވިލާތުގެ ރައިންލޭންޑް ޕެލެޓެނިންއާއި، ވެސްޓްފާލިޔާ، އަދި އީސްޓާން ބެލްޖިއަމް އަކީ މި ހާދިސާގައި އެންމެ ބޮޑަށް ގެއްލުން ވެފައިވާ ސަރަހައްދުތަކެވެ. އެ ސަރަހައްދުތަކުން މިހާރު ވަނީ ކަރަންޓާއި ބޯފެނާއި މުވާސަލާތީ ޚިދުމަތް އެއްކޮށް ކެނޑިފައެވެ. ބެލްޖިއަމްގެ ރެއިލް ނެޓްވޯކް އޮޕަރޭޓަރ، އިންފްރާބެލްއިން މިކަމާގުޅިގެން ނެރެފައިވާ ބަޔާނެއްގައި އެ ފަރާތުން މިކަން ހައްލުކުރުމާބެހޭ މަސައްކަތްތައް ވީ އެންމެ އަވަހަށް ފަށަން ތައްޔާރަށް ތިބިކަން ވަނީ ހާމަކޮށްފައެވެ. ނަމަވެސް ލަފާކުރެވޭ ގޮތުގައި ރައްޔިތުންނަށް މި ޚިދުމަތްތައް އަލުން ފޯރުކޮށްދެވޭވަރު ވާނީ އޮގަސްޓުމަހުގެ ފަހުކޮޅުހާތާނގައެވެ.\nMoosa ޖުލައި 18, 2021 At 2:26 ޕމ\nMikamugai alhugandumen hithaamakoh thauziyaakiyan